Datasets:
Vanda10
/
khmer_text_articles_data

Dataset card Data Studio Files
xet
Community
1
file_name
stringlengths
13
17
summary
stringlengths
1
1.09k
full_article
stringlengths
5
22k
article_7631.txt
សិង្ហបុរី ទទួលសិទ្ធរៀបចំព្រឹត្តិការណ៍កីឡាអេឡិចត្រូនិកអូឡាំពិក Olympic Esports Week ជាលើកដំបូង​ នាថ្ងៃទី២២ ខែមិថុនា។ នេះជាការប្រកួតកីឡាអេឡិចត្រូនិកដ៏ធំដំបូងគេបង្អស់មិនធ្លាប់មានពីមុនមក ដែលស្ថិតក្រោមឈ្មោះរបស់អូឡាំពិក។
ព្រឹត្តិការណ៍ កីឡាអេឡិចត្រូនិកអូឡាំពិក រៀបចំឡើងក្រោមការសហការរវាងក្រសួងវប្បធម៌ សមាគម និងយុវជនសិង្ហបុរី ព្រមទាំងស្ថាប័នគណៈកម្មាធិកាអូឡាំពិកអន្តរជាតិ (IOC)។ Olympic Esports Week ចាប់ផ្តើមប្រកួតពីថ្ងៃទី២២ ដល់ថ្ងៃទី២៥ ខែមិថុនា ដោយសមស្របទៅតាមបច្ចេកវិទ្យា និងការផ្សព្វផ្សាយពីកីឡាអេឡិចត្រូនិក។ ការប្រកួត Olympic Esports Week មានបញ្ជូលកីឡាជា ២ប្រភេទដូចជា កីឡានិមិ្មត្ត (Virtual Sports) និងកីឡាអេឡិចត្រូនិក (Esports)។ ប្រភេទវិញ្ញាសាកីឡាសម្រាប់ការប្រកួតមានចំនួន ៩ ដូចជា ៖ កីឡាបាញ់ព្រួញ, កីឡាបាល់បោះ​, កីឡាអុក, កីឡាជិះកង់, កីឡារាំ, កីឡាទូកក្តោង, កីឡាវាយកូនតិន្នីស, កីឡាតេខ្វាន់ដូ, កីឡាប្រណាំងយានយន្ត។ ការប្រកួតកីឡាអេឡិចត្រូនិកអូឡាំពិកនេះ មានកីឡាករចូលរួមប្រកួតប្រមាណជាង ១១០នាក់មកពីជុំវិញពិភពលោក ក្នុងនោះរួមមានកីឡាករសញ្ជាតិសិង្ហបុរីចំនួន ១៧នាក់។ កីឡាករមកពីជុំវិញពិភពលោកជាង ១១០នាក់នោះសុទ្ធសឹងតែជាកីឡាករពូកែៗ ឆ្លងកាត់ការប្រកួតជម្រុះជាបន្តបន្ទាប់ជាមួយនឹងមនុស្សប្រមាណជាង ៥សែននាក់លើពិភពលោក។ បើតាមសេចក្តីថ្លែងការណ៍របស់ IOC ការប្រកួតកីឡាអេឡិចត្រូនិក ដែលរៀបចំឡើងនាថ្ងៃទី២២ ខែមិថុនា បានធ្វើកម្មវិធីបើកជាផ្លូវការ ដោយប្រើប្រាស់បច្ចេកវិទ្យាច្នៃប្រឌិត ដើម្បីអបអរសាទរកន្លែងដែលជាពិភពរូបវន្ត​ និងពិភពនិម្មិតជួបគ្នា។ IOC ក៏បានបង្ហាញក្តីរំពឹងទៀតថា ព្រឹត្តិការណ៍ Esports ក៏នឹងធ្វើឱ្យមានការចូលរួមយ៉ាងស៊ីជម្រៅជាមួយនឹងអ្នកលេងហ្គេម ឱ្យមានការប្រកួតប្រជែងសម្រាប់ពួកគេផងដែរ។ កម្មវិធីបើកនៃការប្រកួតសប្តាហ៍កីឡាអេឡិចត្រូនិកអូឡាំពិកទៀតសោត ប្រធាន IOC លោក Thomas Bach បានចេញសេចក្តីថ្លែងការណ៍ស្វាគមន៍មួយទៅដល់ក្រុមកីឡាករ តាមរយៈការបញ្ជាំងជាមួយបច្ចេកវិទ្យារូបភាពហូឡូក្រាម ( Hologram)។ លោក Bach បាននិយាយដូច្នេះថា៖ «ថ្ងៃបន្ទាប់នឹងក្លាយជាពេលវេលាជាប្រវត្តិសាស្ត្រ គឺការអបអរចំពោះការប្រកួតកីឡាដ៏ល្អបំផុតនៃកីឡានិមិ្មត (Virtual Sport) និងកីឡាអេឡិចត្រូនិក ហើយជាពេលវេលាសម្រាប់កីឡាករក្នុងការបង្ហាញអំពីសមត្ថភាពរបស់ពួកគេ និងចំណង់ចំណូលចិត្តចំពោះកីឡាពួកគេ។ ទៅកាន់កីឡាករទាំងអស់ នេះជាពេលវេលាសម្រាប់អ្នកក្នុងការរះឡើង ត្រូវតែប្រកួតប្រជែងជាមួយកម្លាំងនៃសមត្ថភាព ការគោរព និងការលេងដោយយុត្តិធម៍ ព្រោះថាជើងឯកពិតប្រាកដ​គឺលើសពីការឈ្នះទៅទៀត។»។ លើសពីនេះលោក Bach ក៏បានអរគុណចំពោះស្ថាប័ន និងអាជ្ញាធរពាក់ព័ន្ធរបស់ប្រទេសសិង្ហបុរីសម្រាប់ការរៀបចំព្រឹត្តិការណ៍កីឡាអេឡិចត្រូនិកអូឡាំពិក Olympic Esports Week នេះជាលើកដំបូងផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7632.txt
ក្រុម Celtic បានតែងតាំងលោក Brendan Rodgers ជាអ្នកចាត់ការទូទៅជាថ្មី ដោយចុះកិច្ចសន្យារយៈពេល ៣ឆ្នាំ។ នេះបើតាមការប្រកាសរបស់ក្លិបស្ថិតនៅក្នុងលីគកំពូលស្កុតឡែន Scottish Premiership នាថ្ងៃទី១៩ ខែមិថុនា។
លោក Rodgers ដែលត្រូវបានក្លិប Leicester City បញ្ចប់តំណែងអ្នកាត់ការកាលពីរដូវកាលមុន ធ្លាប់បានដឹកនាំក្រុម Celtic នេះម្តងរួចមកហើយពីឆ្នាំ ២០១៦​ ដល់ឆ្នាំ ២០១៩។ អ្នកចាត់ការសញ្ជាតិអៀរឡង់រូបនេះ បានជួយក្រុមខ្លាំងរបស់ស្កុតឡែនលើពានរង្វាន់ Scottish Premiership, Scottish Cup និង ​Scottish League Cup។ វិលទៅកាន់ទ្រនំចាស់សារជាថ្មី លោក Rodgers ប្រាប់ទៅកាន់គេហទំព័ររបស់ក្លិប Celtic ដូច្នេះថា៖«ខ្ញុំពិតជារំភើបដែលអាចវិលត្រលប់ទៅកាន់ក្លិប Celtic ហើយខ្ញុំពិតជារីករាយខ្លាំងដែលទទួលបាននូវឱកាសមួយនេះ។ យើងថែមទាំងធ្លាប់មានពេលវេលារីករាយនៅ Celtic ព្រមទាំងលើកនេះក៏ជាគោលដៅថ្មីម្តងទៀត ដើម្បីនាំបាល់ទាត់ដ៏អស្ចារ្យមកទីនេះ និងដើម្បីភាពជោគជ័យ។»។ អំឡុងការដឹកនាំនៅទឹកដីអង់គ្លេសចុងក្រោយបង្អោះលោក Rodgers បានជួយក្រុម Leicester City ឈ្នះពានរង្វាន់ FA Cup ក្នុងរដូវកាល ២០២០-២១ ជាលើកដំបូងក្នុងប្រវត្តិសាស្ត្ររបស់ក្លិប។ បន្ទាប់ពីជួយ Leicester City ជាប់ចំណាត់ថ្នាក់លេខ ៥ នៅក្របខណ្ឌ Premier League ២រដូវកាលជាប់គ្នា រដូវកាលចុងក្រោយក្រុមរហ័សនាមកញ្រ្ចោង ជួបបញ្ហាទម្រង់លេងយ៉ាងខ្លាំង ដោយក្រុមស្ថិតនៅតំបន់បាតតារាងមុនពេលបណ្តេញលោក Rodgers កាលពីខែមេសា។ តែយ៉ាងណា Leicester City នៅតែមិនអាចបន្តដំណើរលេងនៅក្នុង Premier League បានដោយពួកគេបញ្ចប់ចំណាត់ថ្នាក់លេខ ១៨ ហើយធ្លាក់ទៅលេងនៅក្របខណ្ឌ Championship រដូវកាលក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7633.txt
ខ្សែប្រយុទ្ធស្លាបនៅក្នុងកីឡាបាល់ទាត់សម័យទំនើប ជាតួនាទីមួយដ៏សំខាន់ក្នុងការបង្កើតកម្លាំងថាមពល និងឱ្យកាសសម្រាប់ក្រុម។​​ កីឡាករស្ថិតក្នុងតួនាទីនេះ តែងមានបច្ចេកទេស ទេពកោសល្យ ភាពប៉ិនប្រសប់ក្នុងការគ្រប់គ្រងបាល់ នឹងការស្វែងរកជ័យជម្នះសម្រាប់ក្រុម។
ដើម្បីអាចធ្វើជាខ្សែប្រយុទ្ធស្លាបមួយដ៏ល្អពូកែ ទាមទារកីឡាករត្រូវមានល្បឿនលឿន និងការញ៉ាក់បាល់ដើម្បីបំបាក់ខ្សែការពារដ៏រឹងមាំជាគូប្រជែងរបស់ពួកគេនៅលើទីលាន។ ជាខ្សែប្រយុទ្ធស្លាប ភាគច្រើនក្រៅពីការស្វែងរកគ្រាប់បាល់ តួនាទីដ៏សំខាន់បំផុតជាងនេះ នោះគឺការបង្កើតឱកាសទៅកាន់មិត្តរួមក្រុមដើម្បីសម្រេចគ្រាប់បាល់។ លើសពីតួនាទីខ្សែប្រយុទ្ធស្លាប ដើម្បីបង្កើតឱកាសសម្រាប់ក្រុមស្វែងរកគ្រាប់បាល់ ក៏ត្រូវមានកាតព្វកិច្ចជួយដល់តំបន់ការពារផងដែរ គឺការការពារតំបន់ស្លាបរៀងៗខ្លួនរបស់ពួកគេ ដើម្បីជួយសម្រួលដល់ក្រុមក្នុងការទប់ទល់ការវាយសម្រុករបស់គូប្រជែង។ បើតាមគេហទំព័រ Sportskeeda ខាងក្រោមនេះជាកីឡាករខ្សែប្រយុទ្ធស្លាបល្អបំផុតក្នុងពិភពបាល់ទាត់នាពេលបច្ចុប្បន្ន៖ ១. Mohamed Salah-Liverpool ទោះជា Liverpool មិនអាចឈ្នះពានរង្វាន់អ្វីមួយក្នុងរដូវកាលនេះក៏ដោយក្តី ប៉ុន្តែ Salah នៅតែជាកម្លាំងដ៏សំខាន់ដើម្បីជួយទៅកាន់ក្រុមប្រជែងក្នុងរដូវកាលដ៏លំបាកដែលទើបនឹងបញ្ចប់ទៅកាលពេលថ្មីៗ។ បង្ហាញខ្លួនសម្រាប់ក្រុម ៥១ប្រកួត រាល់ការប្រកួតកីឡាករសញ្ជាតិអេហ្ស៊ីបរកបានគ្រាប់បាល់ចំនួន ៣០គ្រាប់ នឹងបញ្ជូនបាល់ដល់មិត្តរួមក្រុមចំនួន ១៦លើក។ ២. Bukayo Saka-Arsenal Saka ជាកម្លាំងស្នូលដ៏សំខាន់មួយនៅក្នុងក្រុម Arsenal ដែលមានលោក Mikel Arteta ជាគ្រូបង្វឹក។ Arsenal បង្ហាញភាពខ្លាំងរបស់ខ្លួននៅក្នុង ​Premier League រដូវកាល ២០២២-២៣ អរគុណទៅដល់កីឡាករវ័យក្មេងសញ្ជាតិអង់គ្លេសចំពោះការបង្ហាញទេពកោសល្យរបស់គេដើម្បីជួយរកជ័យជម្នះដល់ក្រុម ហើយក្នុងរដូវកាលដែលទើបបញ្ចប់ទៅរូបគេរកបានគ្រាប់បាល់ចំនួន ១៥គ្រាប់ បញ្ជូនបាល់ចំនួន ១១គ្រាប់ ពីការប្រកួតចំនួន ៤៨លើក។ ៣. Rodrigo-Real Madrid កីឡាករវ័យក្មេងសញ្ជាតិប្រេស៊ីលរូបនេះមានទេពកោសល្យដ៏អស្ចារ្យដែលមិនអាចមើលរំលងបាន រូបគេអាចលេងបានស្ទើតែគ្រប់តួនាទីស្ថិតក្នុងតំបន់ប្រយុទ្ធនឹងបម្រើនៅក្នុងក្រុម Real Madrid។ ឆ្នាំ ២០២២-២៣ រូបគេបង្ហាញខ្លួនលេងបានចំនួន ៥៧លើក ព្រមទាំងបានបង្ហាញខ្លួនលេងឱ្យក្រុមជម្រើសជាតិប្រេស៊ីលថែមទៀតនៅ World Cup 2022 ដោយរូបគេរកបានគ្រាប់បាល់ចំនួន ១៩គ្រាប់ និងបញ្ជូន ១១លើករាល់ការប្រកួតទាំងអស់។ ៤. Riyad Mahrez-Manchester City បច្ចុប្បន្នកីឡាកររូបនេះបានក្លាយជាកម្លាំងដ៏សំខាន់មួយនៅក្រុម Manchester City ដឹកនាំដោយលោក Pep Guardiola។ បច្ចេកទេសនៃការញ៉ាក់បាល់ ការបង្កើតឱកាស និងការស៊ុតដ៏ល្អរបស់គេតាំងពីស្ថិតនៅក្រុម Leicester City រូបគេបានបន្តភាពវៃឆ្លាតពូកែរបស់គេបន្តភាពជោគជ័យនៃការឈ្នះពាននៅក្នុងក្រុម Man City ថែមទៀត។ រដូវកាលមុនរូបគេរកបាន ១៥គ្រាប់ និងបញ្ជូនបាល់ចំនួន ១៣លើក ពីការបង្ហាញខ្លួន ៤៧ប្រកួត។ ៥. Serge Gnabry-Bayern Munich កីឡាករសញ្ជាតិអាល្លឺម៉ង់បានវិវត្តន៍ខ្លួនយ៉ាងលឿនក្នុងរយៈពេលប៉ុន្មានឆ្នាំចុងក្រោយមកនេះ រូបគេជាកីឡាករពូកែមួយរូបស្ថិតក្នុងក្រុម Bayern Munich ពេលបច្ចុប្បន្ន។ បច្ចេកទេសគ្រប់គ្រងបាល់ ញ៉ាក់បាល់ បង្កើតឱកាសដល់មិត្តរួមក្រុម បានជួយឱ្យរូបគេបំពេញការងារតួនាទីបានយ៉ាងល្អ មិនតែប៉ុណ្ណោះគេបានជួយទៅដល់តំបន់ការពាររបស់ក្រុមថែមទៀត។ រដូវកាលមុនរូបគេរកបាន ១៧គ្រាប់ និងបញ្ជូនបាល់ចំនួន ១២លើក ផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7634.txt
ខ្សែបម្រើ​ ​​​N’Golo Kante នឹងចាកចេញពី Chelsea ដោយគ្មានតម្លៃផ្ទេរ ដើម្បីទៅចូលរួមក្រុម Al-Ittihad នៃលីគកំពូលអារ៉ាប៊ីសាអូឌីត ដោយចុះកិច្ចសន្យារយៈពេល៣ឆ្នាំ។ នេះបើតាមសម្តីរបស់ក្លិបស្ថិតក្នុងក្របខណ្ឌ Saudi Pro League ថ្ងៃទី២០ ខែមិថុនា។
បន្ទាប់ពីរួមរស់នៅទឹកដីតោខៀវរយៈពេល៧ឆ្នាំ ក្រោយផ្លាស់ពីក្រុម Leicester City កាលពីឆ្នាំ ២០១៦ Kante នឹងត្រូវចូលរួមក្លិបនៅទឹកដីមជ្ឈឹមបូពា៍ Al-Ittihad ដែលមានម្ចាស់ពានរង្វាន់ Ballon d’Or ១សម័យ Karim Benzema នៅទីនោះដែរ។ តាមរយៈការបង្ហោះវីដេអូរបស់ក្លិប Al-Ittihad នៅលើបណ្តាញសង្គម
article_7635.txt
អាជ្ញាធរគ្រប់គ្រងកីឡាប៊ីយ៉ាស្នូកឃ័រចិន ដាក់បម្រាមកីឡាករចិន២រូប មិនឱ្យពាក់ព័ន្ធកីឡានេះពេញមួយជីវិត ចំពោះការរៀបចំលទ្ធផលការប្រកួតទុកមុន។ ចំណោមកីឡាករ៨នាក់ផ្សេងទៀត មាន៥នាក់ ជាប់បម្រាមពីការប្រកួតកីឡាប៊ីយ៉ាស្នូកឃ័រនានា រយៈពេល៧ឆ្នាំកន្លះ និង៣រូបជាប់ទោសស្រាល។
សមាគមកីឡាប៊ីយ៉ាស្នូកឃ័រចិន (CBSA) កាលពីថ្ងៃទី២១ ខែមិថុនា បានឱ្យដឹងថា កីឡាករជើងឯកកីឡាប៊ីយ៉ាឆ្នាំ ២០២១ ឈ្មោះ Yan Bingtao ត្រូវបានដាក់បម្រាមរយៈពេល ៥ឆ្នាំពីសំណាក់ សមាគមកីឡាប៊ីយ៉ាស្នូកឃ័រអាជីពពិភពលោក (WPBSA) កាលពីដើមខែមិថុនានេះម្តងរួចមកហើយ។ ពេលនេះរូបគេត្រូវបានទទួលការដាក់ពិន័យបន្ថែមទៀតមិនឱ្យចូលរួមការប្រកួតនានា ក៏ដូចជាសកម្មភាពក្នុងកីឡាប៊ីយ៉ា ដល់ទៅរយៈពេល ៧ឆ្នាំកន្លះ។ កីឡាករចិន២រូបរួមមាន Liang Wenbo និង Li Hang ត្រូវបាន CBSA គាំទ្រឱ្យ WPBSA ហាមប្រាមពេញមួយជីវិតតែម្តង ដ្បិតមានកំហុសធ្ងន់ធ្ងរជុំវិញការកំណត់លទ្ធផលទុកមុន ដែលមិនអាចអន់ឱនឱ្យបាន។ កីឡាករ Zhao Xintong ដែលធ្លាប់បានឈ្នះបានរង្វាន់ UK Championship កាលឆ្នាំ ២០២១ ត្រូវបានហាមឃាត់រយៈពេល ១ឆ្នាំ ៨ខែ ពីសំណាក់ CBSA សម្រាប់ការរៀបចំលទ្ធផលប្រកួត។ មិនតែប៉ុណ្ណោះរូបគេក៏នឹងអាចត្រូវបានបន្ថែមបម្រាមរយៈពេល ១០ខែបន្ថែមផងដែរ។ កីឡាករ Lu Ning ត្រូវបានបន្ថែមការដាក់បម្រាមរយៈពេល ៨ឆ្នាំ, កីឡា Bai Langning ជាប់បម្រាម ៤ឆ្នាំ និងលោក Zhang Jiankang ជាប់បម្រាម ៤ឆ្នាំ ៥ខែ ពីសកម្មភាពកីឡាប៊ីយ៉ា។ សរុបមានកីឡាករប្រមាណ ១០នាក់ត្រូវបានហាមឃាត់សម្រាប់ការរៀបចំលទ្ធផលការប្រកួត និងការភ្នាល់ផ្សេងៗ រួមទាំងការទិញទឹកចិត្តកីឡាករផ្សេងៗ នៅក្នុងការប្រកួតប្រជែង។ កីឡាករចំនួន ៥នាក់ដែលរងបម្រាម៧ឆ្នាំកន្លះ អាចនឹងត្រូវហាមឃាត់ពីសកម្មភាពកីឡាប៊ីយ៉ាពេញមួយជីវិតផងដែរ មិនការស៊ើបអង្កេតរកឃើញថា អ្នកទាំងនោះមានស្ថានទម្ងន់ទោសធ្ងន់ធ្ងរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7636.txt
​កីឡាយុទ្ធគុនចម្រុះ (MMA) និងកីឡាអេឡិចត្រូនិក (E-Sports) នឹងត្រូវដាក់បញ្ចូលទៅក្នុងប្រភេទកីឡាសម្រាប់ប្រកួតក្នុងព្រឹត្តិការណ៍កីឡាប្រជាជាតិអាហ្រ្វិក ឆ្នាំ២០២៣ (African Games) នៅក្នុងប្រទេសហ្គាណា។ នេះបើតាមសេចក្តីថ្លែងការណ៍របស់អ្នករៀបចំកម្មវិធីនាថ្ងៃទី២៦ ខែមិថុនា។
ព្រឹត្តិការណ៍ African Games នឹងធ្វើឡើងនៅក្នុងប្រទេសហ្គាណា នៅក្នុងខែសីហា ឆ្នាំ ២០២៣ ប៉ុន្តែវាត្រូវបានផ្អាក និងលើកពេលវេលាទៅកាន់ខែមីនា ឆ្នាំ ២០២៤ វិញ ដោយមូលហេតុនៃបញ្ហាហិរញ្ញវត្ថុ ក៏ដូចជាបញ្ហាហេដ្ឋារចនាសម្ព័ន្ធ។ មិនត្រឹមមានតែប្រភេទយុទ្ធគុនចម្រុះ និងកីឡា E-sports ឡើយដែលដាក់បញ្ចូលទៅក្នុងការប្រកួត ក្នុងនោះក៏រួមមានប្រភេទកីឡាបន្ថែមដូចជា Speedball, Sambo​ យុទ្ធគុនចម្រុះបែបរុស្ស៊ី, និងកីឡាបាល់ទាត់លើតុ Teqball ប៉ុន្តែប្រភេទកីឡាទាំងនេះសុទ្ធសឹងតែជាប្រភេទកីឡាដាក់បង្ហាញលើកដំបូងទាំងអស់ (Demonstration Sports)។ កីឡាយុទ្ធគុនចម្រុះ និង E-sports ក៏ដូចជាកីឡាដាក់បញ្ចូលថ្មីចំនួន ៣បន្ថែម នឹងត្រូវចូលរួមជាមួយប្រភេទកីឡាអូឡាំពិកចំនួន ១៥ផ្សេងទៀត ដែលបានប្រកាសរួចរាល់កាលពីមុនមក។ ប្រភេទកីឡាអូឡាំពិកមួយចំនួនដែលបានដាក់បញ្ជូលក្នុងការប្រកួតនោះ នឹងតម្រូវឱ្យរួមមានការប្រកួតប្រជែងជម្រុះសម្រាប់ព្រឹត្តិការណ៍កីឡាអូឡាំពិកឆ្នាំ ២០២៤ តែម្តង។ ព័ត៌មាននៃការដាក់បញ្ចូលនៃកីឡាយុទ្ធគុនចម្រុះទៅក្នុងការប្រកួត African Games 2023 ទទួលបានការសារទយ៉ាងខ្លាំងពីសំណាក់សមាគមកីឡាយុទ្ធគុនចម្រុះពិភពលោក (GAMMA)។ GAMMA មានសមាជិកជាសហព័ន្ធចំនួន ២៤​ នៅក្នុងប្រទេសតំបន់ទ្វីបអាហ្រ្វិក។ ការប្រកួតព្រឹត្តិការណ៍ African Games 2023 នឹងត្រូវធ្វើឡើងនៅក្នុងខែមីនា ចាប់ពីថ្ងៃទី៨ ដល់ថ្ងៃទី២៣ ឆ្នាំ២០២៤ នៅក្នុងទីក្រុង Accra ប្រទេសហ្គាណា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7637.txt
Lionel Messi ឈប់ផ្តោតលើការបំបែកកំណត់ត្រារបស់កីឡាករគូប្រជែង Cristiano Ronaldo ស្របពេលរូបគេឈានដល់វ័យកាន់តែច្រើន និងកៀកនឹងបញ្ចប់អាជីពជាកីឡាករបាល់ទាត់។ ខ្សែប្រយុទ្ធអន្តរជាតិអាហ្សង់ទីនរូបនេះ ប្រាប់ទូរទស្សន៍ BeIN Sports ដូច្នេះ។
នាកិច្ចសម្ភាសមួយជាមួយនឹងទូរទស្សន៍ BeIN Sports កាលពីពេលថ្មីៗនេះ កីឡាករវ័យ ៣៦ឆ្នាំ ត្រូវបានគេសួរនាំអំពីការបំបែកកំណត់ត្រារបស់ Cristiano Ronaldo ប៉ុន្តែអ្វីដែលកីឡាសញ្ជាតិអាហ្សង់ទីនបានឆ្លើយប្រាប់នោះគឺ គេមិនបានផ្តោតអារម្មណ៍លើការអបអរសាទរផ្ទាល់ខ្លួន ក៏ដូចជាកំណត់ត្រាទាំងអស់នោះទៀតឡើយ។ Messi និយាយថា ៖ «ទេ! វាមានតែបន្តិចបន្តួចប៉ុណ្ណោះ ដូចដែលខ្ញុំបាននិយាយពីមុនមកអ៊ីចឹង នៅដំណាក់កាលនេះនៃអាជីពរបស់ខ្ញុំ ខ្ញុំមិនបានផ្តោតលើរឿងទាំងនេះទៀតឡើយ។ ខ្ញុំផ្តោតតែលើអ្វីដែលខ្ញុំទទួលបានជាមួយនឹងក្រុមអាហ្សង់ទីន និងកម្រិតនៃក្លិបដែលជាទីកន្លែងខ្ញុំមានសំណាងបំផុតក្នុងការឈ្នះពានរង្វាន់សំខាន់ៗដូចជា UCL ឬ World Cup, Club World Cup, League និងពានផ្សេងៗ។»។ ប្រធានក្រុមអាហ្សង់ទីនម្ចាស់ជើងឯក World Cup 2022 បានអះអាងបន្ថែមថា រូបគេមានសំណាងដែលឈ្នះពានរង្វាន់ទាំងអស់លើពិភពលោក ហើយគោលបំណង ក៏ដូចជាកំណត់ត្រា អតីតកីឡាករក្រុម Barcelona រូបនេះចាត់ទុកជារឿងរ៉ាវបន្ទាប់បន្សំពីការឈ្នះពានរង្វាន់សម្រាប់ក្រុមនឹងជម្រើសជាតិតែប៉ុណ្ណោះ។ Messi បានលើកពានរង្វាន់ World Cup 2022 ជាមួយអាហ្សង់ទីននៅក្នុងទឹកដីប្រទេសកាតា ដោយប្រកួតយកឈ្នះលើបារាំងនៅវគ្គផ្តាច់ព្រ័ត្រដោយបាល់កាត់សេចក្តី ១១ម៉ែត្រចំនួន ៤-២ ក្រោយលទ្ធផលស្មើ ១២០នាទី ៣-៣។ Messi ធ្លាប់រងការបាក់ទឹកចិត្តក្នុងការប្រកួតបន្ទាប់ពីរូបគេរងបរាជ័យនៅវគ្គផ្តាច់ព្រ័ត្រ World Cup កាលពីឆ្នាំ ២០១៤ ប៉ុន្តែជាបន្តបន្ទាប់កីឡាកររូបនេះ បន្តអភិវឌ្ឍខ្លួនល្អឡើងវិញរហូតអាចឈ្នះពានរង្វាន់ធំៗទាំងលំដាប់អន្តរជាតិ និងលំដាប់កម្រិតក្លិបកំពូល។ គួររំលឹកដែរថា Messi នឹងត្រូវបន្តអាជីពលេងនៅទឹកដីប្រទេសអាម៉េរិកក្នុងក្របខណ្ឌ Major League Soccer ដោយលេងឱ្យក្រុម Inter Miami ជាមួយនឹងកិច្ចសន្យារយៈពេល ២ឆ្នាំ កន្លះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7638.txt
សហរដ្ឋអាម៉េរិក នឹងត្រូវធ្វើម្ចាស់ផ្ទះការប្រកួត FIFA Club World Cup បុរស ដែលកើនក្រុមចូលរួមដល់ ៣២ ជាលើកដំបូងនៅឆ្នាំ ២០២៥។ នេះបើតាមការប្រកាសរបស់សហព័ន្ធកីឡាបាល់ទាត់អន្តរជាតិ (FIFA)។
ប្រធាន FIFA លោក Gianni Infantino នៅថ្ងៃទី២៤ ខែមិថុនា លើកឡើងថាការប្រកួត Club World Cup ទម្រង់ថ្មីដែលគ្រោងធ្វើលើកទី១នៅទឹកដីអាម៉េរិក នឹងក្លាយជាចំណុចប្រកួតប្រជែងកម្រិតកំពូលក្នុងវិស័យបាល់ទាត់សម័យទំនើប។ កាលពីខែមីនាកន្លងទៅ FIFA បានបញ្ជាក់ហើយថា Club World Cup ទម្រង់ថ្មីនឹងប្រកួតរៀងរាល់៤ឆ្នាំម្តង ចាប់ពីខែមិថុនា ឆ្នាំ២០២៥តទៅ ដោយមានក្រុមសរុបចូលរួមចំនួន៣២ក្រុម។ Club World Cup ដែលរៀបចំការប្រកួតរៀងរាល់១ឆ្នាំម្តង មានក្រុមចំនួន៧ចូលរួម នឹងត្រូវបញ្ឈប់នៅក្រោយបញ្ចប់ការប្រកួតឆ្នាំ២០២៣។ ការប្រកួត Club World Cup លើកទី២០ ដែលប្រព្រឹត្តទៅចាប់ពីថ្ងៃទី១២-២២ ខែធ្នូ ឆ្នាំ ២០២៣ នឹងត្រូវធ្វើនៅទឹកដីអារ៉ាប៊ីសាអូឌីត។ ក្រុមដែលនឹងមានសិទ្ធិលេងក្នុងព្រឹត្តិការណ៍ Club World Cup ទម្រង់ថ្មីនៅឆ្នាំ២០២៥ ត្រូវជ្រើសរើសក្រុមពីអឺរ៉ុប (UEFA) ១២ក្រុម អាម៉េរិកឡាទីន (CONMEBOL) ៦ក្រុម អូសេអានី (OFC) ១ក្រុម អាម៉េរិកកណ្តាល (CONCACAF) ៤ក្រុម អាហ្វ្រិក (CAF) ៤ក្រុម ទ្វីអាស៊ី (AFC) ៤ក្រុម បូករួមនឹងម្ចាស់ផ្ទះ សរុប៣២ក្រុម។ ក្រុមទាំង៣២ត្រូវជ្រើសរើសពីក្រុមជើងឯកនៃលីគតាមទ្វីបរៀងខ្លួន ចាប់ពីឆ្នាំ ២០២១-២០២៤ ដែលមានន័យថា Chelsea, Real Madrid និងម្ចាស់ជើងឯក Champions League កាលពីរដូវកាលមុន Manchester City មានលក្ខណៈសម្បត្តិគ្រប់គ្រាន់ដើម្បីចូលរួម Club World Cup ឆ្នាំ២០២៥។ រៀបចំ២០លើកកន្លងមក Real Madrid ដែលជាម្ចាស់ការពារជើងឯក ឈ្នះ FIFA Club World Cup ច្រើនជាងគេចំនួន៥លើក តាមពីក្រោយដោយ Barcelona ៣លើក Bayern Munich និង Corinthians ២លើកដូចគ្នា ក្រៅពីនោះ Manchester United, Chelsea, Liverpool, Inter Milan, AC Milan, Sao Paulo និង Internacional ឈ្នះ១លើកដូចគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7639.txt
លោក Steven Gerrard មិនព្រមទទួលយកសំណើរទៅដឹកនាំក្រុមស្ថិតនៅក្នុងលីគកីឡាបាល់ទាត់ប្រទេសអារ៉ាប៊ីសាអូឌីត  Saudi Pro League បន្ទាប់ពីមានរបាយការណ៍ថាអតីតប្រធានក្រុម Liverpool និងគ្រូ Aston Villa រូបនេះកំពុងពិចារណាទៅដឹកនាំក្រុម Al-Ettifaq។
អ្នកចាត់ការទូទៅអង់គ្លេស វ័យ៤៣ឆ្នាំ ធ្លាប់បានដឹកនាំក្រុម Rangers ក្នុងអាជីពជាលើកដំបូង នឹងបានជួយក្រុមឈ្នះពានរង្វាន់លីគកំពូលស្កុតឡែនលើកដំបូងក្រោយខកខានរយៈពេល ១០ឆ្នាំ នៅក្នុងឆ្នាំ ២០២១ មុនពេលចាកចេញទៅដឹកនាំក្រុម Aston Villa។ យ៉ាងណាលោក Gerrard ត្រូវបានក្លិប Aston Villa បណ្តេញចេញកាលពីខែកញ្ញាឆ្នាំ ២០២២ ដោសារដឹកនាំក្រុមមិនគាប់ប្រសើរ។ «ខ្ញុំត្រូវបានអញ្ជើញទៅកាន់Al-Ettifaq ដើម្បីទៅត្រួតពិនិត្យសំណើរមួយ នូវអ្វីដែលខ្ញុំធ្លាប់បានធ្វើ។ ខ្ញុំធ្លាប់បានព្យាករណ៍កាលពីប៉ុន្មានថ្ងៃចុងក្រោយមកនេះ ប៉ុន្តែអ្វីដែលយើងសម្រេចចិត្តនៅពេលនេះ គឺខ្ញុំមិនទទួលយកសំណើរនោះឡើយ។»។ លោក Gerrard បាននិយាយប្រាប់ទូរទស្សន៍ Channel 4 របស់អង់គ្លេស។ ចាប់តាំងពីខ្សែប្រយុទ្ធ Cristiano Ronaldo បានផ្លាស់ទៅកាន់ទឹកដីអារ៉ាប៊ីសាអូឌីត កាលពីរដូវកាលមុន មកដល់ពេលនេះ កីឡាករឈ្មោះល្បីៗមួយចំនួនលើពិភពបាល់ទាត់កំពុងត្រូវបានគេរំពឹងថានឹងអាចផ្លាស់ទៅកាន់ទឹកដីអារ៉ាប៊ីសាអូឌីត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_764.txt
អ្នកនាំពាក្យស្ថានទូតចិនប្រចាំទីក្រុងវេលីងតោន នៅថ្ងៃទី៣០ ខែមិថុនា បានបដិសេធការលើកឡើង​របស់នាយករដ្ឋមន្ត្រីនូវែលសេឡង់ ចាស៊ីនដា អាឌើន អំឡុងកិច្ចប្រជុំកំពូលសម្ព័ន្ធយោធាណាតូ​ដែលចោទថា ចិនព្យាយាមកែច្បាប់ និងបទដ្ឋានអន្តរជាតិ។​ អ្នកនាំពាក្យដដែល​ចាត់ទុកការលើកឡើង​បែប​នេះជាការនាំទៅផ្លូវខុស។
អំឡុងកិច្ចប្រជុំកំពូលសម្ព័ន្ធយោធាណាតូនៅទីក្រុងម៉ាឌ្រីដនៅថ្ងៃទី២៩ ខែមិថុនា នាយករដ្ឋមន្ត្រី​នូវែលសេឡង់ ចាស៊ីនដា អាឌើន បានរិះគន់ក្រុងប៉េកាំងចំៗថា បានបង្កើនកម្លាំងទ័ពរបស់ខ្លួន និង​ប៉ុនប៉ងកែប្រែច្បាប់ និងបទដ្ឋានអន្តរជាតិនៅតំបន់ឥណ្ឌូ-ប៉ាស៊ីហ្វិក។ មិនទុកយូរឡើយ អ្នកនាំពាក្យស្ថានទូតចិនប្រចាំក្រុងវេលីងតោនបានចេញសេចក្ដីថ្លែងការណ៍មួយ នៅថ្ងៃទី៣០ ខែមិថុនា ដោយបានច្រានចោលការអះអាង​របស់ប្រមុខរដ្ឋាភិបាលនូវេលសេឡង់ ហើយ​ចាត់ទុកជាការអធិប្បាយនេះ ជាការខុសពីរឿងពិត ។ «យើងបានកត់សម្គាល់លើការអត្ថាធិប្បាយពាក់ព័ន្ធដែលធ្វើឡើងដោយភាគីនូវែលសេឡង់នៅការប្រជុំសម្ព័ន្ធយោធាណាតូដែលរួមមានការចោទប្រកាន់មិនត្រឹមត្រូវមួយចំនួនប្រឆាំងនឹងចិន»។ អ្នកនាំពាក្យ​ស្ថានទូតចិន បានលើកឡើងបែបនេះរួចបន្តថា​ការលើកឡើងបែបនោះ នឹងមិន​មានប្រយោជន៍​សម្រាប់​ការពង្រឹងទំនុកចិត្តទៅវិញទៅមករវាងប្រទេសទាំងពីរនោះឡើយ។ សេចក្ដីថ្លែងការណ៍ខាងលើដដែលនោះ បានហៅការអត្ថាធិប្បាយដោយលោកស្រី អាឌើន ជាការរំខាន និងធ្វើឱ្យមានអស្ថិរភាពនៅតំបន់សមុទ្រប៉ាស៊ីហ្វិកប៉ុណ្ណោះ។ ស្ថានទូតចិនបញ្ជាក់ថា ការកើន​ឡើង​ភាពតានតឹងនៅក្នុងតំបន់នោះ មិនមែនបណ្តាលមកពីកិច្ចសហប្រតិបត្តិការរបស់ចិនជាមួយដៃគូកោះ​ដើម្បីជំរុញការអភិវឌ្ឍន៍ប្រកបដោយចីរភាពនោះទេ។ ដោយនិយាយដល់កិច្ចព្រមព្រៀងថ្មីៗរវាងចិន និងប្រទេសនៅតំបន់ប៉ាស៊ីហ្វិក អ្នកនាំពាក្យខាងលើ​អះអាងថា កិច្ចសហប្រតិបត្តិការនោះ មិនមានពាក់ព័ន្ធជាមួយការធ្វើយោធូបនីយកម្មនៅ​ក្នុងតំប​ន់​នោះ​ឡើយ។ ប៉ុន្តែបើមានមែន វាក៏មិនមែនជាចិនដែរ។ ទោះបីជាពឹងផ្អែកខ្លាំងលើពាណិជ្ជកម្មជាមួយចិនក្ដី នូវេលសេឡង់ បានបង្កើនសំឡេងប្រឆាំងសកម្មភាពចុងក្រោយនៅតំបន់ប៉ាស៊ីហ្វិក ពិសេសការចុះកិច្ចព្រមព្រៀងសន្តិសុខជាមួយកោះសូឡូម៉ុនដែលនឹងពង្រឹងវត្តមានចិនក្នុងតំបន់កាន់តែខ្លាំង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7640.txt
Ronnie Foden កូនប្រុសរបស់កីឡាករ ​Phil Foden ខ្សែបម្រើ Manchester City ទទួលបានចំនួននាក់ចុចតាមដាន ឬ Follower ចំនួន ១លាននាក់នៅលើបណ្តាញសង្គម Instagram បន្ទាប់ពីបង្កើតគណនីបានរយៈពេលត្រឹមតែ ២៤ម៉ោង។ គណនីកូនប្រុសរបស់ Foden បានបង្ហោះរូបភាពដែលរូបគេបានឈរកាន់ពានរង្វាន់ Champions League ជាមួយឪពុក។
Ronnie ត្រូវបានគេឃើញអបអរជ័យជម្នះជាមួយនឹងកីឡាករ Rico Lewis របស់ក្រុម Manchester City បន្ទាប់ពីក្រុមដែលដឹកនាំដោយលោក Pep Guardiola ឈ្នះពានរង្វាន់ UEFA Champions League ក្រោយយកឈ្នះលើក្រុម Inter Milan និងជោគជ័យឈ្នះពានរង្វាន់ ៣ ក្នុងមួយរដូវកាល។ អ្នកគាំទ្រជាច្រើននៅលើបណ្តាញសង្គមចាប់អារម្មណ៍ខ្លាំងលើសកម្មភាពរបស់កូនប្រុសរបស់ Foden យ៉ាងខ្លាំងអំឡុងពេលនោះ។ កូនប្រុសរបស់ ​Foden ក៏បានចូលរួមបង្កើតរឿងរ៉ាវដ៏គួរឱ្យអស់សំណើចជាមួយនឹងកីឡាករ Erling Haaland ដោយរូបគេបានគិតថាខ្សែប្រយុទ្ធសញ្ជាតិន័រវែសជាមនុស្សស្រី។ បន្ទាប់ពីរឿងនោះមក Ronnie មានប្រជាប្រិយភាពខ្លាំងឡើងក្នុងចំណោមអ្នកគាំទ្រ។ ថ្មីៗនេះគេបានបង្កើតគណនីបណ្តាញសង្គម Instagram ដោយមានឈ្មោះថា (@officialronniefoden_) គណនីនោះទើបតែបង្កើតបានរយៈពេល ២៤ម៉ោងតែប៉ុណ្ណោះ ហើយទទួលបានចំនួននាក់ចុចតាមដាន ឬ Follower ចំនួន ១លាននាក់។ Ronnie Foden គឺជាកូនប្រុសច្បងរបស់កីឡាករ Phil Foden ហើយរូបគេទើបតែមានអាយុ ៤ឆ្នាំ ប៉ុណ្ណោះ។ រូបភាពដែលបានបង្ហោះដំបូងបំផុតនោះគឺជារូបភាពដែល Ronnie បានឈរកាន់ពានរង្វាន់ Champions League ជាមួយ Phil Foden ដែលជាឪពុក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7641.txt
ក្លិបកីឡាបាល់ទាត់អង់គ្លេស Premier League នៅថ្ងៃទី១៤ ខែមិថុនា បានយល់ព្រមជាឯកច្ឆ័ននូវវិធានការថ្មី ដើម្បីដាក់ទោសអ្នកគាំទ្រប្រើអាកប្បកិរិយាមិនសមរម្យ ក៏ដូចជាការស្រែកច្រៀងទាក់ទង់នឹងសោកនាដកម្ម អំឡុងការប្រកួត និងបំពាននៅលើអ៊ិនធឺណិតជាដើម។
ក្លិបដែលមានវត្តមានប្រកួតក្នុងក្របខណ្ឌ Premier League បានសម្រេចនៅក្នុងកិច្ចប្រជុំទូទៅប្រចាំឆ្នាំរបស់ពួកគេ ដើម្បីអនុម័តវិធានការផ្តោតលើការកាត់ទោស បរិយាកាសបទប្បញ្ញាតិ្ត ការអនុវត្តច្បាប់ ការអប់រំផ្សេងៗទាក់ទងទៅនឹងបញ្ហាដែលធ្លាប់បានកើតឡើងកន្លងមក។ ក្រុមការងារមួយ ដែលនឹងត្រូវបានហៅឈ្មោះថា អន្តរកីឡាបាល់ទាត់ នឹងត្រូវបានបង្កើតឡើងនៅក្នុងខែធ្នូខាងមុន ដើម្បីស្វែងរក និងប្រយុទ្ធប្រឆាំងទៅនឹងអាកប្បកិរិយាមិនសមរម្យ ព្រមទាំងឧប្បត្តិហេតុនៃការស្រែកច្រៀងណាមួយដែលបង្កឡើងក្នុងការប្រកួត។ «បញ្ហានេះបានបន្តកើតមានជារឿយៗ ហើយបានបង្កជាទុក្ខដ៏ធំដល់ក្រុមគ្រួសារជនរងគ្រោះ អ្នករស់រានមានជីវិត នឹងអ្នកគាំទ្រក្លិបក៏រងផលប៉ះពាល់ បន្ថែមពីលើនេះក៏ជាការបំផ្លាញកេរ្តិ៍ឈ្មោះរបស់ក្លិបដែលបានពាក់ព័ន្ធ ព្រមទាំងបាល់ទាត់ក្នុងប្រទេសអង់គ្លេស និងវែលស៍ផងដែរ។»។ នេះបើតាមសេចក្តីថ្លែងការណ៍រួមរបស់ក្លិបស្ថិតនៅក្នុង Premier League។ កាលពីថ្ងៃទី១៤ ខែមិថុនា អ្នកគាំទ្រក្លិប Tottenham Hotspur ម្នាក់ត្រូវបានហាមឃាត់ពីការចូលរួមទស្សនាការប្រកួតបាល់ទាត់រយៈពេល ៣ឆ្នាំ នឹងពិន័យជាប្រាក់ផ្សេងៗថែមទៀត បន្ទាប់ពីបានបង្កើតនូវការស្រែកច្រៀងទាក់ទងទៅនឹងគ្រោះមហន្តរាយកីឡដ្ឋាន Hillsborough អំឡុងពេលការប្រកួតជំនួបរវាង Spurs តទល់ Liverpool កាលពីខែមេសា។ អ្នកគាំទ្រវ័យ ២៥ឆ្នាំរូបនោះត្រូវបានចោទប្រកាន់ពីបទ ចេតនាបង្កការបៀតបៀន ការញុះញង់ពីគ្រោះមហន្តរាយ បង្កជាទុក្ខព្រួយ ដោយត្រូវបានចោទថាមានទោស៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7642.txt
ការប្រកួតប្រជែងពានរង្វាន់កីឡាអេឡិចត្រូនិក Mobile Legends Bang Bang Southeast Asia Cup 2023 រកឃើញក្រុមចំនួន ២ ដែលត្រូវប្រជែងដណ្តើមពានរង្វាន់ក្នុងវគ្គផ្តាច់ព្រ័ត្ររវាងក្រុមកីឡាអេឡិចត្រូនិក Blacklist International របស់ហ្វីលីពីនទល់នឹងក្រុម ONIC Esports របស់ឥណ្ឌូណេស៊ី នាថ្ងៃទី១៨ ខែមិថុនា។
Blacklist International ជាក្រុមដែលស្វែងរកការឈ្នះពានរង្វាន់ MSC 2023 លើកដំបូងរបស់ខ្លួន ខណៈក្រុម ONIC Esports របស់ឥណ្ឌូណេស៊ីជាការស្វែងរកការគ្រងជើងឯកលើកទីពីរក្នុងប្រវត្តិសាស្ត្រខ្លួន។ ក្រុម ONIC Esports របស់ឥណ្ឌូណេស៊ីធ្លាប់ជាឈ្នះជើងឯក MSC 2019។ Blacklist International ឆ្លងកាត់ការប្រកួតតាំងពីវគ្គសន្សំពិន្ទុក្នុងពូលមក ដោយបានប្រកួតឈ្នះក្រុម Team Occupy របស់តួកគីលទ្ធផល ២-០, ឈ្នះក្រុម TODAK របស់ម៉ាឡេស៊ីលទ្ធផល ២-១ ហើយឈរចំណាត់ថ្នាក់កំពូលតារាងពូល D។ ឈានជើងឡើងដល់វគ្គជម្រុះ Knockout Stage Blacklist International បន្តបំបាក់ក្រុម Fire Flux Impunity ដោយលទ្ធផល ៣-០ ដើម្បីបន្តដំណើរឡើងទៅកាន់វគ្គពាក់កណ្តាលផ្តាច់ព្រ័ត្រ បន្ទាប់មកពួកគេបានបំបាក់ក្រុម Burn X Flash ជាក្រុមតំណាងកម្ពុជាក្នុងលទ្ធផល ៣-១។ ចំណែកក្រុម ONIC Esports ឆ្លងកាត់ការប្រកួតដោយបានឈ្នះលើគូប្រកួតក្នុងពូល C ដោយបានប្រកួតឈ្នះលើក្រុម OUTPLAY មកពីអាម៉េរិកលទ្ធផល ២-០ និងយកឈ្នះលើក្រុម Burn X Flash របស់កម្ពុជា ២-០ ដូចគ្នាក្នុងការប្រកួតវគ្គសន្សំពិន្ទុក្នុងពូល។ ឡើងទៅកាន់វគ្គជម្រុះក្នុងនាមជាក្រុមឈរលេខ ១ ក្នុងពូល បន្ទាប់មកក្រុមជើងខ្លាំងរបស់ឥណ្ឌូណេស៊ី បានទម្លាក់ក្រុម EVOS Esports ដែលមកពីឥណ្ឌូណេស៊ីដូចគ្នាលទ្ធផល ៣-០ មុនពេលពួកគេទម្លាក់ក្រុមម្ចាស់ជើងឯក M4 World Championship Serie លទ្ធផល ៣-០ ដើម្បីឈ្នះកៅអីវគ្គផ្តាច់ព្រ័ត្រ។ ការប្រកួតពានរង្វាន់ MSC 2023 បានធ្វើឡើងនៅក្នុងប្រទេសកម្ពុជា ដែលជាព្រឹត្តិការណ៍កីឡាអេឡិចត្រូនិកលំដាប់អន្តរជាតិលើកដំបូងបំផុតក្នុងប្រវត្តិសាស្ត្រកម្ពុជាលើប្រភេទវិញ្ញាសាកីឡា Mobile Legends។ ការប្រកួតលើកដំបូងក្នុងប្រទេសកម្ពុជាមានក្រុមចំនួន ១២ ដែលមកពីប្រទេសចំនួន ៩ បានចូលរួមប្រជែងគ្នាដណ្តើមជើងឯកដែលមានប្រាក់រង្វាន់ប្រមាណ ១៤០,០០០ដុល្លារ។ ព្រឹត្តិការណ៍ MSC 2023 ជាការប្រកួតលំដាប់ថ្នាក់អន្តរជាតិលើកទី៥ បានធ្វើឡើងនៅក្នុងប្រទេសកម្ពុជាជាលើកដំបូង។ ការប្រកួតចំនួន ៤លើកចាប់តាំងពីឆ្នាំ ២០១៧ ដែលក្រុមម្ចាស់ជើងឯកជាក្រុម I Do Not Sleep (IDNS) របស់ថៃ, ឆ្នាំ ២០១៨ ក្រុមជើងឯក Aether Main របស់ហ្វីលីពីន, ឆ្នាំ ២០១៩ ក្រុមជើងឯក ONIC Esports របស់ឥណ្ឌូណេស៊ី និងក្នុងឆ្នាំ ២០២១ ក្រុមជើងឯក Execration របស់ហ្វីលីពីន។ តើរវាងក្រុម Blacklist International មកពីហ្វីលីពីនឬ ONIC Esports របស់ឥណ្ឌូណេស៊ីជាក្រុមគ្រងជើងឯកពានរង្វាន់ MSC 2023 នៅក្នុងប្រទេសកម្ពុជា? អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7643.txt
អ្នកស្រី Sarai Bareman ប្រធានប្រតិបត្តិសហព័ន្ធបាល់ទាត់អន្តរជាតិ (FIFA) បារម្ភពីការលក់សំបុត្រទស្សនាការប្រកួត FIFA World Cup 2023 ផ្នែកនារី នៅក្នុងប្រទេសនូវែលសេឡង់។ បារម្ភ ដ្បិតសហម្ចាស់ផ្ទះមួយនេះ មិនសូវមានការបញ្ជាទិញសំបុត្រច្រើនដូចអូស្ត្រាលី ដែលជាសហម្ចាស់ផ្ទះរៀបចំការប្រកួតបាល់ទាត់ភពលោកនារីឆ្នាំ២០២៣។
សម្រាប់សហម្ចាស់ផ្ទះអូស្រ្តាលីវិញ អ្នកស្រី Bareman ដែលជានាយកប្រតិបត្តិផ្នែកបាល់ទាត់ស្រ្តីរបស់ FIFA ក៏បាននិយាយថា អ្នកស្រីមានការព្រួយបារម្ភតិចតួចបំផុតចំពោះអូស្ត្រាលី ដែលថាអ្នកគាំទ្រប្រមាណច្រើនជាង ៤០,០០​០ នឹងអាចចូលទស្សនាការប្រកួត កម្តៅសាច់ដុំទល់នឹងក្រុមជម្រើសជាតិនារីបារាំង នៅថ្ងៃទី១៤ ខែកក្កដា។ «ខ្ញុំអាចនិយាយបានថា ការផ្តោតការយកចិត្តទុកដាក់របស់ខ្ញុំច្រើនជាងទៅលើនូវែលសេឡង់ ខណៈដែលយើងមិនមានប្រណីតភាពច្រើនសម្រាប់ក្រុមនារីនៅទីនេះ។ ក្នុងប្រទេសអូស្ត្រាលីវិញ ពួកគេស្រលាញ់ប្រទេសរបស់គេខ្លាំង ជាពិសេស Sam Kerr គឺជាកំពូលតារាងបាល់ទាត់នារី […] នៅទីនោះអំណាចនៃការលក់ដែលក្រុមអូស្ត្រាលីធ្វើបាន ខុសពីអ្វីដែលយើងមិនទាន់មាននៅក្នុងនូវែលសេឡង់ជាមួយនឹងក្រុមជម្រើសជាតិនារីផ្ទាល់។ ដូច្នេះយើងត្រូវការបង្កើនការលក់ឱ្យច្រើនជាងនេះបន្ថែមទៀតនៅសប្តាហ៍បន្ទាប់។»។ អ្នកស្រី Bareman បាននិយាយបែបនេះ។ សំបុត្រប្រមាណជាង ១លានសន្លឹកសម្រាប់ FIFA Women’s World Cup 2023 ត្រូវបានលក់សម្រាប់ការប្រកួតចាប់ពីថ្ងៃទី២០ ខែកក្កដា ដល់ថ្ងៃទី២០ ខែសីហា នៅក្នុងប្រទេសអូស្ត្រាលី និងនូវែលសេឡង់។ ការប្រកួតដែលខិតជិតមកដល់ នឹងជួយឱ្យការប្រកួតបាល់ទាត់នារីមួយនេះ ក្លាយជាការប្រកួតមានមនុស្សចូលទស្សនា និងតាមដានច្រើនឡើងវិញ។ ប្រទេសនូវែលសេឡង់ នឹងត្រូវទទួលរៀបចំការប្រកួតចំនួន ២៩ប្រកួតពីការប្រកួតចំនួន ៦៤ប្រកួត ហើយពួកគេបានលក់សំបុត្របានប្រមាណចំនួន ២៥០,០០០សម្លឹកសម្រាប់ការប្រកួតទាំងនោះ។ ក្រុមជម្រើសជាតិអូស្ត្រាលីនារី ជាក្រុមដែលត្រូវបានគេរំពឹងថានឹងទទួលបានចំនួនអ្នកគាំទ្រចូលទស្សនាច្រើនជាងគេនៅក្នុងការប្រកួត ដោយអាចតាមស្មើក្រុមបុរសនូវចំនួនអ្នកទស្សនានៅពេលដែលពួកគេបានឡើងទៅកាន់វគ្គជម្រុះ ១៦ក្រុម អំឡុងការប្រកួត World Cup ឆ្នាំ២០២២ នៅកាតា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7644.txt
ក្លិប Inter Miami ដែលជាក្លិបថ្មីរបស់កីឡាករឆ្នើម Lionel Messi បានយល់ព្រមចុះកិច្ចសន្យានាំយកអតីតអ្នកចាត់ការក្រុម Barcelona លោក Gerardo Martino ធ្វើជាអ្នកចាត់ការក្រុមថ្មីរបស់ខ្លួន។ លោក Martino នឹងជំនួសតំណែងលោក Phil Neville អតីតកីឡាករ Manchester United ដែលទើបត្រូវបានបញ្ចប់តំណែងកាលពីដើមខែមិថុនានេះ។
បើតាមរយៈរបាយការណ៍មួយ ពីសំណាក់អ្នកកាសែតមួយរូបឈ្មោះ Cesar Luis Merlo ក្លិប Inter Miami ត្រូវការផ្លាស់ប្តូរនូវប្រព័ន្ធគ្រប់គ្រង ដើម្បីស្វែងរកទម្រង់លេងរបស់ក្រុមដ៏គួរឱ្យចាប់អារម្មណមួយ បន្ទាប់ពីការចាប់ផ្តើមរដូវកាលដ៏អាក្រក់បំផុត។ រដូវកាល ២០២២-២៣ Inter Miami ស្ថិតក្នុងក្របខណ្ឌ Major League Soccer ឆ្លងកាត់ការប្រកួតចំនួន ១៧លើកពួកគេរកបានជ័យជម្នះតែ ៥លើកតែប៉ុណ្ណោះ ឈរនៅបាតតារាងលីគកំពូលអាម៉េរិក Major League Soccer ភាគខាងកើត ឬ (MLS Eastern Conference)។ បើតាមការបង្ហោះរបស់អ្នកកាសែត Luis Merlo នៅលើបណ្តាញសង្គម
article_7645.txt
IShowSpeed ដែលជាអ្នកបង្កើតមាតិការ និងជាតារានៅលើបណ្តាញសង្គម Youtube មួយរូប ទទួលបានចំនួនអ្នកចុចចូលចិត្ត ឬ Like នៅលើរូបភាពមួយសន្លឹកបង្ហោះនៅលើបណ្តាញសង្គម Instagram ដែលរូបគេបានថតជាមួយនឹងប្រធានក្រុមជម្រើសជាតិព័រទុយហ្កាល់ Cristiano Ronaldo។ រូបភាពនោះវ៉ាដាច់ការបង្ហោះរបស់កីឡាករនិមិត្តរូបរបស់គេកីឡាករសញ្ជាតិព័រទុយហ្កាល់វ័យ ៣៨ឆ្នាំ និង Lionel Messi ដោយទទួលបានចំនួនច្រើនបំផុត សម្រាប់ការបង្ហោះចុងក្រោយ។
IShowSpeed ជារហ័សនាមនៅលើ Youtube ដោយបុរស់ជនជាតិអាម៉េរិក វ័យ ១៨ឆ្នាំរូបនេះមានឈ្មោះដើមថា Darren Watkins Jr និងជាតារាកំពុងទទួលបានការចាប់អារម្មណ៍យ៉ាងខ្លាំងនៅលើបណ្តាញអ៊ិនធឺណិត និង Youtube ផ្ទាល់។ IShowSpeed មានចំនួនអ្នកតាមដានរូបគេនៅលើ Youtube ប្រមាណជាង ១៧លាននាក់គិតដល់ពេលនេះ។ ភាពល្បីល្បាញរបស់គេគឺការផ្សាយផ្ទាល់នូវមាតិកាក្នុងការលេងហ្គេមដូចជាបាល់ទាត់ និងការបង្ហោះវីដេអូពីជីវិតប្រចាំថ្ងៃ ក៏ដូចជាដំណើរកម្សាន្ត និងទៅទស្សនាតាមការប្រកួតបាល់ទាត់ក្រុមល្បីៗលើពិភពលោកជាដើមនារយៈពេលចុងក្រោយមកនេះ។ តាមរយៈការផ្សាយផ្ទាល់របស់តារា Youtube វ័យក្មេងរូបនេះ រូបគេបានទទួលឱកាសជួបកីឡាករ Cristiano Ronaldo និងថតរូប កាលពីសប្តាហ៍មុនអំឡុងពេលបញ្ចប់ការប្រកួតរវាងក្រុមព័រទុយហ្កាល់បានយកឈ្នះលើក្រុមបូស្នីលទ្ធផល ៣-០ នៃជំនួបវគ្គជម្រុះពានរង្វាន់ Euro 2024 ក្នុងពូល J។ Ronaldo ជានិមិត្តរូបរបស់ IShowSpeed ដោយរូបគេតែងតែស្រមៃចង់ជួបដោយផ្ទាល់ជាយូឆ្នាំមកហើយ។ ការបង្ហោះរូបភាពដែលរូបគេបានថតជាមួយនឹង Ronaldo នៅលើបណ្តាញសង្គម Instagram ដោយមកដល់ពេលនេះ រូបភាពនោះទទួលបានចំនួនមនុស្សចុចពេញចិត្ត ឬ Like ដ៏ច្រើនបំផុតដល់ទៅ ១២លាននាក់។ ចំនួនដ៏ច្រើននេះ បានវ៉ាដាច់ការបង្ហោះចុងក្រោយបំផុតរបស់ Cristiano Ronaldo និង Lionel Messi ទៅទៀត។ ការបង្ហោះនោះបានវ៉ាដាច់ការបង្ហោះអំពី World Cup របស់ Messi ​ដែលទទួលបានចំនួនអ្នកចុច Like ១០លាននាក់ ព្រមទាំងការបង្ហោះអំពីជ័យជម្នះដ៏ទាក់ចិត្តមួយរបស់ក្រុមព័រទុយហ្កាល់ពីសំណាក់ Ronaldo ដែលទទួលបានចំនួនអ្នកចុចចូល Like ចំនួន ១០លាននាក់ផងដែរ។ រូបភាពដែល IShowSpeed បានជួបជាមួយនឹង Ronaldo បានផ្ទុះខ្លាំងនារយៈពេលចុងក្រោយនេះ បន្ទាប់ពីយុវជនវ័យ ១៨ឆ្នាំរូបនេះ បានព្យាយាមធ្វើដំណើរពីទ្វីបមួយទៅកាន់ទ្វីបមួយដើម្បីជួបប្រធានក្រុមពាក់អាវលេខ ៧ ក្នុងក្រុមជម្រើសជាតិព័រទុយហ្កាល់ ដែលជានិមិត្តរូបរបស់គេ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7646.txt
លោក Nusret Gokce ដែលគេស្គាល់ថា Salt Bae ជាចុងភៅដ៏ល្បីឈ្មោះ លើបណ្តាញសង្គម បានប្រាប់រឿងហេតុអំពីការចូលទៅក្នុងទីលានប្រកួត និងអបអរជ័យជម្នះជាមួយនឹងកីឡាករ Lionel Messi រួមទាំងក្រុមអាហ្សង់ទីនដទៃផ្សេងទៀត កាលពីខែធ្នូ ឆ្នាំ ២០២២ នៃព្រឹត្តិការណ៍ FIFA World Cup ក្នុងប្រទេសកាតា។
កាលពីថ្ងៃទី១៨ ខែធ្នូ ឆ្នាំ ២០២២ ជាពេលដែលអាហ្សង់ទីនគ្រងជើងឯក World Cup លើកទីបីក្នុងប្រវត្តិសាស្ត្រ អំឡុងពេលក្រុមអបអរជ័យជម្នះ លោក Salt Bae បានក្លាយជាសត្រូវទីមួយ សម្រាប់ការបង្ហោះជាសាធារណៈលើបណ្តាញសង្គមនានា ចំពោះការចូលក្នុងទីលានប្រកួតនាកីឡដ្ឋាន Lusail។ ទង្វើររបស់ Salt Bae ត្រូវបានមហាជនដែលប្រើប្រាស់បណ្តាញសង្គមរិះគន់យ៉ាងខ្លាំងថាបានចូលអុកឡុកក្នុងពិធីអប​អរជ័យជម្នះរបស់ក្នុងអាហ្សង់ទីន។ លោក Salt Bae បានស្នើទៅកាន់ Messi កាលនោះឱ្យថតរូបភាពជាមួយគេ ក៏ដូចជាការលើកពានរង្វាន់ World Cup មិនតែប៉ុណ្ណោះបានបង្ហោះរូបគេអំពីការខាំមេដាយ ដែលកីឡាករអាហ្សង់ទីនបានឈ្នះ។ តាមពិតទៅ ពានរង្វាន់ World Cup ក៏ដូចជាមេដាយទាំងអស់ មានតែក្រុមដែលឈ្នះតែប៉ុណ្ណោះអាចមានសិទ្ធិកាន់ពេញលេញ រួមទាំងមន្ត្រីប្រចាំក្រុម ក៏ត្រូវបានអនុញ្ញាត ប៉ុន្តែសម្រាប់បញ្ហាចូលទីលានរបស់លោក Salt Bae បានក្លាយជាទៅជាចម្ងល់មួយមកដល់ពេលបច្ចុប្បន្ន។ និយាយប្រាប់ទៅកាន់កាសែត The Times លោក Salt Bae បានពន្យល់អំពីការគិតរបស់លោកថា ខ្លួនលោកផ្ទាល់ជាមួយនឹងក្រុមអាហ្សង់ទីនគ្មានអារម្មណ៍អ្វីដែលថាជាមនុស្សចម្លែកឡើយ។ «វាត្រូវបានបូករួមបញ្ចូលអំពីការស្រលាញ់ទៅលើក្រុមអាហ្សង់ទីន និងការចាប់អារម្មណ៍ចូលចិត្តរបស់ខ្ញុំផ្ទាល់។ ខ្ញុំស្រលាញ់អាហ្សង់ទីន ខ្ញុំបានទៅរស់នៅទីនោះ ខ្ញុំក៏បានទៅជួយគាំទ្រពួកគេ ហើយពួកគេច្រើននាក់នៅក្នុងក្រុមក៏ធ្លាប់បានទៅកាន់ភោជនីយដ្ឋានរបស់ខ្ញុំផងដែរ។ ខ្ញុំគ្មានអារម្មណ៍ទេថាជាមនុស្សចម្លែកជាមួយពួកគេ តែផ្ទុយទៅវិញវាជាពេលវេលាដ៏ពិសេស ខ្ញុំមិនអាចនិយាយអ្វីបានឡើយចំពោះហេតុផលដែលខ្ញុំនៅទីនោះ តែខ្ញុំនឹងមិនចូលទៅក្នុងទីលានម្តងទៀតឡើយ។»។ លោក Salt Bae បានលើកឡើងបែបនេះ។ ក្រៅពីនេះលោក Salt Bae បានអះអាងបន្ថែមថា មានមនុស្សជាច្រើនក៏បានចូលក្នុងទីលានដែរកាលនោះ ប៉ុន្តែមនុស្សជាច្រើនផ្សេងទៀត បែរជាផ្តោតចំណាប់អារម្មណ៍ទៅលើលោកតែម្នាក់។ លោក Salt Bae គឺជាចុងភៅសញ្ជាតិតួកគីដ៏ល្បីមួយរូប ព្រមទាំងភោជនីយដ្ឋានលោកផ្ទាល់ទៀតសោត។ លោកទទួលបានភាពល្បីល្បាញខ្លាំងលើកដំបូងបន្ទាប់ពីវីដេអូអំពីការចម្អិនម្ហូប នឹងការរោយអំបិលលើសាច់ដែលលោកបានចម្អិនរួច ចំពោះមុខភ្ញៀវ វីដេអូទាំងអស់នោះបានផ្ទុះការចាប់អារម្មណ៍យ៉ាងខ្លាំង ហើយធ្វើឱ្យលោកក្លាយជាបុគ្គលល្បីមួយរូបលើបណ្តាញសង្គមមកដល់ពេលបច្ចុប្បន្ន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7647.txt
Cristiano Ronaldo រកបានគ្រាប់បាល់ជ័យជម្នះឱ្យព័រទុយហ្កាល់យកឈ្នះអ៊ីស្លង់លទ្ធផល ១-០ ក្នុងវគ្គជម្រុះពូល J នៃព្រឹត្តិការណ៍ UEFA Euro 2024 ថ្ងៃទី២០ ខែមិថុនា។ បង្ហាញខ្លួនទី២០០ប្រកួត Ronaldo ក្លាយជាកីឡាករដំបូងគេលេងឱ្យជម្រើសជាតិច្រើនជាងគេលើលោក ក្នុងវ័យ៣៨ឆ្នាំ។
Ronaldo ក្លាយជាកីឡាករដំបូងបង្អស់នៅលើពិភពលោកដែលបង្ហាញខ្លួនលេងឱ្យក្រុមជម្រើសជាតិចំនួន ២០០ប្រកួត។ កីឡាករខ្សែប្រយុទ្ធក្រុម Al-Nassr រូបនេះ បានគ្រប់គ្រងកំណត់ត្រាបង្ហាញខ្លួនលេងនៅក្រុមជម្រើសជាតិព័រទុយហ្កាល់នេះ នៅពេលរូបគេបានបំបែកកំណត់ត្រារបស់លោក Al-Mutawa សញ្ជាតិគូវែត ដែលបង្ហាញខ្លួនលេងនៅជម្រើសជាតិចំនួន ១៩៦ប្រកួត។ Ronaldo បានបំបែកកំណត់ត្រាបង្ហាញខ្លួនលេងនៅក្រុមជម្រើសជាតិព័រទុយហ្កាល់ កាលពីរូបគេបានបង្ហាញខ្លួនលេងឱ្យព័រទុយហ្កាល់ក្នុងព្រឹត្តិការណ៍ Euro 2024 វគ្គជម្រុះទល់នឹងក្រុមលិចតង់ស្តាញកាលពីខែមីនា។ គ្រាប់បាល់ជ័យជម្នះលើក្រុមអ៊ីស្លង់ ធ្វើបានដោយ Ronaldo នៅនាទី៨៩។ ក្រោយស៊ុតចូលភ្លាមៗ កីឡាករវ័យ ៣៨ឆ្នាំ ត្រូវរង់ចាំប្រមាណប្រហែល ២នាទី ដើម្បីអបអរគ្រាប់បាល់ជ័យជម្នះ ក្រោយត្រូវអាជ្ញាកណ្តាលបានត្រួតពិនិត្យប្រព័ន្ធ VAR ទៅលើជំហ Offside។ ក្រៅពីការបង្ហាញខ្លួនចំនួន ២០០លើកឱ្យក្រុមជម្រើសជាតិ គ្រាប់បាល់ ១គ្រាប់ដែល Ronaldo ស៊ុតចុងម៉ោងក្រសោបបានជ័យជម្នះនោះ គឺជាគ្រាប់បាល់ទី ១២៣ នៅក្រុមជម្រើសជាតិព័រទុយហ្កាល់របស់គេផ្ទាល់ថែមទៀត។ Ronaldo បន្តបង្កើនកំណត់ត្រារបស់គេក្នុងនាមជាកីឡាករដែលរកបានគ្រាប់បាល់ច្រើនជាងគេបង្អោះនៅក្រុមជម្រើសជាតិផងដែរ។ ជ័យជម្នះនេះ ក៏បានជួយឱ្យព័រទុយហ្កាល់បន្តឈរចំណាត់ថ្នាក់កំពូលតារាងពូល J ដោយមាន ១២ពិន្ទុ ឈរពីលើក្រុមលេខ ២ ស្លូវ៉ាគីដែលប្រកួតឈ្នះ ១-០ លើលិចតិនស្តាញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7648.txt
ការប្រកួតពានរង្វាន់ ​FIFA Club World Cup ឆ្នាំ២០២៣ នឹងត្រូវធ្វើឡើងក្នុងទីក្រុង Jeddah ប្រទេសអារ៉ាប៊ីសាអូឌីត។ នេះបើតាមសេចក្តីថ្លែងការណ៍របស់សហព័ន្ធបាល់ទាត់អន្តរជាតិ (FIFA) ថ្ងៃទី២៦ ខែមិថុនា។
«យើងពិតជារីករាយដែលទីក្រុង Jeddah ដ៏ទំនើប និងកេរ្តិ៍ឈ្មោះនឹងធ្វើជាម្ចាស់ផ្ទះព្រឹត្តិការណ៍ FIFA Club World Cup ឆ្នាំ ២០២៣។»។ នេះជាការសរសើររបស់ FIFA ទៅកាន់ប្រទេសម្ចាស់ផ្ទះអារ៉ាប៊ីសាអូឌីត។ ការសម្រេចចិត្តជ្រើសរើសយកទីក្រុងស្ថិតក្នុងប្រទេសអារ៉ាប៊ីសាអូឌីត បានធ្វើឡើងបន្ទាប់ពីប្រតិភូ FIFA បានធ្វើដំណើរទៅកាន់ទីក្រុង Jeddah ដើម្បីត្រួតពិនិត្យ និងវាយតម្លៃសម្រាប់ការរៀបចំព្រឹត្តិការណ៍។ ការប្រកួត Club World Cup នឹងធ្វើឡើងចាប់ពីថ្ងៃទី១២ ដល់ទី២២ ខែធ្នូ ហើយប្រទេសអារ៉ាប៊ីសាអូឌីតនឹងរៀបចំការប្រកួតនេះលើកដំបូងក្នុងប្រវត្តិសាស្ត្រខ្លួន ដូចទៅនឹងការប្រកាសកាលពីខែកុម្ភៈ ពីសំណាក់ FIFA។ ការប្រកួតនាចុងឆ្នាំ ២០២៣ នៃព្រឹត្តិការណ៍ Club World Cup ក៏ជាទម្រង់នៃការប្រកួតពានរង្វាន់ចុងក្រោយបង្អស់ ដែលមានវត្តមានក្រុមត្រឹមតែចំនួន ៧ ចូលរួមប្រកួតដែលមកពីទ្វីបនានាលើពិភពលោកផងដែរ។ រចនាសម្ព័ន្ធនៃការប្រកួតនាពេលបន្ទាប់ នឹងត្រូវកែប្រែដោយតម្រូវឱ្យមានក្រុមចំនួន ៣២​ត្រូវប្រកួតប្រជែងគ្នា ហើយការប្រកួតពានរង្វាន់ Club World Cup ជាមួយទម្រង់នៃការប្រកួតថ្មីនឹងធ្វើឡើងនៅក្នុងឆ្នាំ ២០២៥ នៅប្រទេសអាម៉េរិក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7649.txt
លោក Jose Mourinho អ្នកចាត់ការទូទៅ AS Roma ត្រូវបានសហព័ន្ធបាល់ទាត់អឺរ៉ុប (UEFA) ដាក់បម្រាមមិនឱ្យឈរបញ្ជាកូនក្រុមចំនួន៤ប្រកួតក្នុងការប្រកួតពានរង្វាន់ ​Europa League រដូវកាលក្រោយ។  ការដាក់ពិន័យនេះធ្វើឡើង បន្ទាប់ពីគ្រូបង្វឹកសញ្ជាតិព័រទុយហ្កាល់ ប្រើជេរប្រមាថលើអាជ្ញាកណ្តាលលោក Anthony Taylor អំឡុងការប្រកួតវគ្គផ្តាច់ព្រ័ត្រ Europa League ទល់ក្រុម Sevilla។ នេះបើតាមសេចក្តីថ្លែងការរបស់ UEFA ថ្ងៃទី២១ ខែមិថុនា។
ក្រោយជំនួបប្រកួតដែល Roma ចាញ់ Sevilla វគ្គផ្តាច់ព្រ័ត្រ Europa League លោក Mourinho បានរិះគន់អាជ្ញាកណ្តាលកាត់ក្តីលម្អៀង។ លោក Taylor ដែលជាអាជ្ញាកណ្តាលការប្រកួតនឹងក្រុមគ្រួសារ ក៏ត្រូវបានរងការរំលោភបំពាននៅក្នុងព្រលានយន្តហោះទីក្រុង ​Budapest ពីសំណាក់អ្នកគាំទ្ររបស់ក្រុមអ៊ីតាលីផងដែរ។ ចំពោះហេតុការណ៍នោះក្លិប Roma បានរងពិន័យជាប្រាក់ប្រមាណ ៥៥,០០០អឺរ៉ូ (៦៣,៤៦៤ដុល្លារ) នឹងហាមមិនឱ្យលក់សំបុត្រសម្រាប់អ្នកគាំទ្រនៅការប្រកួតក្រៅទឹកដីបន្ទាប់ ចំពោះការប្រើប្រាស់កាំជ្រូចភ្លើង និងកាំជ្រូច, ការចោលវត្ថុផ្សេងៗចូលក្នុងទីលាន ព្រមទាំងបង្កការបំផ្លាញដល់រចនាសម្ព័ន្ធក្នុងកីឡដ្ឋាន។ ក្លិប Roma ក៏ត្រូវបានបញ្ជាឱ្យទាក់ទងទៅសហព័ន្ធបាល់ទាត់ហុងគ្រីក្នុងរយៈពេល ៣០ថ្ងៃ សម្រាប់ការដោះស្រាយការខូចខាតដែលបណ្តាលមកពីអ្នកគាំទ្រនៅក្នុងកីឡដ្ឋានទៀតផង។ មិនតែប៉ុណ្ណោះ Roma ត្រូវបានពិន័យជាប្រាក់សរុបចំនួនប្រមាណ ៨០,៥០០អឺរ៉ូ (៨៨,៤៨១ដុល្លារ) និងត្រូវបិទទីតាំងអង្គុយក្នុងកីឡដ្ឋានរបស់ពួកគេប្រមាណចំនួន ៦,០០០ កៅអីចំពោះការចោលវត្ថុផ្សេងៗចូលទីលានអំឡុងការប្រកួតវគ្គពាក់កណ្តាលផ្តាច់ព្រ័ត្រទល់ Bayer Leverkusen។ ក្រៅពីក្លិប Roma ដែលមានទាំងគ្រូបង្វឹក និងក្លិបត្រូវរងបម្រាម នឹងជាប់ពិន័យ ក្លិបផ្សេងៗទៀតដូចជា West ham United, Fiorentina, FC Basel ក៏ដូចជា​ Bayer Leverkusen ក៏ត្រូវបានរងពិន័យចំពោះទង្វើរមិនសមរម្យរបស់អ្នកគាំទ្រ។ West Ham រងពិន័យជាប្រាក់ ៥៨,០០០អឺរ៉ូ (៦៣,៧៥០ដុល្លារ) ចំពោះការចោលវត្ថុផ្សេងៗចូលក្នុងទីលានប្រកួតពីសំណាក់អ្នកគាំទ្រនៅក្នុងការប្រកួតវគ្គផ្តាច់ព្រ័ត្រដែលពួកគេបានឈ្នះពាន Europa Conference League។ Bayer Leverkusen ត្រូវរងពិន័យជាប្រាក់ប្រមាណ ៤៣,០០០អឺរ៉ូ (៤៧,០០០ដុល្លារ) នឹងបញ្ជាឱ្យបិទទីតាំងអង្គុយចំនួន ៥០០០កៅអី ចំពោះការដុតកាំជ្រូចភ្លើង ការដុតកាំជ្រូច នឹងការចោលវត្ថុផ្សេងៗចូលក្នុងទីលាន ក្លិប Fiorentina និង​ FC Basel ជាប់បម្រាមពី UEFA មិនឱ្យលក់សំបុត្រសម្រាប់ការប្រកួតក្រៅទឹកដីរបស់ពួកគេនៅក្នុងរដូវកាលថ្មីក្នុងការប្រកួតប្រជែងពានរង្វាន់តំបន់អឺរ៉ុបរៀងៗខ្លួន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_765.txt
​មិនមែន​សរសេរ​«​កេរ្តិ៍ខ្មាស​» ដូចនេះ​ទេ គឺ​ត្រូវ​សរសេរ​ជា​«​កេរ​ខ្មាស​» បែបនេះ វិញ​ទើប​ត្រឹមត្រូវ​​។ ចំណែក​ពាក្យ​«​កេរ្តិ៍ឈ្មោះ​»​សរសេរ​បែបនេះ​គឺ​ត្រឹមត្រូវ​ហើយ​។ នេះ​បើ​យោងតាម​សម្តេចព្រះសង្ឃរាជ ជួន ណាត ដែល​បាន​បកស្រាយ​នៅក្នុង​វចនានុក្រម​ខ្មែរ​។
​រចនា​នុ​ក្រម​សម្តេចព្រះសង្ឃរាជ ជួន ណាត ពន្យល់ថា ពាក្យ «​កេរ​»​និង​«​កេរ្តិ៍​» គឺ​មានន័យ​ខុសគ្នា ។ «​កេរ​» សំដៅ​ដោយ​ដំណែល ឬ​ជា​មរតក​របស់​ដូនតា ឬ​មាតាបិតា​ដែល​បាន​បន្សល់ទុក​ឲ្យ​។ ឧទាហរណ៍​ជាក់ស្តែង​៖ ស្រែ​នេះ​ជា​កេរ​របស់​ជីដូន​ខ្ញុំ​,​ប្រាសាទ​នគរវត្ត ជា​កេរ​របស់​ព្រះមហាក្សត្រ ជា​បុព្វបុរស​របស់​ខ្មែរ​។​ ​គេ​ច្រើន​ប្រើពាក្យ​«​កេរ​»​ជាមួយនឹង​ពាក្យ​ដទៃ បង្កើតបានជា​ពាក្យ កេរកាល គឺ​មានន័យថា ឈ្មោះ​សាស្ត្រា​ច្បាប់​ចាស់​មួយ មាន​ពាក្យ​ប្រដៅ​ជា​ដំបូន្មាន​ផ្សេងៗ​។ សាស្ត្រា​កេរកាល​។ ចំណែក «​កេរ្តិ៍​» សំដៅលើ សេចក្តី​សរសើរ​,​ការ​ល្បី​លេចឮ​,​ខ្ចរខ្ចាយ​។ ពាក្យ​នេះ​ច្រើនតែ​ប្រើ​ជា កេរ្តិ៍ឈ្មោះ​។ ​គួរ​ចងចាំ​ថា កាលណា​គេ​សំដៅលើ ទ្រព្យសម្បត្តិ​មរតក​ដែលជា​របស់​ដូនតា​ជំនាន់​មុន​បន្សល់ទុក​ឲ្យ​នោះ គឺ​គេ​ត្រូវ​នឹក​ដល់​ពាក្យ​«​កេរ​»​។ កាលណា​គេ​សំដៅលើ​បុគ្គល​ណា​ម្នាក់​មាន​ភាពល្បីល្បាញ នោះគេ​ត្រូវ​នឹក​ដល់​ពាក្យ​«​កេរ្តិ៍​»​នេះ​៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7650.txt
ខ្សែប្រយុទ្ធ Lionel Messi នឹងចាប់ផ្តើមបង្ហាញខ្លួនលើកដំបូងឱុ្យក្រុមថ្មី Inter Miami នៅថ្ងៃទី២១ ខែកក្កដា ឆ្នាំ២០២៣ នៅពេលក្រុមស្ថិតនៅលីគកំពូលអាម៉េរិក Major League Soccer មួយនេះទទួលស្វាគមន៍ក្រុម Crus Azul របស់ម៉ិកស៊ិកនៅក្នុងជំនួបបើកឆាកពានរង្វាន់ Leagues Cup។ នេះបើតាមប្រធានក្លិប Inter Miami លោក Jorge Mas ប្រាប់កាសែត Miami Herald ថ្ងៃទី២០ ខែមិថុនា។
ការប្រកួតពានរង្វាន់ Leagues Cup ជាការប្រជែងដណ្តើមពានរង្វាន់រវាងក្លិបស្ថិតនៅក្របខណ្ឌ MLS និងក្លិបស្ថិតនៅក្របខណ្ឌ Liga MX របស់ប្រទេសម៉ិកស៊ិក។ សម្រាប់ Messi នឹង ​Inter Miami ភាគីទាំង ២ បានយល់ព្រមចុះកិច្ចសន្យារវាងគ្នា ហើយមកដលពេលនេះ Messi ត្រូវរង់ចាំតែការធ្វើលិខិតការងារក៏ដូចជាទិដ្ឋការឆ្លងដែនផ្សេងៗ រួចរាល់តែប៉ុណ្ណោះ ដើម្បីអាចធ្វើឱ្យកីឡាករសញ្ជាតិអាហ្សង់ទីន អាចប្រកាសជាផ្លូវការពីការចូលរួមក្លិបថ្មីក្នុងខែមិថុនានេះ។ បើតាមកាសែត Miami Herald កីឡាករវ័យ ៣៥ឆ្នាំ បានចុះកិច្ចសន្យារយៈពេល ២ឆ្នាំ កន្លះជាមួយនឹងក្លិបស្ថិតនៅក្របខណ្ឌ MSL របស់អាម៉េរិកដោយទទួលបានតម្លៃខ្លួនប្រមាណ ៥០លានដុល្លារ ទៅ ៦០លានដុល្លារក្នុងមួយឆ្នាំ​ ជាមួយនឹងជម្រើសបន្តដល់កិច្ចសន្យាដល់ឆ្នាំ ២០២៦។ «មិនមានការផ្លាស់ប្តូរនៅក្នុងច្បាប់ស្តីពីបញ្ជូលកីឡាករទៅក្នុងបញ្ជីឈ្មោះកីឡាករអ្វីឡើយ។ មិនមានអ្វីជាបញ្ហាអ្វីទាំងអស់ ដែលក្លិបកំពុងរៀបចំការងារដើម្បីបញ្ជូលឈ្មោះ Lionel Messi ទៅក្នុងបញ្ជីឈ្មោះរបស់ Inter Miami។»។ នេះបើតាមសម្តីលោក Mas។ មិនត្រឹមតែប៉ុណ្ណោះលោក Mas ដែលជាប្រធានក្លិប Inter Miami ក៏បានអះអាងបន្ថែមថាការមកដល់របស់ Messi នៅក្នុងទឹកដីអាម៉េរិក នឹងធ្វើឱ្យក្របខណ្ឌ MLS កាន់តែជក់ចិត្តនិងជួយឱ្យលីគអាម៉េរិកក្លាយជាលីគដ៏ល្អមួយនៅក្នុងចំណោមលីគកំពូលលើពិភពលោក។ ចាប់តាំងពីព័ត៌មានដែល Messi បានចូលរួមជាមួយនឹងក្លិប Inter Miami មក ឥទ្ធិពលរបស់កីឡាករវ័យ ៣៥ឆ្នាំ បានធ្វើឱ្យមានការផ្លាស់ប្តូរយ៉ាងខ្លាំង ដោយតម្លៃសំបុត្រការប្រកួតបានកើនឡើងតម្លៃប្រមាណ ១,០៣៤ភាគរយ នឹងបានធ្វើឱ្យគេហទំព័រក្លិបនៅលើបណ្តាញ Instagram កើនឡើងប្រមាណ ៨លាននាក់ក្នុងរយៈពេលចុងក្រោយ នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7651.txt
Christian Roberto Lopez Rodriguez បានបំបែកកំណត់ត្រារត់ចម្ងាយ ១០០ម៉ែត្របានល្បឿនលឿនបំផុតដោយការរត់ពាក់ស្បែកជើងកែង ធ្វើបានថេរវេលា ១២,៨២វិនាទី នាថ្ងៃទី២៧ ខែមិថុនា។ Rodriguez បំបែកកំណត់ត្រាចាស់របស់បុរសសញ្ជាតិអាល្លឺម៉ង់ Andre Ortolf ដែលធ្វើបាន ក្នុងរយៈពេល ១៤,០២វិនាទី។
ជំនួសឱ្យការពាក់ស្បែកជើងរត់ប្រណាំងធម្មតា បុរសវ័យ ៣៤ឆ្នាំ បានពាក់ស្បែកជើងកែងចោត ដើម្បីររត់ចម្ងាយ ១០០ម៉ែត្រ។ ទីបំផុងលោក Rodriguez សញ្ជាតិអេស្ប៉ាញ បានបំបែកកំណត់ត្រារត់ចម្ងាយ ១០០ម៉ែត្រ ដោយពាក់ស្បែកជើងកែងចោតនេះ។ តាមរយៈវីដេអូឃ្លីបរបស់ Rodriguez ដែលរត់ដោយពាក់ស្បែកជើងកែងចោតពណ៍ខ្មៅមានកម្ពស់យ៉ាងហោច ៧សង់ទីម៉ែត្រ និងទទឹងមិនលើកពី​ ១,៥សង់ទីម៉ែត្រ ប្រើប្រាស់ពេលត្រឹម ១២,៨២វិនាទី ក្នុងចម្ងាយ១០០ម៉ែត្រ។ វីដេអូរបស់បុរសវ័យ ៣៤ឆ្នាំ ត្រូវបានស្ថាប័នកំណត់ត្រាពិភពលោក Guinness World Records ទទួលស្គាល់ជាផ្លូវការ។ កំណត់ត្រាកាលពីមុនដែលកាន់កាប់ដោយបុរសសញ្ជាតិអាល្លឺម៉ង់ Andre Ortolf ដោយរូបគេជាអ្នកបង្កើតមាតិការមួយរូបនៅលើបណ្តាញសង្គមយូធូប (Youtube) កាលនោះគេរត់ចម្ងាយ ១០០ម៉ែត្រដោយពាក់ស្បែកជើងកែងចោតរត់បានថេរវេលា ១៤,០២វិនាទី។ «ការរៀបចំនេះមានលក្ខណៈទូលំទូលាយ និងជាក់លាក់។ ខ្ញុំរកឃើញវាថាពិតជាមានការប្រកួតប្រជែងខ្លាំងក្នុងការរត់ដោយការពាក់ស្បែកជើងកែងចោត នៅក្នុងល្បឿនដ៏លឿន។ នៅក្នុងប្រទេសអេស្ប៉ាញមានការរត់ប្រណាំងដូចនេះច្រើន ហើយរឿងទាំងនេះតែងតែជារឿងល្អ ក៏ដូចបង្កភាពងាយស្រួលបន្ថែមសម្រាប់ខ្ញុំ។»។ នេះជាសម្តីរបស់លោក Rodriguez បាននិយាយប្រាប់ទៅកាន់ ​Guinness World Record បន្ទាប់ពីបំបែកកំណត់ត្រារួច។ យ៉ាងណាបុរសសញ្ជាតិអេស្ប៉ាញរូបនេះ មិនមែនមិនធ្លាប់បំបែកកំណត់ត្រារបស់ Guinness World Records ឡើយ ដោយរូបគេធ្លាប់ធ្វើបានកំណត់ត្រា ក៏ដូចជាព្យាយាមបំបែកកំណត់ត្រាផ្សេងៗជាច្រើន មុនពេលសម្រេចបានការបំបែកកំណត់ត្រាការរត់ដោយពាក់ស្បែកជើងកែងចោតក្នុងល្បឿនដ៏លឿនបែបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7652.txt
Lionel Messi រកបានគ្រាប់បាល់លឿនបំផុតសម្រាប់អាជីពនៅក្នុងក្រុមជម្រើសជាតិអាហ្សង់ទីន នៅក្នុងការប្រកួតមិត្តភាពអន្តរជាតិដែលអាហ្សង់ទីនយកឈ្នះអូស្ត្រាលីក្នុងលទ្ធផល ២-០ នាថ្ងៃទី១៥ ខែមិថុនា ក្នុងកីឡដ្ឋាន Worker’s ក្នុងទីក្រុងប៉េកាំង ប្រទេសចិន។
ពីរគ្រាប់របស់អាហ្សង់ទីនធ្វើបានដោយខ្សែប្រយុទ្ធវ័យ ៣៦ឆ្នាំ Lionel Messi នៅត្រឹម​ ២នាទីដំបូងនៃវគ្គទី១ណ្ណោះ ដែលនេះបានធ្វើប្រធានក្រុម វ័យ៣៦ឆ្នាំ រកបានគ្រាប់បាល់ដ៏លឿនបំផុតនៅក្នុងអាជីពជាកីឡាករក្រុមជម្រើសជាតិអាហ្សង់ទីន។​ គ្រាប់បាល់ទីពីរកើតឡើងនៅនាទី ៦៨ ដែលធ្វើបានដោយកីឡាករ German Pezzella។ គ្រាប់បាល់ដ៏លឿនបំផុតរបស់ Messi បានធ្វើឱ្យអ្នកគាំទ្រដែលជាប្រជាជនចិន ស្ទើរតែពេញក្នុងកីឡដ្ឋាន Worker’s បានស្រែកអបអរចំពោះការស៊ុតចូលគ្រាប់បាល់ដ៏លឿនបំផុតមួយនោះ។ បន្ទាប់ពីបានជួយក្រុមឈ្នះការប្រកួតមិត្តភាព កីឡាករវ័យ ៣៦ឆ្នាំ ដែលទើបផ្លាស់ពី PSG ទៅលេងនៅក្លិប Inter Miami កាលពីពេលថ្មីៗ និយាយថាខ្លួនពិតជារីករាយចំពោះការលេងនៅក្នុងក្រុមជម្រើសជាតិអាហ្សង់ទីនខ្លាំងបំផុត។ «ខ្ញុំរីករាយ យើងរីករាយដែលបានចូលរួមក្នុងក្រុមជម្រើសជាតិ។ វាពិតជាមានស្មុគស្មាញក្នុងការលេងដោយតែកំដៅ និងសំណើម ប៉ុន្តែលើសពីអ្វីគ្រប់យ៉ាង យើងបានបន្តការលេងដោយមានការគិតដូចគ្នា ចិត្តដូចគ្នា។»។ Messi បានក្លាយជាប្រធានបទក៏គួរឱ្យចាប់អារម្មណ៍បំផុតនៅក្នុងប្រទេសចិននារយៈពេលសប្តាហ៍ចុងក្រោយមកនេះ ចាប់តាំងពីរូបគេបានធ្វើដំណើរទៅដល់ទីក្រុងប៉េកាំងកាលពីសប្តាហ៍មុន។ ភាពល្បីល្បាញរបស់ Messi ដែលជាប្រធានក្រុមជម្រើសជាតិអាហ្សង់ទីន មានអ្នកគាំទ្រជាប្រជាជនចិនច្រើនរយនាក់ ហើយអ្នកគាំទ្រក៏បានចោមរោមស្ទើរតែជុំវិញបរិវេណសណ្ឋាគារបស់ក្រុមជម្រើសអាហ្សង់ទីន ដោយពាក់ទោដោយអាវក្រុមជម្រើសជាតិអាហ្សង់ទីនផងដែរ។ ការប្រកួតមិត្តភាពបន្ទាប់របស់ក្រុមអាហ្សង់ទីន នឹងត្រូវធ្វើដំណើរទៅប្រកួតទល់ក្រុមជម្រើសជាតិឥណ្ឌូណេស៊ី ប៉ុន្តែការប្រកួតនោះនឹងមិនមានវត្តមានរបស់ Messi ឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7653.txt
Cristiano Ronaldo នឹងមិនរាថយក្នុងការបន្តលេងឱ្យក្រុមជម្រើសជាតិព័រទុយហ្កាល់ឡើយ ខណៈរូបគេកំពុងតែត្រៀមខ្លួនក្នុងការស្វែងរកកំណត់ត្រាទី ២០០ សម្រាប់ការបង្ហាញខ្លួនឱ្យក្រុមជម្រើសជាតិ។ ខ្សែប្រយុទ្ធក្រុម Al-Nassr សង្ឃឹមថានឹងបង្ហាញខ្លួនឱ្យព័រទុយហ្កាល់ ប្រកួតទល់អ៊ីស្លង់ វគ្គជម្រុះពានរង្វាន់ Euro 2024។
កីឡាករវ័យ ៣៨ឆ្នាំ ធ្លាប់ធ្វើបានកំណត់ត្រាថ្មីនៅក្នុងក្រុមជម្រើសជាតិព័រទុយហ្កាល់ នៅពេលដែលរូបគេបានបង្ហាញខ្លួនលេងឱ្យព័រទុយហ្កាល់ចំនួន ១៩៧លើក កាលពីខែមីនា។ ខណៈពេលដែលក្រុមព័រទុយហ្កាល់កំពុងស្ថិតក្នុងទីក្រុង Reykjavik ប្រទេសអ៊ីស្លង់ត្រៀមខ្លួនសម្រាប់ការប្រកួត Ronaldo បាននិយាយប្រាប់ទៅកាន់អ្នកសែតថា រូបគេមិនរាថយក្នុងការលេងឱ្យក្រុមជម្រើសជាតិព័រទុយហ្កាល់ឡើយ។ «ខ្ញុំនឹងមិនចុះចាញ់​ ឬរាថយក្នុងការមកកាន់ទីនេះ ក្នុងការលេងឱ្យក្រុមជម្រើសជាតិព័រទុយហ្កាល់ឡើយ ព្រោះវាតែងជាក្តីស្រម៉ៃរបស់ខ្ញុំជានិច្ច។ ដើម្បីអាចឈានដល់ការប្រកួតចំនួន ២០០ នៅក្រុមជម្រើសជាតិ វាមិនសម្រាប់អ្នករាល់គ្នាឡើយ តែវាបង្ហាញពីការស្រលាញ់ ដែលខ្ញុំមានសម្រាប់ប្រទេសខ្ញុំ និងក្រុមរបស់ខ្ញុំ។»។ Ronaldo បាននិយាយបែបនេះ។ ស្ថិតក្រោមការដឹកនាំរបស់លោក Roberto Martinez គ្រូបង្វឹកក្រុមជម្រើសជាតិថ្មីរបស់ព័រទុយហ្កាល់ បន្ទាប់ពីបញ្ចប់ការប្រកួត World Cup 2022 នៅប្រទេសកាតារួច Ronaldo រកបានគ្រាប់បាល់ចំនួន ៤គ្រាប់ ពីការបង្ហាញខ្លួន៣លើក។ កាលពីសប្តាហ៍មុនព័រទុយហ្កាល់យកឈ្នះការប្រកួតលើក្រុមជម្រើសជាតិបូស្នី តែ Ronaldo មិនអាចរកបានគ្រាប់បាល់ក្នុងការប្រកួតនោះឡើយ។ បន្ថែមពីអ្វីដែលជាក្តីរំពឹងក្នុងការលេងនៅក្នុងក្រុមជម្រើសជាតិ ម្ចាស់ពាន Ballon d’Or ៥សម័យរូបនេះ បង្ហាញចំណាប់អារម្មណ៍របស់គេទៀតថា ៖«វាពិតជាអស្ចារ្យណាស់ក្នុងការឈ្នះការប្រកួតអន្តរជាតិនៅចំពេលបង្ហាញខ្លួនលើកទី​ ២០០ របស់ខ្ញុំជាមួយនឹងគោលដៅមួយនេះ។ ខ្ញុំមិនបានដេញតាមកំណត់ត្រាឡើយ តែពួកគេជាអ្នកដេញតាមខ្ញុំ ខ្ញុំសប្បាយចិត្តព្រោះវាជាផ្នែកមួយនៃការតាំងចិត្តរបស់ខ្ញុំ នឹងបន្តស្ថិតនៅកម្រិតកំពូលជាមួយនឹងក្រុម ហើយវាជាអ្វីដែលខ្ញុំមិនដែលគិតថាខ្ញុំនឹងសម្រេចបាន។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7654.txt
លោក ​Pep Guardiola បានបង្ហើបថា Kevin De Bruyne, Jack Grealish និង Ruben Dias កំពុងតែជួបបញ្ហា របួសកើតឡើង មុនពេលដែលក្រុម Manchester City ត្រូវប្រជែងពានរង្វាន់ FA Cup ទល់នឹងក្រុម Manchester United។
ការប្រកួតរវាង Man City តទល់ជាមួយនឹងក្រុម Brentford ដែលជាជំនួបចុងក្រោយនៃរដូវកាលសម្រាប់ក្របខណ្ឌ Premier League បានបញ្ចប់ទៅចាញ់ក្នុងលទ្ធផល ១-០។ តែការប្រកួតនោះក្រុមរហ័សនាមមេឃខៀវ មិនមានវត្តមានកីឡាករខ្សែបម្រើ Kevin de Bruyne ,ខ្សែប្រយុទ្ធស្លាបសញ្ជាតិអង់គ្លេស Jack Grealish និងខ្សែការពាររបស់ព័រទុយហ្កាល់ Ruben Dias ឡើយ។ ក្រោយពីបញ្ចប់បេសកកម្ម Premier League រួច ក្រុមជើងឯក Man City នឹងត្រូវបន្តដំណើររបស់ខ្លួន ក្នុងការប្រកួតពានរង្វាន់ចំនួន ២បន្ថែមទៀត ដោយរួមមាន FA Cup និង UEFA Champions League។ Man City កំពុងសម្លឹងមើកការឈ្នះពានរង្វាន់ទាំង ២នេះ ដើម្បីតាមទាន់កំណត់ត្រា Man United ចំពោះការឈ្នះពានរង្វាន់ចំនួន ៣ក្នុងមួយរដូវកាល។ ទោះជាបែបនេះ ​Man City ក៏បានរំពឹងថា នឹងអាចបំបាក់ក្រុមស្ថិតក្នុងទីក្រុងតែមួយ នៅក្នុងទឹកដីកីឡដ្ឋាន Wembley នាដើមខែមិថុនានេះ ។ ប៉ុន្តែការប្រកួតនោះនឹងអាចប៉ះពាល់ដល់ការជាសះស្បើយពីរបួសរបស់ De Bruyne, Grealish និង​ Dias។ «Ruben, Jack និង Kevin មិនអាចលេងបានឡើយ វាជាការពិត។ ខ្ញុំគិតថាពួកគេនឹងអាចត្រៀមរួចរាល់នឹងជាសះស្បើយ ពេញលេញ ១០០ភាគរយ ប៉ុន្តែវាពិបាកក្នុងការរួចរាល់សម្រាប់ហ្វឹកហាត់ នេះហើយជាហេតុផលដែលខ្ញុំត្រូវការមើលកីឡាករដែលបានលេងនៅថ្ងៃនេះ។[…]»។ លោក Guardiola បានលើកឡើងបំបែបនេះក្រោយប្រកួតទល់​ Brentford។ ក្រុមមេឃខៀវនឹងត្រូវជួបតទល់ជាមួយនឹងបិសាចក្រហម នៅថ្ងៃទី៣ ខែមិថុនា ដែលជាជំនួបវគ្គផ្តាច់ព្រ័ត្រនៃពានរង្វាន់ FA Cup មុនពេលត្រូវបន្តដំណើរប្រជែងនៅវគ្គផ្តាច់ព្រ័ត្រ Champions League បន្ថែមទៀតនៅថ្ងៃទី១០ ខែមិថុនា​ ទល់ក្រុម Inter Milan៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7655.txt
Aston Villa បានផ្លាស់ប្តូរគួរឱ្យកត់សម្គាល់ ក្រោយពេលលោក Unai Emery បានចូលមកដឹកនាំ និងបានជួយនាំក្រុមស្ថិតនៅលីគអង់គ្លេស វិលត្រលប់ទៅកាន់ការប្រកួតប្រជែងក្នុងពានរង្វាន់អឺរ៉ុបឡើងវិញលើកដំបូង ក្រោយរង់ចាំរយៈពេលជាង ១៣ឆ្នាំ។ អ្នកចាត់ការសញ្ជាតិអេស្ប៉ាញ បានកែប្រែភាពរអាក់រអួលដែលកើតមានក្នុងក្រុមបន្ទាប់ពីការដឹកនាំរបស់លោក Steven Gerrard។
Aston ​Villa បញ្ចប់ការប្រកួតចុងក្រោយដោយបានយកឈ្នះលើ Brighton & Hove Albion លទ្ធផល ២-១ ដើម្បីអាចរកបានពិន្ទុដណ្តើមបានកៅអីលេងក្នុងពាន Europa Conference League។ Aston Villa បញ្ចប់ដំណើររបស់ Tottenham hotspur ដែលកំពុងជួបបញ្ហានៃក្បាលម៉ាស៊ីនដឹកនាំក្រុមចេញពីការប្រជែងពានរង្វាន់អឺរ៉ុប​ ដោយឈរនៅចំណាត់ថ្នាក់លេខ ៨ រកបាន ៦០ពិន្ទុ ពីក្រោមក្រុមដឹកនាំដោយលោក Unai Emery ដែលមាន ៦១ពិន្ទុ ឈរលេខ ៧។ កាលពីចាប់ផ្តើមរដូវកាល ២០២២-២៣ ជាង ១១ប្រកួតដំបូង Aston ញាំញីដោយភាពបរាជ័យក្រោមការដឹកនាំរបស់លោក ​Gerrard មិនសមដូចភាពជោគជ័យពេលដែលអ្នកចាត់ការសញ្ជាតិអង់គ្លេសបានមកដឹកនាំដំបូងនៅពាក់កណ្តាលរដូវកាល ២០២១-២២។ ១១ប្រកួតរដូវកាលថ្មី ក្នុងនោះរងបរាជ័យចំនួន ៦ប្រកួត នៃ Premier League ហើយការបរាជ័យចុងក្រោយដែលធ្វើឱ្យលោក Gerrard អស់តំណែង គឺប្រកួតចាញ់ក្រុម Fulham លទ្ធផល ៣-០។ លោក ​Steven Gerrard បានចែកផ្លូវជាមួយ ​Aston Villa បន្ទាប់ពីដឹកនាំបានរយៈពេល ១១ខែ។ លោក Emery ជាបន្តបន្ទាប់លោកបានជួយកែប្រែ Aston Villa ដែលកំពុងជាក្រុមស្ថិតនៅក្បែតំបន់កាត់ចោល រហូតបន្តប្រកួតទទួលបានជ័យជម្នះជាបន្តបន្ទាប់។ ចាប់តាំងពីលោក Emery មកដឹកនាំ Aston Villa បានក្លាយជាក្រុមដ៏គួរឱ្យភ័យខ្លាចមួយសម្រាប់ក្រុមដទៃនៅក្នុង Premier League។ មូលហេតុនៃភាពជោគជ័យរបស់ Aston នោះគឺលោក Emery បានកែប្រែទម្រង់លេងរបស់ក្រុមបានយ៉ាងល្អ រាល់ពេលលេងនៅក្នុងទឹកដី Villa Park របស់ពួកគេ។ ចាប់តាំងពីចូលមកដឹកនាំ ការប្រកួត ៧លើកក្នុងទឹកដីកីឡដ្ឋាន Villa Park ក្រុមលោក Emery ទទួលបានជ័យជម្នះជាប់ៗគ្នា ទន្ទឹមនឹងពេលកីឡាឆាប់ផ្សារភ្ជាប់ទៅនឹងទម្រង់លេងដែលរៀបចំដោយអ្នកចាត់ការសញ្ជាតិអេស្ប៉ាញ។ បន្ទាប់ពីជួយក្រុមបានលេងក្នុងពានរង្វាន់ Europa Conference League លោក Emery បានរីករាយខ្លាំងជាមួយ ភាពជោគជ័យរបស់ Aston បន្ទាប់ពីការដឹកនាំបានរយៈពេល ៦ខែ។ «ខ្ញុំពិតជាមានមោទនភាព កីឡាករទាំងនេះពិតជាបានដើរតាមការណែនាំរបស់ខ្ញុំក្នុងរយៈពេល ៦ខែមកនេះ វាពិតជាទាមទារការប្តេជ្ញាចិត្តខ្ពស់។ យើងបានបំបាក់ក្រុមដ៏ល្អដូចជា Brighton និងទទួលបានកៅអីលេងនៅក្នុងអឺរ៉ុប នៅពេលវេលាចុងក្រោយ យើងនឹងលេងក្នុងពានរង្វាន់អឺរ៉ុប ដែលជារឿងដ៏សំខាន់មួយសម្រាប់ខ្ញុំ វាបានផ្តល់ឱ្យខ្ញុំគ្រប់យ៉ាង ពិតជាអស្ចារ្យ ការប្រកួតប្រជែង ហើយនិងពានរង្វាន់នៅពេលវេលាចុងក្រោយ។»។ លោក Emery បាននិយាយបែបនេះក្រោយបញ្ចប់ការប្រកួតចុងក្រោយនៃ Premier League។ ប្រវត្តិនៃការដឹកនាំរបស់លោក Emery ក្នុងពានរង្វាន់អឺរ៉ុប លោកបានជួយ Sevilla ឈ្នះពានរង្វាន់ Europa League ចំនួន ៣លើក និងជួយ Villarreal ឈ្នះពានរង្វាន់លំដាប់ទីពីរអឺរ៉ុបចំនួន ១លើកដូចគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7656.txt
ក្រុម Girondins de Bordeaux បាត់បង់ក្តីស្រម៉ៃវិលត្រលប់ទៅកាន់ក្របខណ្ឌ Ligue 1 បារាំង ក្រោយពេលដែលអ្នកគាំទ្ររបស់ពួកគេបានបង្កហិង្សាលើកីឡាករក្រុម Rodez។ ការប្រកួតដ៏សំខាប់របស់ Bordeaux ដើម្បីដណ្តើមកៅអីទៅលីគកំពូលបារាំង ត្រូវបានស្ថាប័ន Ligue de Football Professional (LFP) សម្រេចផ្តល់ជ័យជម្នះដល់ក្រុម Rodez តែម្តង។
នៅក្នុងការប្រកួតកាលពីថ្ងៃទី២ ខែមិថុនា ក្រុម Bordeaux ត្រូវការឈ្នះការប្រកួតទល់នឹង Rodez ដើម្បីប្រជែងពិន្ទុយកចំណាត់ថ្នាក់ទី២ នៅក្របខណ្ឌ Ligue 2 ជាមួយនឹងក្រុម Metz ដើម្បីឈ្នះកៅអីឡើងទៅកាន់ក្របខណ្ឌ Ligue 1​ វិញ។ ប៉ុន្តែក្រុមម្ចាស់ពានរង្វាន់ Ligue 1 ៦សម័យខកខានឱកាសទៅវិញដោយសារអ្នកគ្រទ្រពួកគេបង្កហិង្សា។ ការប្រកួតនោះកីឡាករក្រុម Rodez បានអបអរគ្រាប់បាល់នៅពេលដែលស៊ុតគ្រាប់បាល់ចូលទីលើក្រុម Bordeaux អ្នកគាំទ្របានរត់ចូលទីលាន ហើយបានរត់សំដៅទៅកីឡាករ Lucas Buades ដែលស៊ុតចូលទី និងបានវាយកីឡាកររូបនោះ។ កីឡាករ Lucas Buades ត្រូវបានគេនាំចេញពីទីលានប្រកួត ខណៈដែលអាជ្ញាកណ្តាលការប្រកួតសម្រេចបញ្ឈប់ការប្រកួត។ បន្ទាប់ពីក្រុមបានវិលត្រលប់ចូលទៅក្នុងបន្ទប់ផ្លាស់សម្លៀកបំពាក់វិញ អាជ្ញាកណ្តាលការប្រកួតបានសម្រេចមិនអាចបន្តការប្រកួត ដោយបានលើកហេតុផលថាកីឡាករ Lucas Buades រងគ្រោះនិងការប៉ះទង្គិចខ្លាំង។ ស្ថាប័ន LFP ក្រោយភាពចលាចលនៃការប្រកួត ក៏បានសម្រេចចិត្តផ្តល់ជ័យជម្នះដល់ក្រុម Rodez ដែលធ្វើឱ្យក្រុម Bordeaux បញ្ចប់ចំណាត់លេង ៣ នៅលើតារាងក្របខណ្ឌ Ligue 2 ពីក្រោមក្រុម Le Havre និង Metz។ ក្រុមកំពូលទាំង ២ មកពី Ligue 2 នឹងត្រូវឡើងទៅកាន់ក្របខណ្ឌ Ligue 1។ Rodez ដែលបញ្ចប់ក្នុងចំណាត់ថ្នាក់ទី១៧ ត្រូវធ្លាក់ទៅលីគកម្រិតទី៣រដូវកាលក្រោយ។ មិនតែប៉ុណ្ណោះ​សម្រាប់រដូវកាលក្រោយក្រុម Bordeaux ក៏នឹងត្រូវកាត់ ១ពិន្ទុ ថែមទៀត និងរងពិន័យដោយឱ្យបិទទីតាំងអង្គុយក្នុងកីឡដ្ឋានរបស់ក្រុមដែលមានឈ្មោះ Stade Matmut-Atlantique South stand ចំនួន ២ប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7657.txt
លោក Jurgen Klopp បានសន្យាថាក្លិប Liverpool នឹងវិលត្រលប់ទៅកាន់ការប្រកួតប្រជែងសម្រាប់ពានរង្វាន់ Premier League វិញនៅរដូវកាលក្រោយ បន្ទាប់ពីការប្រកួតចុងក្រោយដ៏ខកចិត្តនៃការបញ្ចប់រដូវកាល ត្រឹមស្មើក្រុម Southampton លទ្ធផល ៤-៤ ថ្ងៃទី២៨ ខែឧសភា។ ក្រុម Southampton ត្រូវបានកាត់ចោលទៅកាន់លីគលំដាប់ទីពីរ។
ការប្រកួតចុងក្រោយ Liverpool រកបានត្រឹមតែ ១ពិន្ទុពីការប្រកួត ហើយបានបញ្ចប់នៅចំណាត់ថ្នាក់លេខ ៥ ហើយក្រុមរហ័សនាមហង្សក្រហម បានខកខានតំណែងក្នុងក្រុមលំដាប់កំពូលទាំង ៤ លើកដំបូងចាប់តាំងពីរដូវកាល ២០១៥-១៦។ ​ទោះយ៉ាងណា Liverpool រដូវកាលនេះ បានបញ្ចប់ទៅដោយគ្មានការឈ្នះពានរង្វាន់ណាមួយទាល់តែសោះ ហើយរដូវកាលក្រោយពួកគេនឹងត្រូវធ្លាក់ទៅលេងនៅក្នុងពានរង្វាន់អឺរ៉ុបលំដាប់ទីពីរ Europa League។ ក្រោយឆ្លងកាត់ការប្រជែងដ៏លំបាកក្នុងរដូវកាល ២០២២-២៣ អ្នកចាត់សញ្ជាតិអាល្លឺម៉ង់ បាននិយាយលោករីករាយក្នុងការឃើញក្រុមហង្សក្រហមវិលត្រលប់ ក្នុងនាមជាក្រុមដ៏ខ្លាំងបំផុតមួយឡើងវិញ។ «មានរឿងរ៉ាវជាច្រើនបានកើតឡើងអំឡុងពេលរដូវកាលប្រកួត ហើយនៅពេលអ្នកបានគិតនោះគឺថារដូវកាលរយៈពេលដ៏យូរជាង ៤ឆ្នាំ។ អរគុណសម្រាប់ការប្រកួត ១១លើកចុងក្រោយ ដែលបានជួយផ្តល់នៅកម្លាំងដល់ក្រុមហង្សក្រហមយ៉ាងខ្លាំងក្លា បានផ្តល់ឱ្យយើងនៅទស្សនៈមួយ និងមូលដ្ឋានសម្រាប់យើងត្រូវធ្វើនាពេលខាងមុខ។[…] យើងឆ្លងកាត់រដូវកាលដ៏អាក្រក់ តែយើងឡើងមកដល់ចំណាត់លេខ ៥ នេះគឺជាសារមួយផងដែរ។»។ នេះជាអ្វីដែលលោក Klopp បាននិយាយក្រោយចប់ការប្រកួតទល់ Southampton។ Liverpool ធ្លាក់ទម្រង់លេង និងតែងមានបញ្ហាក្នុងការប្រកួតដោយសារតែពីដើមរដូវកាល កីឡាករក្នុងក្រុមជួបបញ្ហារងរបួសជារឿយៗ ដែលធ្វើឱ្យរំខានដល់គុណភាពនៃការលេងរបស់ក្រុម។ ក្រុម Liverpool បញ្ចប់រដូវកាល ២០២២-២៣​ ក្នុងចំណាត់ថ្នាក់លេខ ៥ ដោយរកបានត្រឹមតែ ៦៧ពិន្ទុ ប៉ុណ្ណោះ ដោយឈរពីក្រោមក្រុមលេខ ៤ Newcastle United ដែលមាន ៧១ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7658.txt
ក្រុម ONIC Esports មកពីឥណ្ឌូណេស៊ីនៅក្នុងការប្រកួតសន្សំពិន្ទុក្នុងពូល A បានប្រកួតយកឈ្នះលើក្រុម Burn X Flash តំណាងឱ្យកម្ពុជាលើកដំបូងនៃការប្រកួតពានរង្វាន់ជើងឯកអាស៊ីអាគ្នេយ៍ MSC 2023 ដោយលទ្ធផល ២-០ នាថ្ងៃទី១០ ខែមិថុនា។
ក្រុម Burn X Flash នឹងត្រូវបន្តការប្រកួតវគ្គសន្សំពិន្ទុក្នុងពូល A ដដែលទល់ក្រុម OUTPLAY មកពីអាម៉េរិក បន្ទាប់ពីរងបរាជ័យក្រោមថ្វីដៃក្រុមមកពីឥណ្ឌូណេស៊ី ONIC Esports។ នៅក្នុងការប្រកួតទីមួយទល់ Burn X Flash ក្រុម ONIC Esports របស់ឥណ្ឌូណេស៊ី បានបញ្ចប់ការប្រកួតដោយពិន្ទុ ១៤-១៥ ពីការវាយបកយកឈ្នះឡើងវិញ ពីការវាយសម្រុករបស់ក្រុមតំណាងកម្ពុជា និងក្នុងការប្រកួតទីពីរក្រុមមកពីឥណ្ឌូណេស៊ីបានបន្តសម្រេចបានជ័យជម្នះដោយលទ្ធផលពិន្ទុ ១៣-៩។ ក្រោយជោគជ័យធ្វើជាម្ចាស់ផ្ទះនៃព្រឹត្តិការណ៍ ២ធំៗ កម្ពុជាបន្តធ្វើជាម្ចាស់ផ្ទះនៃការប្រកួតពានរង្វាន់ជើងឯកអាស៊ីអាគ្នេយ៍ Mobile Legends ឆ្នាំ ២០២៣ ឬ MSC 2023។ ការប្រកួតនេះមានក្រុមចំនួន ១២មកពីប្រទេសតំបន់អាស៊ាន ក្នុងរួមមានតួកគី និងអាម៉េរិក ដែលចាប់ផ្តើមការប្រកួតនាថ្ងៃទី១០ ខែមិថុនា។ MSC 2023 គឺជាការប្រកួតកីឡាអេឡិចត្រូនិក Mobile Legends ដ៏ធំមួយនៅតំបន់អាស៊ី ដែលមានក្រុមខ្លាំងៗច្រើនជាង១០ប្រទេសមកចូលរួម។ ដ្បិតវិស័យនេះ កំពុងរីកចម្រើន និងចាប់ផ្តើមមានសក្តានុពល កម្ពុជា បានទទួលការទុកចិត្តក្នុងការរៀបចំព្រឹត្តិការណ៍ការប្រកួតពានរង្វាន់ជើងឯកអាស៊ីអាគ្នេយ៍ Mobile Legends ឆ្នាំ ២០២៣ ឬ MSC 2023នេះ។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7659.txt
ក្រុមកីឡាបាល់ទាត់ជម្រើសជាតិប្រេស៊ីល នឹងត្រូវប្រកួតមិត្តភាពទល់ក្រុមអេស្ប៉ាញនៅក្នុងកីឡដ្ឋាន ​Santiago Bernabeu របស់ក្រុម Real Madrid នៅខែមីនាឆ្នាំក្រោយ ដើម្បីចូលរួមយុទ្ធនាការប្រឆាំងការរើសអើងជាតិសាសន៍ និងបង្ហាញការគាំទ្រចំពោះខ្សែប្រយុទ្ធសញ្ជាតិប្រេស៊ីល Vinicius Jr។ នេះបើតាមសម្តីប្រធានសហព័ន្ធបាល់ទាត់អេស្ប៉ាញ (RFEF) លោក Luis Rubiales នៅថ្ងៃទី១៣ ខែមិថុនា។
លោក Rubiales និងដៃគូសហការលោក ​Ednaldo Rodrigues ដែលជាប្រធានសហព័ន្ធបាល់ទាត់ប្រេស៊ីល (CBF) បានជួបពិភាក្សាគ្នាក្នុងទីក្រុង ​Madrid ប្រទេសអេស្ប៉ាញ ដើម្បីចូលរួមដំណើរយុទ្ធនាការប្រឆាំងទៅនឹងការរើសអើងជាតិសាសន៍ ក្រោមពាក្យស្លោក «One skin»។ ការព្រមព្រៀងគ្នារវាងសហព័ន្ធបាល់ទាត់ទាំង ២ ធ្វើឡើងក្រោយពេលដែលកីឡាករប្រេស៊ីល Vinicius វ័យ ២២ឆ្នាំ បានរងគ្រោះនៅក្នុងការប្រកួតក្របខណ្ឌ La Liga នៅទីក្រុង Valencia កាលពីខែឧសភា។ ហេតុការណ៍នៃការរើសអើងលើ Vinicius ប្រមាណ ១០ករណីត្រូវបាន La Liga រាយការណ៍ទៅកាន់តុលាការនារដូវកាលនេះ។ «វាជារឿងដ៏សំខាន់ដែលត្រូវយល់ដឹង​ ការដាក់ទណ្ឌកម្មកាន់តែពិបាកត្រូវអនុវត្តនៅក្នុងករណីនៃការរើសអើងជាតិសាសន៍ដោយអាជ្ញាធរបាល់ទាត់។ ការពិន័យមិនគ្រប់គ្រាន់នោះទេ ក្លិបក៏ត្រូវតែទទួលខុសត្រូវផងដែរ CBF គឺជាសហព័ន្ធបាល់ទាត់ដំបូងដែលត្រូវអនុម័តទណ្ឌកម្មធ្ងន់ធ្ងរសម្រាប់ករណីនៃការរើសអើងជាតិសាសន៍។[…]»។ លោក Rodrigues ប្រធានសហព័ន្ធបាល់ទាត់ប្រេស៊ីលបាននិយាយក្នុងសន្និសីទកាសែតបែបនេះ។ កាលពីខែឧសភា CBF ក៏ធ្លាប់បានចាប់ផ្តើមយុទ្ធនាការប្រឆាំងនឹងការរើសអើងជាតិសាសន៍នៅក្នុងការប្រកួតលើប្រេស៊ីលជាមួយនឹងពាក្យស្លោកថា «គ្មានការប្រកួតជាមួយនឹងការរើសអើងជាតិសាសន៍»។ ក្រុមម្ចាស់ជើងឯក World Cup ៥សម័យកាលប្រេស៊ីល នឹងត្រូវជួបការប្រកួតទល់នឹងជម្រើសជាតិ ហ្គីណេ នៅទីក្រុង Barcelona នៅថ្ងៃទី១៧ ខែមិថុនា ហើយនឹងត្រូវជួបក្រុមសេណេហ្កាល់នៅក្នុងទីក្រុង Lisbon ប្រទេសព័រទុយហ្កាល់ នាថ្ងៃទី២០ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_766.txt
លោក គង់ ភោគ រដ្ឋលេខាធិការក្រសួងការបរទេស និងសហប្រតិបត្តិការអន្តរជាតិ និងជាអ្នកនាំពាក្យនៃកិច្ចប្រជុំថ្នាក់រដ្ឋមន្រ្តីការបរទេសអាស៊ានលើកទី៥៥ រួមទាំងកិច្ចប្រជុំពាក់ព័ន្ធ បានយល់ឃើញថា ការប្រើប្រាស់អាវុធនុយក្លេអ៊ែរ មិនអាចដោះស្រាយបញ្ហាបានទេ។ បើតាមលោកគង់ ភោគ អាស៊ានមិនចង់ឃើញ សង្រ្គាមនុយក្លេអ៊ែរកើតឡើងឡើយ។
ក្រសួងការបរទេស និងសហប្រតិបត្តិការអន្តរជាតិ នៅថ្ងៃទី២ ខែសីហា បានរៀបចំសន្និសីទសារព័ត៌មានមួយ ដោយមានវត្តមានរបស់លោក លោក គង់ ភោគ រដ្ឋលេខាធិការក្រសួងការបរទេស និងសហប្រតិបត្តិការអន្តរជាតិ និងជាអ្នកនាំពាក្យនៃកិច្ចប្រជុំថ្នាក់រដ្ឋមន្រ្តីការបរទេសអាស៊ានលើកទី៥៥ រួមទាំងកិច្ចប្រជុំពាក់ព័ន្ធ។ ក្នុងសន្និសីទសារព័ត៌មាននេះ លោក គង់ ភោគ បានអះអាងថាការប្រើប្រាស់អាវុធនុយក្លេអ៊ែរ មិនអាចដោះស្រាយបញ្ហាបានទេ ហើយអាស៊ានក៏មិនចង់ឱ្យសង្រ្គាមមួយនេះកើតឡើងដែរ។ «យើង (អាស៊ាន) ជាប្រទេសទាំង១០ ដែលមិនមានអាវុធនុយក្លេអ៊ែរទេ។ ហេតុផលដែលយើងមានសន្ធិសញ្ញានេះ អាស៊ាន មិនចង់ឃើញសង្រ្គាមនុយក្លេអ៊ែរលើពិភពលោក»។ អ្នកនាំពាក្យនៃកិច្ចប្រជុំថ្នាក់រដ្ឋមន្រ្តីការបរទេសអាស៊ាន បានឆ្លើយបែបនេះទៅកាន់អ្នកសារព័ត៌មាន ដែលបានសួរសំណួរជុំវិញការលើកឡើងរបស់ប្រធានាធិបតីរុស្ស៊ី ទាក់ទិននឹងការប្រើប្រាស់អាវុធនុយក្លេអ៊ែរ។ សន្ធិសញ្ញាដែលលោកគង់ ភោគលើកឡើងនោះ គឺសំដៅដល់សន្ធិសញ្ញាតំបន់គ្មានអាវុធនុយក្លេអ៊ែរនៅអាស៊ីអាគ្នេយ៍ (SEANWFZ)។ Relate លោក គង់ ភោគ បានបន្តថា អាស៊ាន នឹងធ្វើការយ៉ាងជិតស្និទ្ធជាមួយប្រទេសជាដៃគូជុំវិញបញ្ហានុយក្លេអ៊ែរនេះ។ មិនតែប៉ុណ្ណោះ មន្រ្តីក្រសួងការបរទេសរូបនេះ បានជំរុញឱ្យប្រទេសមហាអំណាចនុយក្លេអ៊ែរ កុំគំរាមប្រើប្រាស់អាវុធនុយក្លេអ៊ែរ លើរដ្ឋដែលមិនមានអាវុធនុយក្លេអ៊ែរផង។ សូមបញ្ជាក់ថា ការបញ្ជាក់របស់រដ្ឋលេខាធិការក្រសួងការបរទេសកម្ពុជាខាងលើ ធ្វើឡើងស្របពេលសន្និសីទត្រួតពិនិត្យការអនុវត្តសន្ធិសញ្ញាមិនរីកសាយអាវុធនុយក្លេអ៊ែរ កំពុងធ្វើឡើងនៅស្នាក់ការកណ្តាលអង្គការសហប្រជាជាតិ ក្នុងក្រុងញូវយ៉ក ចាប់ពីថ្ងៃទី១ ដល់ថ្ងៃទី២៦ ខែសីហា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7660.txt
លោក Erik ten Hag អ្នកចាត់ការក្រុម Manchester United រីករាយដែលមានកូនក្រុមដូច Harry Maguire ប៉ុន្តែយ៉ាងណាខ្សែការពារ និងជាប្រធានក្រុមរូបនេះនឹងត្រូវសម្រេចចិត្តអំពីអនាគតរបស់ខ្លួនថានៅ ឬក៏ទៅ បន្ទាប់ពីបាត់បង់តំណែងជម្រើស១១នាក់ដំបូង។
Maguire បានធ្លាក់ចំណាប់អារម្មណ៍ និងបានបាត់តំណែងរបស់ខ្លួននៅក្នុងជម្រើស ១១នាក់ដំបូងសម្រាប់ក្រុម Man Utd ចាប់តាំងពីខ្សែការពារសញ្ជាតិអាហ្សង់ទីន Lisandro Martinez មកចូលរួមក្រុម និងទទួលបានការពេញចិត្តពីសំណាក់លោក Ten Hag និងអ្នកគាំទ្រ។ ទោះបីក្នុងនាមជាប្រធានក្រុមតែ Maguire ក៏ពិបាកក្នុងការប្រជែងតំណែងពីកីឡាករ Raphael Varane, Victor Lindelof និងមិនតែប៉ុណ្ណោះខ្សែការពារស្លាបឆ្វេរ Luke Shaw ដែលលេងនៅតំបន់ការពារកណ្តាល។ Maguire បង្ហាញខ្លួនឱ្យ Man United ក្នុងលីគកំពូលអង់គ្លេសបានត្រឹម ៨ប្រកួតប៉ុណ្ណោះរដូវកាលនេះ។ នៅពេលត្រូវបានអ្នកកាសែតសួរនាំអំពីអនាគតរបស់ខ្សែការពារសញ្ជាតិអង់គ្លេស លោក Ten Hag បាននិយាយថា លោករីករាយដែលមាន Maguire នៅជាមួយ Man United ប៉ុន្តែក៏អាស្រ័យទៅលើការសម្រេចចិត្តរបស់គេផងដែរ។ នេះមានន័យថាអតីតខ្សែការពារ ​Leicester ទំនងជាត្រូវនៅ ឬចាកចេញនៅរដូវកាលក្រោយដើម្បីមានឱកាសបង្ហាញខ្លួនពេញលេញឡើងវិញ។ «អាចនិយាយបានថា ខ្ញុំពិតជាសប្បាយចិត្តដែលរូបគេនៅទេនេះ ហើយនៅពេលដែលអ្នកត្រូវការរូបគេ គេតែងតែធ្វើការងារបានយ៉ាងល្អ ប៉ុន្តែវាអាស្រ័យការសម្រេចចិត្តរបស់គេលើអនាគតនៅជាមួយក្លិប។»។ លោក Ten Hag ប្រាប់កាសែត Times Newspaper បែបនេះ។ លើសពីនេះអ្នកចាត់សញ្ជាតិហូឡង់បានអះអាងថា​ Maguire បានផ្តល់គ្រប់យ៉ាង ១០០ភាគរយអំឡុងពេលហ្វឹកហាត់ និងបានដើរតួដ៏សំខាន់ក្នុងនាមជាប្រធានក្រុម ប៉ុន្តែលោកទទួលស្គាល់ថាគ្មានកីឡាករណាម្នាក់ដែលឈានដល់កម្រិតល្អហើយ តែត្រូវស្ថិតនៅក្នុងកៅអីបម្រុងនោះទេ។ Maguire បានក្លាយជាខ្សែការពារដែលមានតម្លៃខ្លួនថ្លៃបំផុតនៅលើពិភពលោក បន្ទាប់ពី Man United បានចុះកិច្ចសន្យាយករូបគេពីក្លិប ​Leicester City ក្នុងតម្លៃ ៨០លានផោន(១០០,៩៧លានដុល្លារ)។ កិច្ចសន្យារបស់ Maguire ត្រូវផុតកំណត់នៅក្នុងឆ្នាំ ២០២៥៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7661.txt
ក្លិប Everton នៅតែអាចបន្តលេងនៅក្នុងក្របខណ្ឌ Premier League និងជាពេលវេលាដ៏វែងបំផុតរបស់ពួកគេនៅលីគកំពូលអង់គ្លេសរយៈពេល ៦៩ឆ្នាំ បន្ទាប់បានប្រកួតយកឈ្នះលើ AFC Bournemouth ១-០ យ៉ាងតានតឹង។ Leicester City ធ្លាក់ចេញពី EPL បន្ទាប់ពីចំណាយពេលលេងបាន ៧រដូវកាល និង Leeds United ធ្លាក់ក្រោយត្រូវ Tottenham Hotspur លត់ ៤-១។
ការប្រកួតដ៏តានតឹង និងជាក្តីសង្ឃឹមសម្រាប់ក្រុមស្ថិតនៅក្បែតំបន់កាត់ចោល Everton បានយកឈ្នះការប្រកួតទាំងលំបាកទៅលើ AFC Bournemouth ដោយ ១គ្រាប់ដែលរកបាន ដោយកីឡាករ Abdoulaye Doucoure ខ្សែបម្រើសញ្ជាតិបារាំង​ធ្វើបាននៅនាទី៥៧។ Everton បានប្រជែងដើម្បីបន្តដំណើរខ្លួនក្នុង Premier League ដោយការគេចចេញពីតំបន់កាត់ចោលចំនួន ២រដូវកាលជាប់គ្នា។ ដោយឡែក Leicester បានធ្លាក់ចេញពី Premier League បើទោះបីជាការប្រកួតចុងក្រោយពួកគេបានយកឈ្នះលើក្រុម West Ham United ដោយលទ្ធផល ២-១ ក្តី។ Leicester ស្ថិតនៅចំណាត់ថ្នាក់ទី១៨ ដោយរកបាន ៣៤ពិន្ទុ ឈរពីក្រោម Everton លេង ១៧ ដែលមាន ៣៦ពិន្ទុ។ Leeds United រងបរាជ័យក្រោមថ្វីជើង Spurs ធ្វើឱ្យពួកគេបញ្ចប់ចំណាត់ថ្នាក់លេខ ១៩ ដោយមាន ៣១ពិន្ទុក្នុងដៃ ដែលឈរពីលើក្រុមបាតតារាង Southampton ដែលមានត្រឹមតែ ២៥ពិន្ទុ។ Leeds ត្រូវវិលត្រលប់ទៅកាន់ក្របខណ្ឌ Championship បន្ទាប់ពីប្រើពេល ៣រដូវកាល ប្រជែងនៅ Premier League។ សម្រាប់ Spurs បើទោះជាបីជាបំបាក់ Leeds ដោយលទ្ធផលយ៉ាងច្រើនក្តី ប៉ុន្តែពួកគេក៏នៅតែមិនអាចរកបានកៅអីណាមួយ ដើម្បីលេងនៅក្នុងពានរង្វាន់តំបន់អឺរ៉ុបដូចជា Europa Conference League បានឡើយ ខណៈដែល Aston Villa បានបំបាក់ Brighton & Hove Albion លទ្ធផល ២-១ ដណ្តើមបានតំណែងលេខ ៧៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7662.txt
ក្រុម Manchester City ក្លាយជាក្រុមជើងឯកតំបន់អឺរ៉ុប UEFA Champions League ក្រោយប្រកួតយកឈ្នះលើក្រុមជើងខ្លាំងមកពីអ៊ីតាលី Inter Milan ដោយលទ្ធផល ១-០ នាការប្រកួតនាទីកីឡដ្ឋាន Ataturk Olympic នាប្រទេសតួកគីថ្ងៃទី១០ ខែមិថុនា។ Man City ក្លាយជាក្រុមអង់គ្លេសទី២ ប្រចាំអង់គ្លេសដែលឈ្នះពានរង្វាន់ ៣ ក្នុងមួយរដូវកាល។
គ្រាប់បាល់ជ័យជម្នះរបស់ Man City រកបានដោយកីឡាករខ្សែបម្រើ Rodrigo នៅនាទី៦៨ ដែលធ្វើឱ្យវាសនាក្រុម Man City ដែលដឹកនាំដោយលោក Pep Guardiola ឈ្នះពានរង្វាន់អឺរ៉ុបលើកដំបូងបំផុត និងក្រសោបពានរង្វាន់ធំមួយនេះពីដៃក្រុមម្ចាស់ជើងឯក ៣សម័យកាល Inter Milan។ Inter នាការប្រកួតចុងវគ្គ ពួកគេហៀបនឹងរកបានគ្រាប់បាល់តាមស្មើដែលហៀបនឹងធ្វើឱ្យក្រុម Man City ជួបការលំបាកក្នុងការប្រជែងទល់នឹងពួកគេ ដោយការតែតបាល់សំដៅទីពីសំណាក់ Romelu Lukaku ប៉ុន្តែគ្រាប់បាល់នោះត្រូវបានសង្គ្រោះដោយអ្នកចាំទី Ederson។ ក្លាយជាក្រុមអង់គ្លេសទី២ ដែលឈ្នះពានរង្វាន់ ៣ ក្នុងមួយរដូវកាល Man City គ្រង់ជើងឯកពានរង្វាន់ Premier League មុនពេលសម្រេចបានពាន Champions League។ Man City ជាក្រុមលើកពាន ៣ ក្នុងមួយរដូវកាល បន្ទាប់ពីក្រុម Manchester United កាលពីឆ្នាំ ១៩៩៩ ដែលឈ្នះពាននេះ ៣ ដូចគ្នា។ សម្រាប់លោក Pep Guardiola ពានរង្វាន់ Champions League ជាពានរង្វាន់ទី៣ ប្រចាំអាជីពជាគ្រូបង្វឹករបស់លោក ហើយក៏ជាពានរង្វាន់ទី១២ ដែលលោកបានចូលដឹកនាំក្រុម Man City។ ក្រោយទទួលបានជ័យជម្នះកីឡាខ្សែបម្រើ Rodrigo ដែលរកបានគ្រាប់បាល់ជ័យជម្នះសម្រាប់ក្រុមបានបង្ហាញចំណាប់អារម្មណ៍ខ្លួនថា ៖«ពិតជារំភើបខ្លាំង ក្តីស្រមៃក្លាយជាការពិត អ្នកគ្រប់គ្នានៅទីនេះបានរង់ចាំពេលវេលាមួយនេះ ខ្ញុំមិនដឹងឡើយថាវារយៈពេលប៉ុន្មានឡើយ ពួកគេស័ក្កសមតែទទួលបាន យើងសមតែទទួលបានបែបនេះ។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7663.txt
លោក Roberto De Zerbi គ្រូបង្វឹកក្រុម Brighton & Hove Albion និយាយថាក្រុមត្រូវការចំណាយប្រាក់ច្រើននៅរដូវកាលក្រោយ ដើម្បីប្រជែងពានរង្វាន់អឺរ៉ុប EUFA Europa League ជាលើកដំបូង។
Brighton ដណ្តើមបានកៅអីពានរង្វាន់លំដាប់អឺរ៉ុប លើកដំបូងក្នុងប្រវត្តិសាស្រ្តរបស់ពួកគេ បន្ទាប់ពីបានបញ្ចប់ចំណាត់ថ្នាក់លេខ ៦ នៅក្នុងក្របខណ្ឌ Premier league រដូវកាល ២០២២-២៣។ ក្រុមដឹកនាំដោយលោក De Zerbi កាលពីប្រកួតជំនួបចុងក្រោយកាលពីថ្ងៃទី២៨ ខែឧសភា ពួកគេបានប្រកួតចាញ់ក្រោមថ្វីជើងក្រុម Aston Villa ក្នុងលទ្ធផល ២-១ ប៉ុន្តែទោះជាយ៉ាងតំណែងលេងនៅក្នុង Europa League ពួកបានរក្សាយ៉ាងសុវត្ថិភាពរួចរាល់មកហើយ។ ខណៈពេលដែលរដូវកាល ២០២២-២៣ សម្រាប់ក្របខណ្ឌ Premier League ឈានដល់ពេលបញ្ចប់ ការងាររបស់លោក Roberto De Zerbi ហាក់បីជាមិនបានបញ្ចប់នោះទេ ដោយអ្នកចាត់ការក្រុម Brighton រូបនេះបាននិយាយថាការងារបន្ទាប់នៅក្នុងទីផ្សារដោះដូរជារឿងសំខាន់សម្រាប់ពួកគេ ដើម្បីកសាងក្រុមឱ្យបានខ្លាំងប្រជែងពានរង្វាន់តំបន់អឺរ៉ុប។ «យើងមិនទាន់ត្រៀមរួចរាល់ឡើយក្នុងការប្រជែងការប្រកួត ៣លើកជាប់គ្នាក្នុងរយៈពេល ១សប្តាហ៍ យើងមិនអាចលេងការប្រកួតត្រឹមរយៈពេលដ៏ខ្លីចំនួន ៣ប្រកួតបានឡើយ។ យើងត្រូវធ្វើការនៅក្នុងពេលទីផ្សារដោះដូរកីឡាករបើក ហើយយើងត្រូវការកសាងក្រុមដ៏ខ្លាំងមួយ ជាមួយកីឡាករដែលអាចបង្ហាញអំពីការរីកចម្រើនរបស់យើង។ […] រដូវកាលនេះយើងធ្វើបានល្អ ដូច្នេះយើងនឹងធ្វើវាសារជាថ្មី។»។ នេះបើតាមសម្តីរបស់លោក De Zerbi ក្រោយបញ្ចប់ការប្រកួតបាន ១ថ្ងៃ។ បរាជ័យក្រោមថ្វីជើង Aston Villa បានជួយក្រោយក្រុមដែលដឹកនាំដោយលោក Unai Emery ដណ្តើមបានកៅអីលេងក្នុងពានរង្វាន់ Europa Conference League ហើយធ្វើឱ្យក្រុមដែលតែងប្រជែងគ្នាជាមួយ Brighton គឺក្រុម Tottenham Hotspur នោះបានខកចិត្តដោយបានត្រឹមបញ្ចប់ចំណាត់ថ្នាក់លេខ ៨ នៃ Premier League៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7664.txt
កីឡាករប្រកួតអេឡិចត្រូនិកមកពីក្រុមល្បីៗក្នុងប្រទេសតំបន់អាស៊ីអាគ្នេយ៍ បានកោតសរសើរដល់ការធ្វើជាម្ចាស់ផ្ទះ រៀបចំការប្រកួតពានរង្វាន់ Mobile Legends Bang Bang Southeast Asia Cup 2023 (MSC 2023) ព្រមទាំងសរសើរពីការយកចិត្តទុកដាក់នៃការទទួលបដិសណ្ឋារកិច្ច។
ការប្រកួតពានរង្វាន់ MSC 2023 ចាប់ផ្តើមឡើងក្រោយប្រទេសកម្ពុជាបានបញ្ចប់ដោយជោគជ័យនៃការរៀបចំព្រឹត្តិការណ៍កីឡាធំៗចំនួន ២ គឺព្រឹត្តិការណ៍កីឡាស៊ីហ្គេមលើកទី៣២ និងអាស៊ានប៉ារ៉ាហ្គេមលើកទី១២។ MSC 2023 ជាការប្រកួតកីឡាអេឡិចត្រូនិក Mobile Legends ដ៏ធំមួយនៅតំបន់អាស៊ី ដែលមានក្រុមខ្លាំងៗចំនួន ១២មកពីប្រទេសនានាក្នុងតំបន់អាស៊ី ព្រមទាំងមកពីតំបន់អាហ្រ្វិក និងអាម៉េរិកចូលរួម។ បន្ទាប់ពីបានធ្វើដំណើរមកដល់កម្ពុជាក្នុងការត្រៀមខ្លួនសម្រាប់ការប្រកួតពានរង្វាន់ដ៏ធំនៃកីឡាអេឡិចត្រូនិកលើប្រភេទ Mobile Legends កីឡាករមកពីក្រុមល្បីៗដូចជា Kairi Rayos del Sol មកពីក្រុម ONIC Esports របស់ឥណ្ឌូណេស៊ី, កីឡាករ Yawi មកពីក្រុម ECHO ម្ចាស់ជើងឯកពានរង្វាន់ M4 World Championship 2022 និងគ្រូបង្វឹកមកពីក្រុម EVO Esports ដែលមានឈ្មោះក្នុងការប្រកួត Flashonee បានកោតសរសើរទៅលើរៀបចំ និងការទទួលយ៉ាងកក់ក្តៅរបស់ម្ចាស់ផ្ទះកម្ពុជា។ «ចាប់តាំងពីខ្ញុំបានមកដល់ប្រទេសកម្ពុជា ខ្ញុំបានសម្លឹងមើលឃើញអ្នកគាំទ្រ បានមកទទួលស្វាគមន៍ខ្ញុំបានយ៉ាងល្អ និងកក់ក្តៅ ហើយមកដល់ទីកន្លែងប្រកួតដូចគ្នា ពិតជាអរគុណខ្លាំងណាស់។»។ នេះជាសម្តីរបស់ Kairi ដែលជាតារាកីឡាអេឡិចត្រូនិក Mobile Legends ដ៏ល្បីប្រចាំឥណ្ឌូណេស៊ី និងហ្វីលីពីន។ ចំណែកកីឡាករ Tristan Cabrera ឬឈ្មោះក្នុងការប្រកួត Yawi ក៏បានបង្ហាញពីចំណាប់អារម្មណ៍ស្រដៀងគ្នាទៅនឹងកីឡាករ Kairi អំពីការរៀបចំទទួលបដិសណ្ឋារកិច្ចពីសំណាក់ម្ចាស់ផ្ទះកម្ពុជា។ Yawi បាននិយាយដូច្នេះថា៖«​ ប្រទេសកម្ពុជាពិតជាល្អមែនទែន ប្រជាជននៅទីនេះពិតជាមានចិត្តល្អ ពួកគេតែងតែជួយរាល់ទុកធុរៈនៅពេលពួកគេយើងត្រូវការអ្វីមួយ ជាពិសេសខ្ញុំពេញចិត្តចំពោះម្ហូបអាហារនៅទីនេះ។»។ បើទោះបីជាក្រុម EVO Esports មកពីឡាវមិនសូវជាទទួលបានលទ្ធផលល្អក្នុងការប្រកួតវគ្គសន្សំពិន្ទុក្នុងពូល​ A ទល់នឹងក្រុម ECHO របស់ហ្វីលីពីន ប៉ុន្តែគ្រូបង្វឹកប្រចាំក្រុម EVO Esports លោក Flashonee បានបង្ហាញអារម្មណ៍ល្អចំពោះលទ្ធផលនៃការប្រកួត មិនតែប៉ុណ្ណោះបានកោតសរសើរការយកចិត្តទុកដាក់លើក្រុមរបស់ពួកគេ ពីសំណាក់ម្ចាស់ផ្ទះ។ លោក Flashonee បាននិយាយដូច្នេះថា ៖«ជាលើកទីមួយដែលខ្ញុំបានមកកម្ពុជា កម្ពុជាជាម្ចាស់ផ្ទះបានមើលថែពួកខ្ញុំបានយ៉ាងល្អ។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7665.txt
របស់កម្ពុជាផង ឡើងទៅវគ្គខ្វែង ដែលការប្រកួតនឹងត្រូវធ្វើឡើងនៅថ្ងៃទី១៥ ខែមិថុនា។
អំឡុងការប្រកួតក្នុងវគ្គសន្សំពិន្ទុ ក្រុមកីឡាអេឡិចត្រូនិក ONIC Esports ដ៏ល្បីមកពីឥណ្ឌូណេស៊ី និង RSG Slate របស់សិង្ហបុរី បានបង្ហាញភាពខ្លាំងរបស់ខ្លួនក្នុងនាមជាក្រុមដែលមានសមត្ថភាពខ្ពស់ក្នុងការយកឈ្នះលើក្រុមដទៃ។ សមត្ថភាពនៃការប្រកួត ការរួមចិត្តជាក្រុម បច្ចេកទេសនៃការលេង ក្រុមទាំងពីរនេះបានបញ្ចប់ចំណាត់លេខ ១ នៅតាមពូលរបស់ពួកគេនីមួយៗដោយពិន្ទុ ៤-០ នៃកំណត់ត្រាការប្រកួតវគ្គចែកពូលសន្សំពិន្ទុ។ ក្រុមម្ចាស់ជើងឯក M4 World Championship 2022 ក្រុម ECHO និងក្រុម Blacklist International មកពីហ្វីលីពីនបានបញ្ចប់ចំណាត់ថ្នាក់នៅក្នុងពូលលេខមួយតាមពូលរៀងខ្លួនដូចគ្នា ប៉ុន្តែដោយពិន្ទុ ៤-១​ ដូចគ្នាបន្ទាប់ពីរងបរាជ័យ ១វគ្គ ចំណោម ៥វគ្គ នៃការប្រកួតចំនួន ២លើកក្នុងពូល។ ក្រុមចំនួន ៨ ដែលឆ្លងកាត់ការប្រកួតប្រជែងយ៉ាងស្វិតស្វាញរហូតឈ្នះកៅអីឡើងមកវគ្គជម្រុះរួមមាន៖ Burn X Flash ក្រុមតំណាងកម្ពុជា, ECHO និង Blacklist International មកពីហ្វីលីពីន, ONIC Esports និង EVOS Legends មកពីឥណ្ឌូណេស៊ី, RSG Slate មកពីសិង្ហបុរី, Fire Flux Impunity មកពីតួកគី និង TODAK មកពីម៉ាឡេស៊ី។ ការប្រកួតវគ្គជម្រុះនឹងចាប់ផ្តើមពីថ្ងៃទី១៥ ដល់ថ្ងៃទី១៨ ខែមិថុនា ដោយក្រុមនីមួយនឹងត្រូវប្រកួតប្រជែងខ្លាំងដើម្បីក្លាយជាក្រុមជើងឯក ពីកំណែរទម្រង់នៃការប្រកួតថ្មីនៅក្នុងទឹកដីប្រទេសកម្ពុជា។ រាល់ការប្រកួតវគ្គជម្រុះនីមួយៗ ក្រុមទាំងអស់នឹងត្រូវឆ្លងកាត់ មួយប្រកួតមានចំនួន ៥វគ្គ ឬ Best of Five ដោយឡែកនៅវគ្គផ្តាច់ព្រ័ត្រការប្រកួតមានរហូតដល់ទៅ ៧វគ្គ ឬ Best of Seven។ ក្រុមចំនួន ៤ នឹងត្រូវជួបប្រកួតគ្នានៅថ្ងៃទី១៥ ខែមិថុនា នៃការប្រកួតជម្រុះដំបូង ដោយក្រុម RSG Slate របស់សិង្ហបុរី នឹងជួបជាមួយក្រុម Burn X Flash ដែលជាក្រុមកីឡាអេឡិចត្រូនិកតំណាងកម្ពុជា មុនការប្រកួតរវាងក្រុម Blacklist International របស់ហ្វីលីពីនជួបជាមួយក្រុម Fire Flux Impunity មកពីប្រទេសតួកគី។ ការប្រកួតនៅថ្ងៃទី១៦ ខែមិថុនា ក្រុម ECHO នឹងត្រូវប៉ះជាមួយក្រុម TODAK មុនជំនួបរវាងជើងខ្លាំងឥណ្ឌូណេស៊ី ដែលធ្លាប់ប៉ះគ្នាក្នុងការប្រកួតពានរង្វាន់ Mobile Legends Professional Leagues ឥណ្ឌូណេស៊ីរដូវកាលទី១១ ONIC Esports ត្រូវជួបគ្នាជាថ្មីជាមួយ EVOS Legends។ MSC 2023 គឺជាការប្រកួតកីឡាអេឡិចត្រូនិក Mobile Legends ដ៏ធំមួយនៅតំបន់អាស៊ីអាគ្នេយ៍ ដែលមានក្រុមខ្លាំងៗច្រើនជាង១០ប្រទេសមកចូលរួម។ ដ្បិតវិស័យនេះ កំពុងរីកចម្រើន និងចាប់ផ្តើមមានសក្តានុពល កម្ពុជា បានទទួលការទុកចិត្តក្នុងការរៀបចំព្រឹត្តិការណ៍ការប្រកួតពានរង្វាន់ជើងឯកអាស៊ីអាគ្នេយ៍ Mobile Legends ឆ្នាំ ២០២៣ ឬ MSC 2023នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7666.txt
ខ្សែប្រយុទ្ធសញ្ជាតិស៊ុយអ៊ែត Zlatan Ibrahimovic ប្រកាសចូលនិវត្តពីវិស័យបាល់ទាត់។ ការប្រកាសរបស់ខ្សែប្រយុទ្ធវ័យ៤១ឆ្នាំរូបនេះ ធ្វើឡើងនាការប្រកួតរវាងក្រុម AC Milan ដែលយកឈ្នះលើក្រុម Hellas Verona ដោយលទ្ធផល៣-១ នាទឹកដី San Siro ក្នុងទីក្រុង Milan នៅថ្ងៃទី៥ មិថុនា។
«ការចងចាំ និងអនុស្សារីយ៍ រួមទាំងក្តីរំភើប រំជួលចិត្តជាច្រើន នៅក្នុងពហុកីឡដ្ឋាននេះ។ នៅពេលខ្ញុំមកកាន់ទីនេះលើកទី១ អ្នកទាំងអស់គ្នា បានផ្ដល់ក្តីសប្បាយរីករាយ មកឱ្យរូបខ្ញុំ។ នៅពេលខ្ញុំ មកកាន់ទីនេះ ជាលើកទី២ អ្នកទាំងអស់គ្នា បានផ្ដល់ក្តីស្រលាញ់មកឱ្យខ្ញុំ»។ Zlatan Ibrahimovic បានថ្លែងបែបនេះ ទៅកាន់ប្រធានក្លិប ក្រុមការងារ មិត្តរួមក្រុម និងអ្នកគាំទ្រខ្លួន នៅក្នុងពហុកីឡដ្ឋាន San Siro ទឹកដី AC Milan ។ ក្នុងមួយរដូវកាលនេះ Zlatan Ibrahimovic មិនសូវបានបង្ហាញខ្លួនឱ្យក្រុម AC Milan ឡើយ ដោយសារបញ្ហារបួសញាំញី ។ បញ្ហារបួសនេះហើយ ទើបធ្វើឱ្យខ្សែប្រយុទ្ធសញ្ជាតិស៊ុតអែតរូបនេះ សម្រេចចិត្តចាកចេញពីវិស័យបាល់ទាត់។ «វាដល់ពេលដែលខ្ញុំត្រូវនិយាយពាក្យថា លាហើយ បាល់ទាត់។ ប៉ុន្តែមិនមែនចាកចេញពីអ្នកគាំទ្រទាំងអស់គ្នានោះទេ។ វាពិតជាពិបាកខ្លាំងណាស់ ក្នុងការនិយាយពាក្យ លា នេះ។ នៅទីនេះ វាធ្វើឱ្យខ្ញុំ មានការរំជើបរំជួលអារម្មណ៍ខ្លាំងណាស់។ ខ្ញុំនឹងវិលមកជួបអ្នកទាំងអស់គ្នាវិញនៅទីនេះ បើសិនជាអ្នកមានសំណាង»។ នេះបើតាមវេបសាយ Goal.com ដែលបានស្រង់សម្តី Zlatan Ibrahimovic។ Zlatan Ibrahimovic បានវិលកាន់ទឹកដី San Siro របស់ AC Milan ជាលើកទី២នេះ នៅឆ្នាំ២០២០។សម្រាប់ការវិលមកកាន់ទឹកដីអ៊ីតាលីជាលើកទី២នេះ Zlatan រកបាន៩៣គ្រាប់ ក្នុងការបង្ហាញខ្លួន១៦៣លើក នឹងជួយក្លិបលើកពាន Serie A កាលពីឆ្នាំ២០២២ផងដែរ។ Zlatan Ibrahimovic ក៏បានចូលរួមជាមួយ AC Milan លើកទី១ កាលពីឆ្នាំ២០១១-១២ ដោយរកបាន២៨គ្រាប់ ក្នុងការប្រកួត៣២លើក។ ក្នុងអាជីពបាល់ទាត់នេះ ខ្សែប្រយុទ្ធវ័យ៤១ឆ្នាំរូបនេះ រកបាន៥១១គ្រាប់ និងជួយក្លិប៤ ឈ្នះពានជាច្រើននៅក្នុងលីគ និងក្របខណ្ឌនានា ។ ក្រៅពី AC Milan មានដូចជា Barcelona , Paris Saint-German និង Ajax ជាដើម។ សម្រាប់ជម្រើសជាតិស៊ុយអែតវិញ Zlatan Ibrahimovic ជាកីឡាករស៊ុតបញ្ជូលទីច្រើនជាងគេ ដោយរកបាន៦២គ្រាប់ ក្នុងការបង្ហាញខ្លួន១២១ ប្រកួត។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7667.txt
Bayern Munich បាន​ឈ្នះពានក្របខណ្ឌកំពូល Bundesliga អាល្លឺម៉ង់ ១១លើកជាប់គ្នា ក្រោយ​ឈ្នះម្ចាស់ផ្ទះ Cologne ២-១ ស្របពេលដែល Borussia Dortmund ខក​ចិត្តជាមួយនឹងការបាត់បង់​ឱកាសមាស​របស់ខ្លួន ក្រោយ​តាមត្រឹមស្មើភ្ញៀវ Mainz ២-២ នាជំនួប​ចុងក្រោយ​ប្រចាំរដូវកាល។
តាមពិតទៅ Dortmund មានប្រៀបជាង Bayern ដើម្បីលើកពានជាលើកដំបូងបើគិតចាប់តាំងពីរដូវកាល ២០១១-១២ ប៉ុន្តែពួកគេ​មាន​ការចាប់ផ្តើមមិនល្អ ដោយនៅតង់ទីមួយ ត្រូវបាន​ម្ចាស់ផ្ទះ Mainz នាំមុខ​ដល់ទៅ២គ្រាប់ត្រឹម២៤នាទី ដែលសម្រេចបាន​ដោយ Anreas Hanche-Olsen និង Karim Onisiwo។ ស្របពេលដែល Dormund យ៉ាប់យ៉ឺន Bayern នាំមុខម្ចាស់ផ្ទះ Cologne ១-០ ដែលជាការស៊ុត​បាល់បញ្ចូលទីរបស់ Kingsley Coman។ នៅនាទី៨១ Dejan Ljubicic បានស៊ុត​បាល់ប៉េណាល់ទីតាមស្មើ​សម្រាប់ Cologne ហើយជាលទ្ធផល​ដ៏គាប់ចិត្ត​សម្រាប់ក្រុមអ្នកគាំទ្រ Dortmund ព្រោះបើរក្សាបានលទ្ធផល​បែបនេះ ក្រុមពួក​គេនឹងត្រូវលើកពាន។ សុបិនមិន​បានក្លាយជាការពិតនោះឡើយ នៅនាទី៨៩ Jamal Musiala បានស៊ុតបាល់បញ្ចូលទីមួយគ្រាប់ទៀត សម្រាប់ Bayern។ ងាកទៅ Dortmund ´ឯណោះវិញ ក្រោយ Raphael Guerreiro តាមពីក្រោយ Mainz ១គ្រាប់ Niklas Sule តាមស្មើ ២-២ នៅនាទីបន្ថែម ប៉ុន្តែវាយឺតពេលទៅ​ហើយ ដោយសារចាញ់ប្រៀប Bayern។ Bayern និង Dortmund បាន៧១ពិន្ទុដូចគ្នា ប៉ុន្តែ Bayern មាន​ប្រៀបលើចំនួនគ្រាប់បាល់បញ្ចូលទី។ RB Leipzig និង Union Berlin ស្ថិតក្នុងចំណោមក្រុម Top 4 ដែលទទួលបានកៅអីទៅលេង Champions League, Freiburg លេង Europa, Bayer Leverkusen លេង Europa Conference។ ជាមួយគ្នានេះ VfB Stuttgart រងចាំការប្រកួតជម្រុះដើម្បី​រក្សាខ្លួនក្នុងក្របខណ្ឌកំពូល ខណៈ Schalke 04 និង Hertha Berlin ត្រូវធ្លាក់ទៅលេងនៅ 2.Bundesliga៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7668.txt
អ្នកគាំទ្រក្រុម Luton Town រាប់ពាន់នាក់ រួមទាំងកីឡាករផង ដង្ហែក្បូនអបអរ ក្រោយក្រុមបានកៅអីឡើងទៅក្របខណ្ឌ Premier League រដូវកាលក្រោយ ក្រោយអវត្តមាន៣១ឆ្នាំ។
ក្រុម Luton Town បានឈ្នះសំបុត្រឡើងទៅប្រកួតប្រជែងនៅក្នុងលីគកំពូលអង់គ្លេសលើកដំបូងគិតចាប់ពីឆ្នាំ១៩៩២ បន្ទាប់ពីឈ្នះក្រុម Coventry City នៅក្នុងការប្រកួតវគ្គ Play-Off កាលពីថ្ងៃទី២៧ ខែឧសភា។ Luton Town ឡើងមកកាន់ Premier League រយៈពេល ៩ឆ្នាំក្រោយពួកគេបានចាប់ផ្តើមលេងនៅក្នុងក្របខណ្ឌលីគលំដាប់ទី៥អង់គ្លេស Nation League មក។ Luton Town ស្ថិតក្រោមការដឹកនាំរបស់លោក Rob Edwards បានឈ្នះការប្រកួតដោយការស៊ុតបាល់កាត់សេចក្តី ១១ម៉ែត្រលទ្ធផល ៦-៥ ក្រោយការប្រកួតស្មើ ១-១ រយៈពេល ១២០នាទី នៅក្នុងកីឡដ្ឋាន Wembley។ Luton Town រដូវកាលក្រោយនឹងត្រូវស្វាគមន៍ក្រុមខ្លាំងៗដូចជា Manchester City, Arsenal, Liverpool និង Manchester United នៅក្នុងកីឡដ្ឋានរបស់ពួកគេដែលអាចផ្ទុកមនុស្សបានត្រឹមជាង ១០,៣៥៦នាក់ តាមបណ្តោយផ្លូវ Kenilworth ប្រទេសអង់គ្លេស។ រយៈពេល ៩ឆ្នាំនៃដំណើរផ្លូវឡើងមកកាន់​ Premier League ក្លិប Luton Town បានចំណាយពេលនៅលីគលំដាប់ទី៥ (Nation League) រយៈពេល ៥រដូវកាល មុនពេលប្រជែងឡើងជាបន្តបន្ទាប់រហូតមកដល់ក្របខណ្ឌ Championship។ នាថ្ងៃទី២៩ ខែឧសភា អ្នកគាំទ្ររបស់ក្រុម Luton Town បានចេញមកអបអរការឡើងទៅកាន់ក្រមខណ្ឌ Premier League រដូវកាលក្រោយ ដោយអ្នកគាំទ្រខ្លះបានរង់ចាំរយៈពេលជាង ៤ម៉ោង ដើម្បីអបអរជាមួយក្រុមកីឡាករ និងមន្ត្រីបុគ្គលិកក្លិបនៅតាមបណ្តោយផ្លូវដែលសំដៅទៅកាន់ឆាកកម្មវិធីរបស់ក្រុមដែលបានធ្វើឡើងជាពិសេសនៅចំកណ្តាលទីក្រុង ​St George’s Square នៃប្រទេសអង់គ្លេស។ រដូវកាលក្រោយនឹងមានភាពខុសប្លែកនៅជុំវិញកីឡដ្ឋានរបស់ក្លិប Luton Town ឈ្មោះ Kenilworth Road ដែលបានបើកតាំងពីឆ្នាំ ១៩០៥ មួយនេះ នឹងក្លាយជាកីឡដ្ឋានដ៏តូចបំផុតដែលនឹងត្រូវរៀបចំការប្រកួត Premier League។ កីឡដ្ឋាន Kenilworth Road ដែលមានទីតាំងសម្រាប់អង្គុយត្រូវបានកសាងឡើងដោយឈើ និងទីកន្លែងកៅអីអង្គុយជាកៅអីប្លាទិក ដែលគ្មានសម្រាប់ផ្អែកខ្នងឡើយ ខណៈច្រកចូលក្នុងកីឡដ្ឋានមានភាពតូចចង្អៀត។ រាល់ការប្រកួតនៅពេលដែលក្រុមគូប្រកួតបានស៊ុតចូលលើក្រុម Luton Town កាម៉េរា ពិបាកក្នុងការចាប់យកសកម្មភាពរបស់ពួកគេ។ ក្រៅពីការអបអរជ័យជម្នះ ក្រុម Luton Town ក៏កំពុងប្រឈមមុខក្នុងការកែលម្អរកីឡដ្ឋានពួកគេឡើងវិញនៅក្នុងអំឡុងពេលសម្រាកមុនបើករដូវកាលថ្មី។ Luton Town ត្រូវការចំណាយប្រាក់ប្រមាណ ១០លានផោន(១២លានដុល្លារ) ដើម្បីកែលម្អរហេដ្ឋារចនាសម្ព័ន្ធកីឡដ្ឋានឱ្យសមស្របទៅតាមស្តង់ដាររបស់ក្របខណ្ឌ Premier League។ ការកែលម្អរទាំងនោះរួមមានការកសាងបន្ទប់ផ្លាស់សម្លៀកបំពាក់ឱ្យធំជាងមុន, អំពូលភ្លើងសម្រាប់បញ្ចាំងការប្រកួតនៅពេលយប់, ការកែសម្រួលទីតាំងសម្រាប់ប្រព័ន្ធផ្សព្វផ្សាយឱ្យបានទូលាយជាងមុន, ទីតាំងសម្រាប់ប្រើប្រាស់ប្រព័ន្ធ VAR មិនមែប៉ុណ្ណោះការកែសម្អរឡើងវិញនៅទីតាំងអង្គុយដែលនៅជុំវិញទីតាំងអង្គុយគោលរបស់ក្លិប។ បើទោះជាក្លិប Luton Town ទទួលបានការយល់ព្រមក្នុងការសាងកីឡដ្ឋានថ្មីដែលអាចផ្ទុកចំនួនអ្នកទស្សនាបាន ១៧,៥០០នាក់ នៅក្នុងទីតាំង Power Court នៃទីក្រុង Tuton ប្រទេសអង់គ្លេស ប៉ុន្តែការប្រកួត Premier League នឹងចាប់ផ្តើមនៅក្នុងរយៈពេលមិនដល់ជាង ៣ខែទៀតនោះទេ។ កីឡដ្ឋាន Kenilworth Road អាចនឹងត្រូវបានកែលម្អរឱ្យល្អប្រសើរជាងមុននិងឆាប់រហ័សបំផុត ដែលកីឡដ្ឋានមានចម្ងាយប្រមាណជាង ៤៩គីឡូពីទីក្រុងឡុងដ៍៕ ​ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7669.txt
Kylian Mbappe បានរិះគន់ប្រព័ន្ធផ្សព្វផ្សាយ ថាបាននិយាយកុហក ជុំវិញការចាកចេញរបស់ខ្លួនពីក្រុម Paris Saint Germain ដើម្បីទៅចូលរួម Real Madrid នៅចុងបញ្ចប់រដូវកាល ២០២៣-២៤។ ខ្សែប្រយុទ្ធឆ្នើមបារាំង​រូបនេះ ថាទាំងនេះសុទ្ធតែជាការផ្សាយមិនពិត។
កាលពីពេញថ្មីៗកន្លងទៅកាសែតល្បីៗរបស់បារាំងជាច្រើនបានចុះផ្សាយអំពីកីឡាករ Mbappe ថារូបគេចង់ចាកចេញពីក្លិប PSG ដោយមិនព្រមបន្តកិច្ចសន្យាថ្មីបន្តជាមួយក្រុមទៀតឡើយ។ តាមរយៈរបាយការណ៍ដទៃផ្សេងទៀតបានផ្សាយថា ​Mbappe កំពុងសម្លឹងមើលការជំនួសតំណែង Benzema នៅក្នុងក្រុមអធិរាជស Real Madrid ឱ្យបានឆាប់រហ័ស។ យ៉ាងណាមិញកីឡាករវ័យ ២៤ឆ្នាំ បានចេញមុខអះអាង ដោយបាននិយាយថារូបគេសប្បាយចិត្តក្នុងការស្នាក់នៅ PSG។ «ជាការកុហក ហើយក្នុងពេលដំណើរទន្ទឹមគ្នានេះ រឿងរ៉ាវដែលធំគឺជាវា វាក៏បានឆ្លងកាត់រួចរាល់ផងដែរ ខ្ញុំបាននិយាយរួចហើយថាខ្ញុំនឹងបន្តនៅរដូវកាលក្រោយនៅ PSG ដែលជាទីកន្លែងដែលខ្ញុំសប្បាយចិត្តខ្លាំងណាស់។»។ Mbappe បានសរសេរបង្ហោះនៅលើបណ្តាញសង្គម
article_767.txt
ចិនបានត្រៀមខ្លួនរួចជាស្រេច ដើម្បីធ្វើការរួមគ្នាជាមួយបណ្ដាប្រទេសកំពុងអភិវឌ្ឍ ក្នុងសាមគ្គី​ភាព និងការសម្របសម្រួល។ នេះបើតាមការលើកឡើងរបស់រដ្ឋមន្ត្រីការបរទេសចិន លោក វ៉ាង យី នៅថ្ងៃទី១៥ ខែសីហា ក្នុងកិច្ចប្រជុំតាមប្រព័ន្ធអនឡាញជាមួយប្រេសិតនៃបណ្តា​ប្រទេសកំពុងអភិវឌ្ឍនៅអាស៊ី និងអាហ្រ្វិក រួមនិងការិយាល័យអង្គការសហប្រជា​ជាតិ (UN) នៅទីក្រុងហ្សឺណែវផងដែរ។
ក្នុងជំនួបមួយតាមប្រព័ន្ធអនឡាញនៅថ្ងៃទី១៥ ខែសីហា ប្រមុខការទូត និងជាទីប្រឹក្សារដ្ឋចិន លោក វ៉ាង យី បានលើកឡើងថា ចិនបានត្រៀមខ្លួនរួចរាល់សម្រាប់កិច្ចសហប្រតិបត្តិការរួម​គ្នាជាមួយបណ្ដា​ប្រទេសកំពុងអភិវឌ្ឍជុំវិញពិភពលោកប្រកបដោយសាមគ្គីភាព និងការសម្រប​សម្រួល។ រដ្ឋមន្ត្រីការបរទេសចិនរូបនេះបានសង្កត់ធ្ងន់ផងដែរថា វត្តមាន និងសំឡេងរបស់បណ្ដាប្រ​ទេសកំពុងអភិវឌ្ឍ គួរតែពង្រឹងឱ្យបានល្អប្រសើរឡើង ហើយស្ថាប័នកិច្ចការពហុភាគីទាំង​ឡាយ មិនគួរក្លាយទៅជាឧបករណ៍សម្រាប់ប្រទេសមួយ ឬក្រុមនៃប្រទេសមួយចំនួនដើម្បី​រៀបចំ និងសម្រេចកិច្ចការអន្តរជាតិឡើយ។ ជាមួយគ្នានោះ លោក វ៉ាង បានបង្ហាញពីសមិទ្ធិផលមួយចំនួនរបស់ចិន ដូចជាចូលរួមក្នុង​សកម្មភាពរក្សាសិទ្ធិមនុស្ស ដោយ​និយាយថា ចិនមានឆន្ទៈអនុវត្តកិច្ចសហប្រតិបត្តិការ និង​ផ្លាស់ប្ដូរគំនិតលើបញ្ហាសិទ្ធិមនុស្ស​ជាមួយប្រទេស​ដទៃទៀត ផ្អែកលើសមភាព និងការគោរព​គ្នាទៅវិញទៅមកដោយការបើក​ចំហ ដើម្បីរៀនសូត្រពីគ្នា និងរីកចម្រើនរួមគ្នា។ បើតាមទូរ​ទស្សន៍ CGTN កិច្ចប្រជុំនោះចូលរួមដោយប្រេសិតបណ្ដាប្រទេសកំពុងអភិវឌ្ឍទាំងនៅ​អាស៊ី និងអាហ្វ្រិក​រួមទាំង​ការិយាល័យអង្គការសហប្រជាជាតិ នៅទីក្រុងហ្សឺណែវផង។ ឆ្លៀតក្នុងឱកាសនោះ រដ្ឋមន្ត្រីការបរទេសចិនក៏មិនភ្លេចលើកឡើងពីគោលការណ៍ចិនតែមួយ ដោយសារបញ្ហាតៃវ៉ាន់កំពុង​ក្ដៅកគុកដែរ។ បើតាមលោកវ៉ាង ចិនត្រូវតែឆ្លើយតបជាចាំបាច់ និងស្របច្បាប់ទៅរាល់​ការបង្ករឿងមិនញញើត​ដៃរបស់អាម៉េរិកទៅលើបញ្ហាតៃវ៉ាន់។ លើសពីនេះ បញ្ហាសិទ្ធិមនុស្សនៅស៊ីនជាំងក៏ត្រូវបានលើកឡើងក្នុងអង្គប្រជុំដែរ ដោយចាត់​ទុកជាបញ្ហា​ផ្ទៃក្នុងចិន ហើយវាមិនគួរជ្រៀតជ្រែកពីប្រទេសក្រៅឡើយ។ គោលការណ៍នៃ​ការមិនជ្រៀតជ្រែកក្នុងកិច្ចការផ្ទៃក្នុងនៃរដ្ឋអធិបតេយ្យគួរតែត្រូវបានគោរពទៅវិញទៅមករវាង​ប្រទេសពីរ។ ប្រេសិតមួយចំនួនបានយល់ស្របថា បញ្ហាសិទ្ធិមនុស្សមិនគួរទាក់ទងនឹងនយោ​បាយឡើយ ហើយវិធានការចិនដែលការពារសិទ្ធិស្របច្បាប់របស់ខ្លួនគួរតែត្រូវបានគាំទ្រយ៉ាង​រឹងមាំពីសហគមន៍អន្តរជាតិ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7670.txt
ក្លិបកីឡាបាល់ទាត់អ៊ីតាលីចំនួន៣ Inter Milan, AS Roma និង Fiorentina សុទ្ធតែរងបរាជ័យរៀងខ្លួនក្នុងការប្រកួតវគ្គផ្តាច់ព្រ័ត្រអឺរ៉ុបទាំង៣កម្រិត UEFA Champions League, UEFA Europa League និង UEFA Europa Conference League។ មិនត្រឹមក្លិបឡើយ ក្រុមជម្រើសជាតិអ៊ីតាលីអាយុក្រោម២០ឆ្នាំ ក៏ចាញ់ក្នុងវគ្គផ្តាច់ព្រ័ត្រដណ្តើមពាន World Cup ឆ្នាំ២០២៣ ដែរ។
យុគ្គសម័យមាសរបស់ក្រុមបាល់ទាត់អ៊ីតាលីនៅឆ្នាំ២០២៣ បានរបូតពីដៃទៅវិញ បន្ទាប់ពីក្រុម៤របស់អឺរ៉ុបមួយនេះ សុទ្ធតែរងការខកចិត្តព្រមគ្នានៅជំនួបវគ្គផ្តាច់ព្រ័ត្រ។ Inter Milan ដែលមានឱកាសឈានទៅវគ្គផ្តាច់ព្រ័ត្រ UEFA Champions League ជាថ្មីក្នុងរយៈពេល១៣ឆ្នាំ បានរងបរាជ័យក្រោមថ្វីជើងក្រុម Manchester City ក្នុងលទ្ធផល ១-០។ លទ្ធផល ១-០ បានជួយក្រុមមេឃខៀវលើកពានកំពូលអឺរ៉ុបជាលើកដំបូងក្នុងប្រវត្តិសាស្រ្តក្លិប និងជាការឈ្នះពាន៣ក្នុងមួយរដូវកាលលើកដំបូងរបស់ពួកគេផងដែរ។ គ្រាប់បាល់ជ័យជម្នះរបស់ Man City រកបានដោយខ្សែបម្រើ Rodrigo នៅនាទី៦៨ ដើម្បីក្រុមដែលដឹកនាំដោយលោក Pep Guardiola ក្រសោបពានរង្វាន់លំដាប់កំពូលរបស់អឺរ៉ុបពីក្រុមម្ចាស់ជើងឯក៣សម័យ Inter Milan។ AS Roma ក្រោមការគ្រប់គ្រងរបស់លោក Jose Mourinho ទទួលបានត្រឹមរងជើងឯក Europa League ក្រោយចាញ់ Sevilla របស់អេស្ប៉ាញនៅវគ្គផ្តាច់ព្រ័ត្រ ដោយបាល់កាត់សេចក្តី១១ម៉ែត្រ ក្នុងលទ្ធផល ៤-១។ ជ័យជម្នះរបស់ Sevilla​ ទាំងចម្រូងចម្រាស បានជួយពួកគេគ្រងជើងឯកពាន កម្រិតទី២អឺរ៉ុបនេះលើកទី៧ ជាកំណត់ត្រា។ ក្លិបបាល់ទាត់មកពីលីគកំពូលអ៊ីតាលី Serie A មួយទៀត Fiorentina ក៏បានរងបរាជ័យក្រោមស្នាដៃក្រុមអង់គ្លេស West Ham United ផងដែរ នៅវគ្គផ្តាច់ព្រ័ត្រ Conference League ក្នុងលទ្ធផល ២-១។ នេះជាពានលើកដំបូងរបស់ West Ham ក្រោយខកខានឈ្នះពានអ្វីទាំងអស់រយៈពេល៤៣ឆ្នាំ។ មិនត្រឹមតែក្លិបឡើយ ក្រុមជម្រើសជាតិ U-20 អ៊ីតាលី បានរងការខកចិត្តផងដែរ ក្រោយចាញ់អ៊ុយរ៉ូហ្កាយនៅវគ្គផ្តាច់ព្រ័ត្រ U-20 World Cup ក្នុងលទ្ធផល ១-០។ U-20 World Cup ឆ្នាំ២០២៣ ធ្វើឡើងនៅប្រទេសអាហ្សង់ទីន ដែលរ៉ាប់រងជំនួសឥណ្ឌូណេស៊ី ក្រោយ FIFA ដកសិទ្ធិវិញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7671.txt
លោក Pep Guardiola ត្រូវបានជាប់ឈ្មោះជាអ្នកចាត់ការល្អប្រចាំរដូវកាល ២០២២-២៣ របស់សមាគមន៍អ្នកចាត់ការ (LMA) និងជាប់ជាអ្នកចាត់ការល្អបំផុតប្រចាំឆ្នាំនៅ Premier Leagu។ អ្នកចាត់ការសញ្ជាតិអេស្ប៉ាញ Guardiola បានជួយ Manchester City ការពារជើងឯកលីគកំពូលអង់គ្លេស៣សម័យជាប់គ្នា និងជាលើកទី៥ ក្រោមការដឹកនាំរបស់ខ្លួនរយៈពេល៦ឆ្នាំ។
លោក Guardiola បានមកដឹកនាំក្រុមរហ័សនាមមេឃខៀវ រយៈពេល ៦រដូវកាល ហើយបានជួយក្រុមឈ្នះពានរង្វាន់ Premier League ចំនួន ៥លើក។ ក្រៅពីលើកពានលីគរដូវកាលនេះរួច Man City នឹងត្រូវជួបតទល់ជាមួយក្រុមស្ថិតក្នុងទីក្រុងតែមួយ Manchester United នៅជំនួបផ្តាច់ព្រ័ត្រ FA Cup នៅថ្ងៃទី៣ ខែមិថុនា និងជួប Inter Milan នៅ Champions League ថ្ងៃទី១០ ខែមិថុនា។ ក្រោយជាប់ឈ្មោះជាអ្នកចាត់ការល្អប្រចាំឆ្នាំនៅ ​Premier League និង LMA អ្នកចាត់ការសញ្ជាតិអេស្ប៉ាញបានបង្ហាញក្តីរីករាយ និងអរគុណទៅកាន់ក្លិប ព្រមទាំងអ្នកគាំទ្រដែលជួយលោកសម្រេចបានកេរ្តិ៍ឈ្មោះដ៏អស្ចារ្យ។ «ខ្ញុំបានស្ថិតនៅក្លិបបាល់ទាត់មួយដ៏អស្ចារ្យជាមួយនឹងអ្នកគាំទ្រដ៏ពិសេសប្រចាំក្លិបដែលបានគាំទ្រដល់ខ្ញុំអំឡុងពេលវេលាដែលខ្ញុំបានមកដល់ទីនេះ បើគ្មានពួកគេរឿងនេះនឹងអាចកើតឡើងបានឡើយ។»។ លោក Guardiola បាននិយាយក្នុងសេចក្តីថ្លែងការណ៍ក្លិប ​Man City បែបនេះ។ លោក Guardiola វ័យ៥២ឆ្នាំ ជាប់ជាគ្រូបង្វឹកល្អប្រចាំឆ្នាំនៅ Premier League និង ​LMA ដោយបានប្រជែងដោយប្រជែងឈ្នះលោក ​Mikel Arteta អ្នកចាត់ការ Arsenal, លោក Roberto De Zerbi របស់ក្រុម Brighton & Hove Albion, ក្លិប ​Newcastle United លោក ​Eddie Howe, លោក Vincent Company ក្លិប ​Burnley និងលោក Steven Schumacher ក្លិប Plymouth Argyle៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7672.txt
Neymar Jr ខ្សែប្រយុទ្ធ Paris Saint Germain ជឿជាក់ថា Lionel Messi នឹងជួយឱ្យក្របខណ្ឌលីគកីឡាបាល់ទាត់កំពូលអាម៉េរិក Major League Soccer កាន់តែល្បី និងទាក់ទាញ នៅពេលរូបគេទៅចូលរួមក្រុម Inter Miami។
Messi វ័យ ៣៥ឆ្នាំ កាលពីថ្ងៃទី៧ ខែមិថុនា បានប្រកាសអំពីគម្រោងដែលរូបគេនឹងធ្វើដំណើរទៅកាន់ទឹកដីអាម៉េរិក បន្ទាប់ពីកិច្ចសន្យារបស់គេជាមួយក្រុមជើងខ្លាំងប្រចាំបារាំង និងម្ចាស់ពាន Ligue 1 បានផុតកំណត់នៅចុងខែមិថុនានេះ។ Neymar បាននិយាយដូច្នេះថា៖«​ខ្ញុំបានដឹងរួចហើយ Messi គឺជាមិត្តល្អមួយរូបរបស់ខ្ញុំ វាពិតជាអំណោយដ៏ល្អបំផុតដែលបាល់ទាត់បានផ្តល់មកឱ្យខ្ញុំនូវឱកាសដែលបានជួបគេ លេងជាមួយគេ និងមិត្តភាពដ៏ស្រស់ស្អាត។ ខ្ញុំបានប្រាប់គេថា គេនឹងទទួលបានការរីករាយជាមួយនឹងទីក្រុង របៀបនៃការរស់នៅដ៏ស៊ីវីល័យ និងឱកាសរស់នៅទីនោះ ហើយលេងនៅក្នុង Miami។​ ខ្ញុំជឿថា Messi នឹងផ្លាស់ប្តូរលីគរបស់អាម៉េរិក ហើយលីគនឹងមានភាពល្បីល្បាញខ្លាំងឡើង។»។ ខ្សែប្រយុទ្ធសញ្ជាតិប្រេស៊ីល និង ​Messi ជាអតីតមិត្តរួមក្រុមនៅក្រុម Barcelona ពួកគេទាំងពីរបានទៅទស្សនកិច្ចការប្រកួតកីឡាបាល់បោះក្របខណ្ឌ NBA នៅរដ្ឋ Florida កាលពីថ្ងៃទី១៦ ខែមិថុនា។ តារាបាល់ទាត់ទាំងពីរក៏បានទៅជួបកីឡាបាល់បោះដ៏ល្បី Jimmy Butler នៅក្នុងការប្រកួតនោះ។ អ្វីដែលគួរឱ្យចាប់អារម្មណ៍កីឡាករ Butler ដែលជាកីឡាករមានឈ្មោះជាប់ក្នុងបញ្ជីកីឡាករឆ្នើម NBA ៦សម័យ ក៏ធ្លាប់បាននិយាយថារូបគេពិតជាមានចំណាប់អារម្មណ៍ខ្លាំងអំពីការផ្លាស់មកកាន់ក្លិប Inter Miami ពីសំណាក់ខ្សែប្រយុទ្ធក្រុមអាហ្សង់ទីន និងជាម្ចាស់ពានរង្វាន់ World Cup 2022៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7673.txt
អ្នកចាត់ការក្រុម ​​AS Roma លោក Jose Mourinho ត្រូវបានគេមើលឃើញថាបានបើកទ្វារសម្រាប់ឱកាសក្នុងការវិលត្រលប់ទៅកាន់ការងារនៅក្លិប Real Madrid ឡើងវិញ។
លោក Mourinho កាលពីរដូវកាលមុនបានដឹកនាំ Roma គ្រងជើងឯកពានរង្វាន់ Europa Conference League ដែលទើបបង្កើតឡើងលើកដំបូងក្នុងរដូវកាល ២០២១-២២។ ប៉ុន្តែរដូវកាលនេះ អ្នកចាត់ការសញ្ជាតិព័រទុយហ្កាល់ មិនអាចជួយក្រុមអ៊ីតាលីបន្តឈ្នះ Europa League ឡើយ បន្ទាប់ពីចាញ់ Sevilla នៅវគ្គផ្តាច់ព្រ័ត្រដោយបាល់ប៉េណាល់ទី ៤-១។ យ៉ាងណា អតីតគ្រូបង្វឹកក្លិបអធិរាជស Real Madrid រូបនេះ ត្រូវបានអ្នកកាសែតសួរនាំអំពីលទ្ធភាពក្នុងការវិលត្រលប់ទៅដឹកនាំការងារនៅកីឡដ្ឋាន ​Santiago Bernabeu លោក Mourinho បាននិយាយថាពិតជារីករាយចំពោះបទពិសោធន៍នៅទីនោះ។ អ្នកចាត់ការសញ្ជាតិព័រទុយហ្កាល់ និងជាគ្រូបង្វឹកតែម្នាក់ក្នុងប្រវត្តិសាស្ត្រដែលឈ្នះពានរង្វាន់តំបន់អឺរ៉ុប៥លើក បាននិយាយឆ្លើយតបទៅអុ្នកកាសែតដោយខ្លីថា«ខ្ញុំស្រលាញ់ ​Madrid វាពិតជាបទពិសោធន៍មួយដ៏ល្អខ្លាំងបំផុត។»។ លោក Jose Mourinho ធ្លាប់បានចំណាយពេល ៣រដូវកាលជាមួយក្រុមអធិរាជសចាប់តាំងពីឆ្នាំ ២០១០ ដល់ ២០១៣ ហើយក៏ទទួលបានជោគជ័យខ្លាំងនៅទឹកដីអេស្ប៉ាញ ដោយបានដឹកនាំ Real Madrid ឈ្នះពាន La Liga និង Copa del Rey។ យ៉ាងណាមិញ អតីតអ្នកចាត់ការ ​Chelsea និង Manchester United បានអភិវឌ្ឍន៍ទំនាក់ទំនងពោរពេញដោយភាពសាំញាំនៅក្នុងក្រុមជាមួយនឹងកីឡាករ ដែលបង្កជារឿងមិនសប្បាយចិត្តជាច្រើនរហូតលោកបានចែកផ្លូវជាមួយក្រុម តែលោកនៅតែទទួលការគាំទពីសំណាក់អ្នកគាំទ្រ។ Mourinho នៅជាប់កិច្ចសន្យាជាមួយ Roma រយៈពេល ១រដូវកាលទៀត តែអ្នកចាត់ការរូបនេះនៅតែអាចបន្តស្វែងរកការប្រកួតប្រជែងកម្រិតខ្ពស់បន្ថែមទៀត ហើយលោកក៏អាចនឹងអាចចេញមុនពេលដែលកិច្ចសន្យារបស់លោកផុតកំណត់ការងារនៅកីឡដ្ឋាន Stadio Olimpico។ មកដល់ពេលនេះអនាគតរបស់លោក Carlo Ancelotti កំពុងស្ថិតនៅក្នុងភាពមិនច្បាស់លាស់ បន្ទាប់ពីក្រុមរបស់លោកបានធ្លាក់ចេញពីពានរង្វាន់ Champions League ដោយលទ្ធផលសរុប ២ជើង ៥-១ និងរបូតពានរង្វាន់ធ្លាក់ទៅកាន់ក្លិប Barcelona៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7674.txt
ក្រុមអ្នកលួចបន្លំសិទ្ធិទូរទស្សន៍ផ្សាយការប្រកួតក្របខណ្ឌ Premier League ដោយខុសច្បាប់ ដែលមានការចុះថ្លៃដល់អ្នកទស្សនា ៥០,០០០នាក់ ដែលបានទិញការផ្សាយ ដើម្បីទស្សនាការប្រកួត​ ត្រូវបានចាប់ដាក់គុក។
បើតាម​ Premier League បុរសចំនួន ៥នាក់ ត្រូវបានផ្តន្ទាទោសពីបទសមគំនិតក្នុងការបន្លំ ការលាងលុយកខ្វក់ និងមើលងាយដល់តុលាការ បន្ទាប់ពីបានលួចលាក់បង្កើតលុយបានជាង ៧លានផោន(៨,៦លានដុល្លារ) ក្នុងរយៈពេល ៥ឆ្នាំ កន្លងមក។ បុរសម្នាក់មានឈ្មោះ Mark Gould មកពីទីក្រុងឡុងដ៍ ត្រូវបានគេរាយការណ៍ថា ជាមនុស្សម្នាក់ដែលបានគ្រប់គ្រងដំណើរប្រតិបត្តិការ ត្រូវបានកាត់ទោសដាក់ពន្ធនាគារ រយៈពេល ១១ឆ្នាំ ដោយតុលាការ Chester Field កាលពីថ្ងៃទី៣០ ខែឧសភា។ បុរសវ័យ ៣៦ឆ្នាំ ខាងលើរួមជាមួយនឹងបក្ខពួក ដែលមានឈ្មោះ Steven Gordon, Peter Jolley, William Brown និង Christopher Felvus ត្រូវបានជាប់ចោទ ពីបទបានលួចសិទ្ធិចូលមើលការប្រកួតដោយខុសច្បាប់ពីប៉ុស្តិ៍ទូរទស្សន៍រាប់រយ នៅលើពិភពលោក ។ ក្នុងនោះក៏មានភាពយន្ត និងកម្មវិធីទូរទស្សន៍តាមតម្រូវការរាប់ម៉ឺន។ សមាជិកទី៦ នៃក្រុមមានឈ្មោះថា Zak Smith មិនបានចូលខ្លួនក្នុងតុលាការ សម្រាប់ការកាត់ទោសឡើយ ខណៈពេលដែលមានដីកាពីតុលាការបង្គាប់ឱ្យចាប់ខ្លួនបុរសរូបនេះ។ បើតាម Premier League ក្រុមអ្នកក្លែងបន្លំសិទ្ធិការផ្សាយទាំងនេះ មានក្រុមបុគ្គលិកការងារប្រមាណ ៣០នាក់ និងម្នាក់ក្នុងចំណោមនោះមានភាពសម្ងាត់ជាងគេបង្អស់ និងជាអ្នកជំនាញខាងប្រឆាំងទៅនឹងសិទ្ធិនៃការលួចចម្លងរបស់ក្រុមហ៊ុននានា។ ចំពោះបញ្ហាដែលបានកើតឡើង លោក ​Kevin Plumb ដែលជាទីប្រឹក្សានៃក្របខណ្ឌ Premier League បាននិយាយដូច្នេះថា៖«ការកាត់ទោសថ្ងៃនេះ គឺជាលទ្ធផលនៃការកាត់ទោសដ៏យូ និងស្មុគស្មាញនៃប្រតិបតិ្តការមួយនេះ។ ការកាត់ទោសនេះ ជាការកាត់ទោសដែលវែងបំផុតមិនធ្លាប់មានសម្រាប់ឧក្រិដ្ឋកម្មទាក់ទងនិងការលួចចម្លង ហើយបង្ហាញពីកិច្ចខិតខំប្រឹងប្រែងដើម្បីនាំបុគ្គលទាំងនេះទៅកាន់យុត្តិធម៍ និងបញ្ចាំងពីភាពធ្ងន់ធ្ងរនៃទំហំខូចខាត់នៃឧក្រិដ្ឋកម្មមួយនេះ។»។ បន្ទាប់តែពីកើតមានរឿងរ៉ាវនៃការក្លែងបន្លំបែបនេះ ក្របខណ្ឌ Premier League ក៏បានសន្យាថានឹងរក្សាការពារសិទ្ធិផ្សព្វផ្សាយរបស់ខ្លួនឱ្យមានតម្លាភាព និងរក្សាការពារអ្នកគាំទ្រពីការក្លែងបន្លំផ្សេងៗ ដោយការស៊ើប​អង្កេតលើការផ្សព្វផ្សាយខុសច្បាប់​ហើយ និងកាត់ទោសចំពោះប្រតិបត្តិករដែលធ្វើរឿងខុសច្បាប់គ្រប់កម្រិត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7675.txt
ខ្សែបម្រើ Rodri ដែលស៊ុតមួយគ្រាប់ជួយ ​Manchester City លើកពាន UEFA Championsl League ជាប់ជាកីឡាករល្អប្រចាំរដូវកាលក្នុងក្របខណ្ឌអឺរ៉ុបរដូវកាលនេះ ពីសំណាក់សហព័ន្ធកីឡាបាល់ទាត់អឺរ៉ុប (UEFA) ខណៈកីឡាករ Man City ៦រូបផ្សេងទៀតជាប់ឈ្មោះជាក្រុមកីឡាករល្អប្រចាំឆ្នាំ​។
Rodri ស៊ុតបាល់ជ័យជម្នះសម្រាប់មេឃខៀវនៅនាទី៦៨ លើក្រុម Inter Milan ជួយឱ្យក្រុមជើងខ្លាំងមកពីអង់គ្លេសគ្រងជើងឯកលើកដំបូងក្នុងប្រវត្តិសាស្ត្រនៅទឹកដីទីក្រុងអ៊ីស្តង់ប៊ុល ប្រទេសតួកគី នាកីឡដ្ឋាន Ataturk Olympic។ Man City ក្លាយជាក្រុមទីពីរប្រចាំអង់គ្លេសឈ្នះពានរង្វាន់ ៣ ក្នុងមួយរដូវកាល។ ខ្សែបម្រើអន្តរជាតិអេស្ប៉ាញ វ័យ ២៦ឆ្នាំ នៅថ្ងៃទី១០ ខែមិថុនា រូបគេត្រូវបានជាប់ឈ្មោះជាកីឡាករល្អប្រចាំឆ្នាំ ដោយទទួលបានការជ្រើសរើសពីសំណាក់ការកត់ត្រាស្ថិតិការប្រកួតរបស់ UEFA ផ្ទាល់។ ក្រៅពីជាប់ឈ្មោះជាកីឡាករល្អប្រចាំឆ្នាំរបស់ ​UEFA ខ្សែបម្រើសញ្ជាតិអេស្ប៉ាញក៏ចូលរួមជាមួយមិត្តរួមក្រុមរបស់គេចំនួន ៦ រូបផ្សេងទៀតដែលមាន Erling Haaland, Kevin De Bruyne, John Stone, Ruben Dias, Bernardo Silva និង Kyle Walker ជាជម្រើសកីឡាករ១១រូបល្អបំផុតប្រចាំឆ្នាំ។ Haaland ដែលជាមិត្តរួមក្រុមរបស់ Rodri ក៏ឈ្នះពានរង្វាន់ស្បែកជើងមាសប្រចាំព្រឹត្តិការណ៍អឺរ៉ុបនេះផងដែរ។ ចំណោមកីឡាករ១១នាក់ល្អបំផុត មានកីឡាករ Federico Dimarco របស់ក្រុម Inter Milan និង Alessandro Bastoni ជាប់ឈ្មោះជាមួយនឹងកីឡាករមកពីក្លិប Real Madrid កីឡាករចាំទី Thibaut Courtois និង Vinicius Junior ក្នុងនាមជាក្រុមកីឡាករល្អប្រចាំព្រឹត្តិការណ៍​ UEFA៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7676.txt
Novak Djokovic បានក្លាយជាម្ចាស់ជើងឯក French Open ឆ្នាំ២០២៣ ក្រោយយកឈ្នះគ្រូប្រជែង Casper Ruud​​ វគ្គផ្តាច់ព្រ័ត្រ​ ក្នុងលទ្ធផល ៧-៦(១), ៦-៣ និង ៧-៥​នៅថ្ងៃទី១​១​ ខែមិថុនា។ តាមរយៈជ័យជម្នះនេះ​ បានជួយកំពូលកីឡាករវាយកូនបាល់ស៊ែប៊ីឈ្នះ Grand Slam​​ ច្រើនជាងគេជាកំណត់ត្រាចំនួន២៣លើក។
កីឡាករវាយកូនបាល់លំដាប់ទី១ពិភពលោក វ័យ៣៦ឆ្នាំ បានស្មើកំណត់ត្រារបស់ Rafa Nadal ដែលគ្រង Grand Slam បន្ទាប់ពីឈ្នះ Australian Open កាលពីថ្ងៃទី២២​ ខែមករា។ ៥ខែក្រោយ Djokovic បានបំបែកកំណត់ត្រារបស់ Nadal​ ដែលជា King of Clay ដោយដណ្តើមបានពានរង្វាន់ Roland Garros នៅទឹកដីបារាំងជាលើកទី៣ (២០១៦,២០២១​ និង២០២៣)។ «ការប្រកួតដ៏ធំបំផុតទាំងបួន Australian Open, French Open, Wimbledon និង US Open សុទ្ធជាពានរង្វាន់ ដែលកីឡាករកីឡាការិនីម្នាក់ៗស្រមៃចង់ឈ្នះ​ យ៉ាងហោចណាស់១លើកក្នុងអាជីព។ ខ្ញុំពិតជាសំណាងណាស់ក្នុងជីវិតរបស់ ដែលឈ្នះវា ២៣ដងដ៏មិនគួរឱ្យជឿ»។ នេះជាការលើកឡើងរបស់ Djokovic ក្រោយឈ្នះកីឡាករន័រវែស Casper Ruud​ ដើម្បីលើកពាន French Open នៅទីលាន Court Philippe Chatrier ក្រុងប៉ារីស​។ Djokovic បានតាមស្មើកំណត់ត្រារបស់កីឡាការិនីអាម៉េរិក Serena Williams ដែលកាន់កំណត់ត្រា Grand Slam ២៣លើក។​ អតីតកីឡាការិនីវាយកូនបាល់អូស្ត្រាលី Margaret Court កាន់កំណត់ត្រា Grand Slam ច្រើនជាងគេបង្អស់២៤លើក។ ក្នុងចំណោមកីឡាករវាយកូនបាល់ដែលធ្លាប់ឈ្នះ Grand Slam លើសពី១០ដង​ មានតែ៤រូបប៉ុណ្ណោះ ក្នុងនោះ Djokovic ២៣លើក Rafa Nadal ២២លើក Roger Federer របស់ស្វ៊ីស ២០លើក និង Pete Sampras របស់អាម៉េរិក ១៤លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7677.txt
Lionel Messi បានស៊តុបាល់បញ្ចូលទី១គ្រាប់ក្នុងលទ្ធផលស្មើ ១-១ ជាមួយ Strasbourg ដែលជាលទ្ធផលគ្រប់គ្រាន់សម្រាប់ Paris St-Germain ក្នុងការលើកពាន Ligue 1 ជាលើកទី១១​របស់ខ្លួន។ នេះ​ក៏ជាកំណត់ត្រាពិសេសផងដែរ សម្រាប់ខ្សែ ប្រយុទ្ធអាហ្សង់ទីន ដោយរកបានគ្រាប់បាល់បញ្ចូលទីទី៤៩៦ ពោលគឺឈរពីលើ Cristiano Ronaldo (៤៩៥) សម្រាប់ការស៊ុតបញ្ចូលទីច្រើនជាងគេនៅ​លីគ​៥កំពូលនៅអឺរ៉ុប។
PSG លើកពាន​ជាមួយនឹងការសម្រេចបាន​៨៥ពិន្ទុ ដោយនៅសល់មួយប្រកួតក្នុងដៃ ខណៈ Lens ដែលជាគូប្រជែង មាន​៨១ពិន្ទុ។ Marseille ក៏បានកក់កៅអីរួចហើយដែរសម្រាប់ Champions League។ Toulouse ដែលឈ្នះពាន Coupe de France ទទួលបានកៅអី Europa, Troyes, Ajaccio និង Angers ធ្លាក់ទៅលេង Ligue 2 រីឯក្រុមផ្សេងទៀត ត្រូវរង់ចាំរហូតដល់ការប្រកួត​មួយលើកចុងក្រោយដើម្បីដឹងច្បាស់ពីទីតាំង​របស់ខ្លួន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7678.txt
ក្លិប​ Tottenham Hotspurs រយៈពេលជាង ២ខែរួចមកហើយចាប់តាំងពីលោក Antonio Conte បានចែកផ្លូវជាមួយ ហើយការស្វែងរកបេក្ខភាពដ៏សក្ក័សមក្នុងការមកដឹកនាំក្រុមបន្តនៅតែមិនទាន់រកឃើញនៅឡើយ។
ការស្វែករកអ្នកចាត់ការថ្មីសម្រាប់ Spurs កំពុងតែបន្ត ខណៈពេលវេលានៃការស្វែងរកនេះ ត្រូវបានគេរំពឹងថានឹងអាចលើសពីចំនួន ៧២ថ្ងៃ ដែលជាចំនួនពេលវេលាក្រុមរហ័សនាមមាន់ក្នាយមាស រកបានអ្នកគ្រប់គ្រងថ្មី ដូចក្នុងការរកអ្នកជំនួសតំណែងលោក Jose Mourinho កាលពីឆ្នាំ ២០២១។ Spurs នៅតែស្វែងរកបេក្ខភាពដ៏ស័ក្កសម ខាងក្រោមនេះជាគ្រូបង្វឹកចំនួន ៥ ដែលជាបេក្ខភាពដ៏ស័ក្កសម៖ ១. Luis Enrique Luis Enrique ត្រូវបានគេលើកឡើងជាច្រើនដងថាមានទំនាក់ទំនងការងារជាមួយនឹងក្រុម​ Spurs ចាប់តាំងពីការចាកចេញរបស់លោក Conte ហើយអ្នកចាត់ការសញ្ជាតិអេស្ប៉ាញក៏ជាមនុស្សម្នាក់ ដែលជាបេក្ខភាពភាគរយខ្ពស់ក្នុងការជួយស្រោចស្រង់ក្លិបដែលមានលោក Daniel Levy ជាប្រធាន។ លោក Enrique បច្ចុប្បន្នមានទាន់មានក្លិបសម្រាប់ដឹកនាំនៅឡើយ បន្ទាប់ពីលោកបានចាកចេញពីការដឹកនាំក្រុមជម្រើសជាតិអេស្ប៉ាញ ក្រោយអេស្ប៉ាញបានធ្លាក់ចេញពីការប្រកួត World Cup ដោយធ្លាក់ក្រោមថ្វីជើងម៉ារ៉ុក។ ទោះយ៉ាងណា លោក Enrique នៅតែមានឈ្មោះល្បីល្បាញក្នុងអាជីពដឹកនាំ ពីប្រវត្តិនៃការដឹកនាំរបស់លោកនៅក្លិប Barcelona។ ២. Ange Postecoglou អ្នកចាត់ការក្រុម ​Celtic របស់លីគស្ថិតក្នុងប្រទេសស្កុតឡែន រដូវកាលនេះបានធ្វើព្យុះភ្លៀងយ៉ាងខ្លាំង ដោយដឹកនាំក្រុមប្រជែងឈ្នះពានរង្វាន់លីគកំពូល។ រដូវកាលនេះទៀតសោតលោក ​Ange ត្រូវបានគេរាយការណ៍កំពុងតែមានទំនាក់ទំនងថានឹងអាចមកទទួលការងារនៅក្លិប Chelsea ហើយពេលនេះលោកក៏អាចត្រូវបានជាចំណាប់អារម្មណ៍ពីសំណាក់ Spurs។ កាលពី​មុនមកអ្នកចាត់ការសញ្ជាតិអូស្រា្តលីក៏បានដឹកនាំក្រុមជម្រើសជាតិអូស្ត្រាលី និងជប៉ុន ជាពិសេសដឹកនាំក្រុមជើងខ្លាំងប្រចាំលីគជប៉ុន Yokohama F Marinos។ ៣. Brendan Rodgers លោក Brendan Rodgers ក៏កំពុងក្លាយជាទីចាប់អារម្មណ៍ក្នុងការទៅកាន់កាប់តំណែងនៅក្លិប Spurs មួយរូបផងដែរ។ អតីតអ្នកចាត់ក្រុម Leicester និង ​Liverpool បានរីករាយក្នុងការដឹកនាំជោគជ័យនៅក្លិបទាំង ២ នេះកាលពីរដូវកាលមុនៗ ។ ប៉ុន្តែរដូវកាលនេះលោក Rodgers ធ្វើមិនបានល្អឡើយជាមួយក្រុម Leicester City។ ការរៀបចំទម្រង់លេងរបស់លោក ​Rodgers ៤-២-៣-១ ​មានភាពប្រហាក់ប្រហែលទៅនឹងទម្រង់លេងរបស់ Spurs តែងតែប្រើប្រាស់ តាំងពីពេលការដឹកនាំរបស់លោក Mauricio Pochettino ដឹកនាំ។ សមិទ្ធិផលការដឹកនាំរបស់លោក Rodgers នៅដឹកនាំ Leicester City លោកបានជួយក្រុមរហ័សនាមកញ្ច្រោងទឹកក្រូចឈ្នះពាន FA Cup ក្នុងឆ្នាំ ២០២១ ទៅកាន់ទឹកដីកីឡដ្ឋាន King Power។ ៤. Ruud Van Nistelrooy អតីតខ្សែប្រយុទ្ធក្រុម Manchester United បានប្រកាសចាកចេញពីការដឹកនាំក្លិប PSV Eindhoven កាលពីថ្ងៃទី២៤ ខែឧសភា បើទោះជាជួយក្រុមលើកពានរង្វាន់លីគកំពូលហូឡង់ចំនួន ២ក៏ដោយក្តី។ អ្នកចាត់ការវ័យ ៤៦ឆ្នាំ ក៏បានក្លាយជាបេក្ខភាពមួយរូបសម្រាប់ក្រុម Spurs។ ៥. Luciano Spalletti ​​SSC Napoli ទទួលបានជោគជ័យឈ្នះរង្វាន់ ​Serie A យ៉ាងងាយស្រួលក្នុងរដូវកាល​នេះ គឺអរគុណទៅកាន់លោក Luciano Spalletti។ គ្រូបង្វឹកសញ្ជាតិអ៊ីតាលីត្រូវបានគេមើលឃើញថានឹងអាចត្រូវមកដឹកនាំនៅ Premier League ដែលជាទីកន្លែងដ៏ស័ក្កសមសម្រាប់ការប្រកួតប្រជែងថ្មីមួយបន្ថែមទៀតរបស់លោក។ មិនត្រឹមតែជួយ ​Napoli ឈ្នះពានរង្វាន់ Serie A លោក Spalletti ក៏បានដឹកនាំក្រុមប្រជែងក្នុងពានរង្វាន់ Champions League ដល់វគ្គពាក់កណ្តាលផ្តាច់ព្រ័ត្រ ហើយធ្វើឱ្យក្រុម Napoli ក្លាយជាក្រុមដ៏គ្រោះថ្នាក់មួយប្រចាំអ៊ីតាលីនាពេលបច្ចុប្បន្ន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7679.txt
អាជ្ញាធរចិនព្រមានអំពីការឆបោកដែលអាចកើតមាន​ ចំពោះការធ្វើដំណើរទស្សនកិច្ចរបស់ខ្សែប្រយុទ្ធឆ្នើមសញ្ជាតិអាហ្សង់ទីន Lionel Messi ទៅកាន់ទីក្រុងប៉េកាំង។
កីឡាករដែលជួយអាហ្សង់ទីនលើកពានរង្វាន់ World Cup 2022 នឹងបង្ហាញវត្តមាននៅក្នុងប្រទេសចិន សម្រាប់ការប្រកួតមិត្តភាពទល់នឹងក្រុមអូស្ត្រាលី នៅថ្ងៃទី១៥ ខែមិថុនា​ ឆ្នាំ២០២៣។ វត្តមានរបស់កីឡាករវ័យ ៣៦ឆ្នាំ កំពុងក្លាយជាទីចាប់អារម្មណ៍របស់ជនបោកប្រាស់ ដើម្បីទាញផលប្រយោជន៍។ មន្ត្រីប៉ូលិសស្ថិតនៅក្នុងទីក្រុងប៉េកាំងផ្ទាល់ បានព្រមាន និងប្រឆាំងចំពោះការឆបោកតាមរយៈរូបភាពជាការផ្សព្វផ្សាយពាណិជ្ជកម្មយ៉ាងទូលំទូលាយ ដែលបានផ្សាយថា ការជួបជាមួយនឹង Messi ត្រូវចំណាយប្រាក់ប្រមាណ ៣សែនយន់ (៤២,០០០ដុល្លារ)។ បើតាមការបង្ហោះមួយនៅលើបណ្តាញសង្គម ​Weibo ដ៏ល្បីរបស់ប្រទេសចិនពីសំណាក់ការិយាល័យសន្តិសុខសាធារណៈរបស់ទីក្រុងប៉េកាំងបាននិយាយបែបកំប្លែងលើការបង្ហោះនោះថា៖«ប្រសិនបើអ្នកត្រូវបានគេបោកប្រាស់ប្រាក់ ៣សែនយន់ យើងនឹងលើកកែវជល់មួយសម្រាប់អ្នក។»។ ការបង្ហោះនៅលើបណ្តាញអ៊ិនធឺណិតផ្សេងទៀតបានបង្ហោះអំពីការលក់សំបុត្រចូលទស្សនាសម្រាប់តម្លៃប្រមាណ ៥០០០យន់ ក៏ដូចជាសំបុត្រ VIP ដែលអាចទទួលបានអាវ អង្គុយកៅអីជួរមុខ និងការថតរូបជាមួយ Messi សម្រាប់តម្លៃ ៨០០០យន់។ មិនតែប៉ុណ្ណោះសម្រាប់ការចំណាយប្រាក់ ៥០លានយន់ Messi នឹងអាចបង្ហាញវត្តមាននៅលើការផ្សព្វផ្សាយទំនិញរបស់ម្ចាស់អាជីវកម្មរបស់មនុស្សដែលបានចំណាយប្រាក់លើរឿងទាំងនេះ។ ខ្សែប្រយុទ្ធ Messi ធ្វើដំណើរទៅដល់ទីក្រុងប៉េកាំងកាលពីថ្ងៃទី៩ ខែមិថុនា ហើយរូបគេនឹងដឹកនាំក្រុមម្ចាស់ពានរង្វាន់ World Cup 2022 ប្រកួតទល់ក្រុមអូស្រា្តលីនៅក្នុងកីឡដ្ឋាន Workers ដែលទើបជួសជុលថ្មីដែលអាចផ្ទុកមនុស្សចំនួន ៦៨,០០០នាក់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_768.txt
ភ្នំពេញ៖ សមត្ថកិច្ច ឃាត់ខ្លួនជនសង្ស័យម្នាក់ ពាក់ព័ន្ធនឹងការលក់សាច់ជ្រូក មាន់ ទា រួមទាំងផលិតផលកសិកម្មផ្សេងទៀត លើបណ្ដាញសង្គម ដោយប្រើប្រាស់គណនីក្លែងក្លាយ ដើម្បីឆបោកអតិថិជន។ នេះបើតាមការចេញផ្សាយរបស់នាយកដ្ឋាននគរបាលទេសចរណ៍ នៃអគ្គស្នងការដ្ឋាននគរបាលជាតិ។
សមត្ថកិច្ចនៃនាយកដ្ឋាននគរបាលទេសចរណ៍ បានស្រាវជ្រាវរកឃើញជនសង្ស័យ និងឈានដល់ការឃាត់ខ្លួន បុរសម្នាក់ ដែលមានទីលំនៅភូមិខ្នាតខាងជើង ឃុំបឹងត្រាញ់ជើង ស្រុកសំរោង ខេត្តតាកែវ។ ប្រតិបត្តិការនេះ ធ្វើឡើងកាលពីថ្ងៃទី២៣ មីនា។ ជនសង្ស័យប្រើទំព័រហ្វេសប៊ុកជាច្រើន ដែលមានឈ្មោះ សែនជ័យ ដង្ខៅជ្រូកសាច់, សេវាកម្មទិញលក់ កសិផល និងផលិតផលកសិកម្មកម្ពុជា, CAM-Growth Agri-Services Company, សេវាកម្មផ្គត់ផ្គង់មាន់ និងទាសាច់ គ្រប់ប្រភេទ, សេវាកម្មទិញលក់មាន់ស្រែកម្ពុជា, សេវាកម្មទិញលក់មាន់គ្រប់ប្រភេទ រួមទាំងមានគណនីហ្វេសប៊ុក Ratha Kim, Ratha Kim (ដង្ខៅ កសិកម្ម), ពាយ័ព្យដេប៉ូបោះដុំជ្រូកកណ្តុរ, សែនជ័យ ដង្ខៅជ្រូកសាច់, សេវាកម្មទិញលក់ មាន់ស្រែកម្ពុជា ជាដើម។ សមត្ថកិច្ច អះអាងថា នៅមានគណនី ក្លែងក្លាយជាច្រើនទៀត ព្រមទាំងបណ្តាញសង្គមផ្សេងទៀតផងដែរ ដែលជនសង្ស័យ បង្កើតឡើង ដើម្បីឆបោកលុយពីជនជាតិបរទេស និងប្រជាពលរដ្ឋខ្មែរ។ កម្លាំងសមត្ថកិច្ច បញ្ជាក់បន្ថែម ជនសង្ស័យបានទទួលស្គាល់ពីសកម្មភាពខុសច្បាប់យ៉ាងដូច្នេះ៖ «ក្រោយពីជំនាញសាកសួរ ជនល្មើសរូបនេះ បានសារភាពទទួលស្គាល់ថា ខ្លួនពិតជាបានឆបោកលុយពីជនជាតិខ្មែរ និងជនជាតិបរទេសជាច្រើនករណី តាមបណ្តាញសង្គម
article_7680.txt
អ្នកចាត់ការក្រុម Inter Milan លោក Simone Inzaghi បានបង្ហាញចំណាប់អារម្មណ៍ចំពោះកូនក្រុមថាលោកមានមោទកភាព នូវអ្វីដែលក្រុមបានបង្ហាញក្នុងការប្រកួតទល់ Manchester City បើទោះបីជាលទ្ធផលចាញ់ដោយលទ្ធផល ១-០ ក្តី នាថ្ងៃទី១០ ខែមិថុនា។
ក្រុមដឹកនាំដោយលោក Inzaghi រងបរាជ័យលទ្ធផល ១-០​ ដែលជាគ្រាប់បាល់ស៊ុតពីសំណាក់ Rodrigo នៅនាទី៦៨។ ប៉ុន្តែគ្រូបង្វឹកវ័យ ៤៧ឆ្នាំ មិនបានបន្ទោសកូនក្រុមចំពោះការបរាជ័យឡើយ។ Inter Milan ឆ្លងកាត់រដូវកាលដ៏តានតឹងរបស់ខ្លួន តែយ៉ាងណាពួកគេនៅតែអាចសម្រេចបានពានរង្វាន់ចំនួន ២ ក្នុងនោះរួមមាន Italian Cup និង Italian Super Cup។ នាសន្និសីទកាសែតក្រោយចប់ការប្រកួត លោក Inzaghi បាននិយាយប្រាប់ទូរទស្សន៍ Sky Sports Italia ថាកូនក្រុមលោកបានបង្ហាញភាពអស្ចារ្យទៅកាន់ពិភពលោក។ «នារាត្រីដូចនេះ ខ្ញុំមិនអាចមើលឃើញតែកីឡាករតែម្នាក់ប៉ុណ្ណោះដែលបានលេងនៅក្នុងទីលានដ័ពិសេសមួយនោះ ខ្ញុំបាននិយាយថាកាលពីម្សិលមិញថា ខ្ញុំមិនអាចផ្លាស់ប្តូរកីឡាកររបស់ខ្ញុំ ឬក៏នរណាម្នាក់ទេ ហើយយប់នេះពួកគេបានធ្វើឱ្យពិភពលោកបានឃើញពីភាពអស្ចារ្យរបស់ពួកគេ។ ព្រោះហេតុអីពួកគេបង្ហាញទៅកាន់ពិភពលោកនៅអ្វីដែលយើងបានយល់ដឹងពី Man City ដែលជាក្រុមគ្រប់គ្នាដឹងថាជាក្រុមខ្លាំងមួយ។»។ លោក Inzaghi បាននិយាយបែបនេះ។ យ៉ាងណាក្រោយរងបរាជ័យលោក ​Inzaghi បានជួបប្រទះការរិះគន់យ៉ាងខ្លាំងពីសំណាក់អ្នកគាំទ្រក្រុមនៅលើបណ្តាញសង្គម។ ក្រុម Inter Milan ខកខានការឈ្នះពានរង្វាន់លើកដំបូងរបស់ខ្លួនក្នុងរយៈពេល ១៣ឆ្នាំ ចាប់តាំងពីឆ្នាំ ២០០៩-១០ ក្រោយបរាជ័យ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7681.txt
ខ្សែប្រយុទ្ធ Kylian Mbappe បានប្រាប់ទៅកាន់ក្លិប Paris Saint Germain ថារូបគេនឹងចាកចេញពីក្រុមម្ចាស់ជើងឯកក្របខណ្ឌ Ligue 1 របស់បារាំងបន្ទាប់ពីកិច្ចសន្យាបានបញ្ចប់នៅចុងរដូវកាលក្រោយ។ នេះបើតាមការផ្សាយរបស់កាសែត L’Equipe ដ៏ល្បីរបស់បារាំងនាថ្ងៃទី១២ ខែមិថុនា។
ខ្សែប្រយុទ្ធសញ្ជាតិបារាំងនឹងមិនបន្តកិច្ចសន្យាអ្វីបន្ថែមទៀតឡើយជាមួយនឹងក្រុម បើទោះបីជារូបគេមានជម្រើសបន្តកិច្ចសន្យា ១ឆ្នាំបន្តទៀតក្តី ហើយរូបគេក៏នឹងអាចត្រូវបានក្លិបលក់ចេញ ខណៈ PSG នឹងមិនឱ្យខ្សែប្រយុទញ្ធបារាំងចាកចេញដោយគ្មានតម្លៃខ្លួនឡើយ។ មកដល់ពេលនេះ Mbappe កំពុងតែស្ថិតក្នុងកាលៈទេសៈដូចកាលពីឆ្នាំមុននៅពេលដែលរូបគេត្រូវបានមានពាក្យចចាមអារ៉ាមថានឹងអាចផ្លាស់ទៅកាន់ក្លិប Real Madrid នៅទឹកដីប្រទេសអេស្ប៉ាញ ប៉ុន្តែចុងក្រោយរូបគេនៅតែបន្តកិច្ចសន្យាជាមួយនឹងក្រុម PSG។ កីឡាករវ័យ ២៤ឆ្នាំ​ ដែលរកបានគ្រាប់បាល់ចំនួន ៤១គ្រាប់ ពីការប្រកួតចំនួន ៤៣លើករាល់ការប្រកួតសម្រាប់PSG រដូវកាលនេះ នឹងអាចក្លាយជាកីឡាករគ្មានតម្លៃខ្លួនដើម្បីអាចផ្លាស់ចេញទៅកាន់ក្លិបដទៃផ្សេងទៀត ហើយក៏នឹងអាចចុះកិច្ចសន្យាបណ្តោះអាសន្នជាមួយនឹងក្លិបថ្មីនៅដើមរដូវកាល ២០២៤​-២៥៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7682.txt
លោក Luciano Spalletti អ្នកចាត់ការទូទៅក្រុម ​SSC Napoli ស្នើសុំម្ចាស់ក្លិបសម្រាកពីការងារ១ឆ្នាំ ក្រោយជួយក្រុមឈ្នះជើងឯកលីគកំពូលអ៊ីតាលី Serie A លើកដំបូងក្នុងរយៈពេល៣៣ឆ្នាំ។ នេះបើតាមសម្តីលោក Spalletti នៅថ្ងៃទី២៩ ខែឧសភា។
លោក Spalletti បានជួយក្រុម SSC Napoli គ្រងតំណែងជើងឯកលីគកំពូលអ៊ីតាលី ដែលជាពានរង្វាន់លើកដំបូងសម្រាប់ពួកគេ ចាប់តាំងពីឆ្នាំ ១៩៩០ មក ប៉ុន្តែទោះយ៉ាងណាគ្រូបង្វឹកសញ្ជាតិអ៊ីតាលីនៅតែត្រូវបានគេរំពឹងថានឹងមិនបន្តដឹកនាំក្រុមនេះទេនៅរដូវកាលក្រោយ។ កាលពីថ្ងៃទី២៨ ខែឧសភា ម្ចាស់ក្លិប Napoli លោក Aurelio De Laurentiis បាននិយាយថា គ្រូបង្វឹកសញ្ជាតិអ៊ីតាលីបានស្នើសុំសម្រាកពីការងារដឹកនាំក្រុម ហើយលោក Aurelio ក៏បានឆ្លើយថានឹងមិនហាមឃាត់ការសម្រេចចិត្តរបស់លោក Spalletti នោះទេ។ «ដោយសារការគោរពចំពោះក្លិប ខ្ញុំបានប្រាប់ទៅលោក De Laurentiis ភ្លាមៗថាខ្ញុំត្រូវការសម្រាកមួយឆ្នាំ។ ខ្ញុំមានភាពហត់នឿយខ្លះ និងចង់បានពេលវេលាខ្លះជាមួយនឹងកូនស្រីរបស់ខ្ញុំ Matilde។»។ នេះបើតាមការស្រង់សម្តីរបស់លោក Spalletti ពីសំណាក់ទីភ្នាក់ងារសារព័ត៌មានអ៊ីតាលី Ansa។ អតីតគ្រូបង្វឹកក្រុមជម្រើសជាតិអេស្ប៉ាញ Barcelona លោក Luis Enrique បានក្លាយជាទីចាប់អារម្មណ៍ក្នុងការជំនួសលោក Spalletti តែយ៉ាងណា មកដល់ពេលនេះនៅមិនមានព័ត៌មានច្បាស់លាស់នៅឡើយ​ ជុំវិញការជំនួសតំណែងនេះ។ លោក Spalletti បានចូលដឹកនាំក្រុម Napoli នៅក្នុងឆ្នាំ ២០២១ ហើយលោកបានជួយឱ្យ Napoli គ្រងជើងឯកនៅក្នុងរដូវកាលទីពីររបស់លោក ដោយរយៈកាលកន្លងមក Napoli បានធ្វើព្យុះភ្លៀងក្នុងការប្រកួតទាំងនៅក្នុងក្របខណ្ឌ Serie A និង Champions League។ ការឈ្នះពានប្រៀបបានជាការឧទ្ទិសដល់ការបាត់បង់ជីវិតរបស់បងប្អូនប្រុសរបស់លោកកាលពី ៤ឆ្នាំមុខផងដែរ។ គ្រូបង្វឹកវ័យ ៦៤ឆ្នាំ ធ្លាប់បានដឹកនាំក្រុមជាច្រើននៅក្នុងលីគបាល់ទាត់អ៊ីតាលីដូចជា AS Roma និង Inter Milan ហើយក៏បានដឹកនាំក្លិបនៅប្រទេសរុស្ស៊ី Zenit St Petersburg រយៈពេល ៥ឆ្នាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7683.txt
លោក Claudio Ranieri បានដឹកនាំ Cagliari ត្រឡប់ទៅកាន់លីគកំពូលអ៊ីតាលី Serie A វិញ បន្ទាប់ពីឈ្នះ Bari ក្នុងការប្រកួតវគ្គ Playoff នៅថ្ងៃទី១២ ខែមិថុនា។ កាលពីឆ្នាំ១៩៩១ អតីតអ្នកចាត់ការ Leicester City រូបនេះ ក៏ធ្លាប់ជួយ Cagliari ឡើងពី Serie C បន្តទៅ Serie A ម្តងរួចមកហើយ។
Ranieri អ្នកចាត់ការទូទៅដ៏មានបទពិសោធន៍សញ្ជាតិអ៊ីតាលី មិនអាចទប់ទឹកភ្នែកបានឡើយ បន្ទាប់ពីជួយ Cagliari ឡើងទៅកាន់ក្របខណ្ឌ Serie A យ៉ាងលំបាក។ Cagliari បានយកឈ្នះ Bari ក្នុងលទ្ធផលទាំងពីរជើង ២-១ ដោយជើងទីមួយបញ្ចប់លទ្ធផល ១-១។ ជ័យជម្នះ ១-០ នៅជំនួបជើងទី២របស់ Cagliari ធ្វើបានដោយ Leonardo Pavoletti ដែលស៊ុតបញ្ចូលទីនាទី៩៤ លើក្រុមម្ចាស់ផ្ទះ Bari នៅកីឡដ្ឋាន Stadio San Nicola។ ក្រោយជួយក្រុមក្នុងប្រទេសកំណើតត្រឡប់ទៅលីគកំពូលវិញលោក Ranieri ដែលចូលដឹកនាំ Cagliari កាលពីខែមករាកន្លងទៅ បានប្រាប់កាសែត DAZN ថា Cagliari ជាអ្វីគ្រប់យ៉ាងរបស់ខ្លួន។ អ្នកចាត់ការសញ្ជាតិអ៊ីតាលី វ័យ៧១ឆ្នាំ ដែលធ្លាប់ជួយ Leicester ឈ្នះជើងឯកលីគកំពូលអង់គ្លេស Premier League ជាប្រវត្តិសាស្ត្រនៅរដូវកាល ២០១៥-១៦ ក៏ធ្លាប់បាននាំ Cagliari ឡើងពី Serie C លីគទី៣អ៊ីតាលី ទៅកាន់ Serie A វិញ អំឡុងពេលដឹកនាំពីឆ្នាំ ១៩៩៨ ដល់ឆ្នាំ ១៩៩១។ Ranieri ត្រូវបានតែងតាំងជាអ្នកស្នងតំណែងលោក Fabio Liverani ចាប់ពីថ្ងៃទី១ ខែមករា ឆ្នាំ២០២៣ នៅពេលក្រុមឈរនៅលេខរៀងទី៩។ ក្រោមការដឹកនាំរបស់ Ranieri ៦ខែ Cagliariចាញ់តែ២ប្រកួតប៉ុណ្ណោះក្នុងចំណោម១៩ប្រកួតនៅ Serie B ដោយបញ្ចប់ក្នុងចំណាត់ថ្នាក់ទី៥ និងបានកៅអី play-off។ Cagliari បានយកឈ្នះ Venezia និង Parma មុនពេលទម្លាក់ Bari ត្រឡប់ទៅ Serie A វិញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7684.txt
ខ្សែប្រយុទ្ធក្លិប Paris Saint Germain កីឡាករ Neymar Jr នឹងអាចផ្លាស់ទៅ Manchester United ប្រសិនក្លិបបិសាចក្រហមត្រូវបានទិញដោយអ្នកជំនួញកាតា លោកSheikh Jassim។ នេះបើតាមការចុះផ្សាយរបស់គេហទំព័រកីឡាដ៏ល្បីរបស់បារាំង Mercato Le10sport.com ថ្ងៃទី៣០ ខែឧសភា។​ ទាំងកីឡាករ និងក្លិបកំពុងតែស្វែងរកឱកាសដូចគ្នានៅចុងបញ្ចប់រដូវកាល ២០២២-២៣។
បើតាមរបាយការណ៍ដែលបានផ្សាយដដែលនោះ ក្លិប PSG នាពេលបច្ចុប្បន្នហាក់បីមានភាពមិនសប្បាយចិត្តជាមួយ Neymar Jr ស្របពេលដែលកីឡាករសញ្ជាតិប្រេស៊ីលកំពុងតែរងរបួស។ ជាពិសេសអាកប្បកិរិយារបស់ Neymar Jr បានធ្វើឱ្យក្លិបមិនសូវទទួលបានការសរសើរពីសំណាក់អនុប្រធានក្លិបឡើយ។ ខណៈភាពមិនសប្បាយចិត្តនេះ កំពុងតែកើតឡើង កីឡាករវ័យ ៣១ឆ្នាំ ត្រូវបានគេដឹងថាបានទៅទស្សនាការប្រកួតប្រណាំងរថយន្ត ​F1 នៅទីលានប្រកួត Monaco Grand Prix។ ក្រោយមកអ្នកចាត់ការ PSG លោក​ Christophe Galtier បានអះអាងថាតារាបាល់ទាត់ប្រេស៊ីល ក៏បានអវត្តមានអំឡុងពេលដែលការប្រកួតដណ្តើមជើងឯកទល់ Strasbourg ស្របពេលដែលរូបគេកំពុងព្យាបាលរបួសជើង។ នៅពេលដែលរដូវកាល ២០២២-២៣ កំពុងតែហៀបនឹងបញ្ចប់សម្រាប់លីគបាល់ទាត់មួយចំនួន ប៉ុន្តែនៅ Premier League បានបញ្ចប់រដូវកាលរួចរាល់ ក្លិបមួយចំនួនដូចជា Chelsea និង Newcastle United កំពុងតែបង្ហាញចំណាប់អារម្មណ៍លើ Neymar Jr។ ទោះយ៉ាងណា ការផ្ទេរមួយទៅកាន់ Manchester United អាចជារឿងដែលត្រូវបានសម្របសម្រួលដោយការទិញក្លិបបិសាចក្រហមរបស់អ្នកជំនួញកាតាលោក Sheikh Jassim។ បន្ថែមពីនេះរបាយការណ៍បានបញ្ជាក់ថា ខ្សែប្រយុទ្ធស្លាបសញ្ជាតិប្រេស៊ីលក៏មានទំនាក់ទំនងជាមួយនឹងប្រទេសកាតា ហើយដូច្នេះទំនាក់ទំនងវិជ្ជមានអាចជំរុញការផ្ទេរទៅកាន់ទឹកដី Old Trafford មានភាគរយខ្ពស់។ Neymar ក៏ទទួលបានសំណើរក្នុងការឱ្យទៅចូលរួមលេងនៅក្នុងក្របខណ្ឌប្រទេសអារ៉ាប៊ីសាអូឌីត Saudi Pro League ផងដែរ។ បើតាមប្រភពមួយបានប្រាប់ទៅកាន់ Le10sport.com ខ្សែប្រយុទ្ធ Neymar ត្រូវបានគេផ្តល់សំណើរប្រាក់ប្រមាណជិត ៤០០លានអឺរ៉ូ (៤២៦លានដុល្លារ)​ ដើម្បីទៅចូលរួមនៅក្លិបក្នុងប្រទេសស្ថិតក្នុងតំបន់មជ្ឈឹមបូពា៍នេះ។ យ៉ាងណា អតីតកីឡាករ Barcelona បានប្តេជ្ញារួចហើយថារូបគេនឹងនៅតែបន្តនៅក្នុងលីគតំបន់អឺរ៉ុប៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7685.txt
ក្លិប Real Sociedad រងបរាជ័យក្នុងជំនួបទល់ Atletico Madrid ក្នុងក្របខណ្ឌ La Liga នារាត្រីថ្ងៃទី២៨ ខែឧសភា ប៉ុន្តែពួកគេនៅតែរក្សាបានតំណែងលេខ ៤ក្នុងលីគ និងកក់កៅអីទៅលេងនៅ UEFA Champions League រដូវកាលក្រោយ បន្ទាប់ពី Villarreal ខកឱកាសព្រោះចាញ់ Rayo Vallecano ២-១។
បើទោះនៅសល់ ១ប្រកួតបង្គ្រប់ចុងក្រោយ Real Sociedad ជាក្រុមស្ថិតនៅចំណាត់ថ្នាក់លេខ ៤ រកបានចំនួន ៦៨ពិន្ទុ និងនាំមុខលើ Villarreal ចំនួន ៥ពិន្ទុ ដែលឈរលេខ ៥។ Real Sociedad នឹងចូលរួមជាមួយក្រុម Atletico Madrid, Real Madrid, និងម្ចាស់ជើងឯក La Liga ក្រុម Barcelona ក្នុងពានរង្វាន់កំពូលតំបន់អឺរ៉ុប UEFA Champions League រដូវកាលបន្ទាប់។ Atletico Madrid រកបានជ័យជម្នះដោយលទ្ធផល ២-១ ។ កីឡាករ Antoine Griezmann ស៊ុតគ្រាប់បាល់ដំបូងនៅនាទី ៣៧ និងកីឡាករ Nahuel Molina រកបានគ្រាប់បាល់ទីពីរនៅនាទី៧៣ មុនពេលកីឡាករ Alexander Sorloth របស់ Sociedad ស៊ុតបាន ១គ្រាប់មកវិញនៅនាទី៨៨ ។ ប៉ុន្តែពួកគេមិនអាចរកគ្រាប់តាមស្មើវិញបាន។ ដោយឡែកក្រុម Espanyol បានរួមជាមួយនឹងក្រុមដែលត្រូវបានកាត់ចោលរួចរាល់ រួមមានក្រុម Elche នៅក្នុងលីគលំដាប់ទីពីរ ។ Espanyol បានប្រកួតស្មើ ២-២ ទល់ក្រុម Valencia៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7686.txt
Manchester United បានកើនឡើងភាគហ៊ុនប្រមាណជាង ២០ភាគរយនៅលើការជួញដូរទីផ្សារមុន ថ្ងៃទី១៣ ខែមិថុនា បន្ទាប់ពីមានរបាយការណ៍ថាលោក Sheikh Jassim bin Hamad al-Thani នឹងទទួលបានជោគជ័យជាមួយនឹងការទិញយកក្លិបយក្សអង់គ្លេសមួយនេះ។
បើតាមកាសែតរបស់កាតា Al-Watan បានរាយការណ៍ពីថ្ងៃទី១៣ ខែមិថុនា ថាលោក Sheikh Jassim ដែលជាកូនប្រុសរបស់អតីតនាយករដ្ឋមន្ត្រីប្រទេសកាតា បានប្រកាសពីការទិញយកក្លិបបិសាចក្រហមរបស់ក្របខណ្ឌ Premier League ឆាប់ៗនេះ។ ​កាសែត UK’s Daily Mail កាលពីសប្តាហ៍មុនក៏បានបញ្ជាក់ដែរថាលោក Sheikh Jassim បានដាក់ការដេញថ្លៃលើកទី៥ និងជាជុំផ្តាច់ព្រ័ត្រ ដោយបានស្នើច្រើនជាង ៥ពាន់លានផោន (៦,២៨ពាន់លានដុល្លារ)។ ដោយសារតែព័ត៌មានទាំងអស់នេះ បានធ្វើឱ្យក្លិបយក្សអង់គ្លេសមួយនេះ កើនភាគហ៊ុនដល់ទៅ២០ភាគរយ។ ជាក់ស្តែងនាឆ្នាំ ២០២៣ ភាគហ៊ុនរបស់ក្លិប Manchester United ដែលបានចុះក្នុងបញ្ជីស្ថិតនៅក្នុងទីក្រុងញូវយ៉ក សហរដ្ឋអាម៉េរិក (New York Stock Exchange) មានការធ្លាក់ចុះប្រមាណ ១៤ភាគរយ មុនពេលលេចលឺដំណឹងពីការដេញថ្លៃបានសម្រេចរបស់លោក Sheikh Jassim។ ចំណែកថ្ងៃផុតកំណត់នៃការដេញថ្លៃទិញក្លិបបិសាចក្រហមវិញ បានផុតកំណត់កាលពីថ្ងៃទី៩ មកម្ល៉េះ ប៉ុន្តែការប្រកាសជាផ្លូវការណាមួយនៅមិនទាន់បានធ្វើឡើងនៅឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7687.txt
សិង្ហបុរី បានដកខ្លួនចេញពីការប្រកួតពានរង្វាន់ U23 AFF Cup ឆ្នាំ ២០២៣ ដើម្បីជួយកីឡាករបានធូរស្បើយផ្លូវចិត្តឡើងវិញ បន្ទាប់ពីមានទម្រង់លេងមិនល្អក្នុងការប្រកួតកីឡាស៊ីហ្គេមលើកទី៣២ នៅកម្ពុជា។
លោក Bernard Tan ប្រធានស្តីទីនៃសហព័ន្ធកីឡាបាល់ទាត់សិង្ហបុរី (FAS) អះអាងថាកីឡាករអាយុក្រោម២២ឆ្នាំរបស់ខ្លួនមានអារម្មណ៍ខូចចិត្ត បន្ទាប់ពីធ្វើមិនបានល្អសោះនៅព្រឹត្តិការណ៍អាស៊ីអាគ្នេយ៍ឆ្នាំ២០២៣ដែលបញ្ចប់ទៅថ្មីៗនេះ។ ហើយនេះជាមូលហេតុដែលសិង្ហបុរីដកខ្លួនចេញពី AFF Cup ឆ្នាំ ២០២៣។ លោក Tan បានប្រាប់កាសែតក្នុងស្រុក Mothership ថា៖«កីឡាករភ្ញាក់ផ្អើលយ៉ាងខ្លាំងចំពោះលទ្ធផលប្រកួតវគ្គជម្រុះតាមពូល។ ពួកគេត្រូវការស្ងប់ស្ងាត់ និងពេលវេលាដើម្បីស្តារទំនុកចិត្តឡើងវិញ ដើម្បីចូលរួមប្រកួតប្រជែងជាថ្មីទៀត»។ ក្រុមបាល់ទាត់បុរសសិង្ហបុរី បញ្ចប់នៅបាតតារាងពូល B ដោយមិនបានទទួលជ័យជម្នះសោះក្នុងការប្រកួត៤លើក ក្នុងនោះរងបរាជ័យធ្ងន់ធ្ងរបំផុតក្នុងរយៈពេលមួយទសវត្សរ៍របស់ពួកគេ ដោយចាញ់ម៉ាឡេស៊ី ៧-០ នាជំនួបចុងក្រោយ។ សិង្ហបុរីរកបាន២គ្រាប់ប៉ុណ្ណោះ គិតទាំងគ្រាប់បាល់ចូលទីខ្លួនឯងរបស់វៀតណាមផង ក្នុងព្រឹត្តិការណ៍ស៊ីហ្គេមលើកទី៣២។ សិង្ហបុរីសម្រេចចិត្តដកខ្លួនចេញពី AFF Cup តាំងពីមុនពេលចាប់ឆ្នោតរើសពូលម្លេះ ដោយសារតែការប្រកួតធ្វើឡើងមុនការគ្រោងទុក ដោយប្តូរពីធ្វើនៅខែវិច្ឆិកា មកខែសីហា ឆ្នាំ២០២៣វិញ។ នេះជាការបញ្ជាក់របស់ប្រធានស្តីទី FAS មុនលោកបន្តថា ការ​ដាក់​កីឡាករ​​ចូល​រួម​ប្រកួតបន្ទាប់ពីឆ្លងកាត់ភាពអាម៉ាស់ភ្លាមៗជា​រឿង​«ល្ងង់»​​ ហើយលទ្ធផលក៏នឹងមិនគាប់ប្រសើរដដែល។ ដកខ្លួនចេញពី U23 Asian Cup ធ្វើឱ្យអ្នកគាំទ្រសិង្ហបុរីរិះគន់ FAS និងចង់ឱ្យលោក Tan លាលែងពីតំណែងទៀតផង។ អ្នកគាំទ្រមិនចង់ឱ្យដកខ្លួន ដោយជំនួសការដាក់កីឡាករផ្សេងៗដូចជា U20 ដើម្បីពួកគេទទួលបានបទពិសោធន៍។ យ៉ាងណាក៏ដោយ FAS បញ្ជាក់ថាសិង្ហបុរីបានត្រៀមខ្លួនរួចស្រេចដើម្បីចូលរួមក្នុងការប្រកួតពានរង្វាន់ Asian Games លើកទី១៩ នៅប្រទេសចិន និងវគ្គជម្រុះ U23 Asian Cup នៅខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7688.txt
Sevilla កើនកំណត់ត្រាក្លាយជាជើងឯក UEFA Europa League ជាលើកទី៧ ក្នុងប្រវត្តិសាស្ត្រ តាមរយៈការយកឈ្នះ AS Roma នៅវគ្គផ្តាច់ព្រ័ត្រ ដោយបាល់កាត់សេចក្តី១១ម៉ែត្រ ក្នុងលទ្ធផល ៤-១។ Roma នៅតែមិនអាចស្គាល់ជាតិពានលំដាប់ទី២អឺរ៉ុប ស្របពេល Jose Mourinho បរាជ័យវគ្គផ្តាច់ព្រ័ត្រអឺរ៉ុបលើកដំបូងក្នុងអាជីពដឹកនាំ។
នាជំនួបវគ្គផ្តាច់ព្រ័ត្រ នៅរាត្រីថ្ងៃទី៣១ ខែឧសភា នាកីឡដ្ឋាន Puskas Arena ក្នុងក្រុង Budapest ប្រទេសហុងគ្រី ខ្សែបម្រើឆ្នើម Paulo Dybala ជាអ្នករកគ្រាប់បាល់នាំមុខឱ្យ Roma មុននៅនាទី៣៥ មុនពេលខ្សែការពារ Gianluca Mancini ធ្វើឱ្យបាលចូលទីខ្លួនឯងនៅនាទី៥៥ ដើម្បីជូយ Sevilla តាមបានគ្រាប់ស្មើវិញ។ លទ្ធផល ១-១ បានបន្តរហូតបញ្ចប់វគ្គបន្ថែមម៉ោង១៥នាទីពីរដង រហូតឈានដល់កាត់ទាត់បាល់កាត់សេចក្តីប៉េណាល់ទី។ ក្រុមអេស្ប៉ាញនៅតែបង្ហាញឥទ្ធិពលរបស់ខ្លួនសម្រាប់ក្របខណ្ឌលំដាប់ទី២អឺរ៉ុប ដោយអាចស៊ុតចូលទាំង៤គ្រាប់ ស្របពេលក្រុមអ៊ីតាលីដែលដឹកនាំដោយលោក Jose Mourinho ធ្វើបានតែ១គ្រាប់ប៉ុណ្ណោះចំណោមការស៊ុត៣លើក។ Sevilla ឈ្នះ Roma ដោយបាល់ប៉េណាល់ទី ៤-១។ តាមរយៈលទ្ធផលនេះ Sevilla បានបន្តបង្កើនកំណត់ត្រាឈ្នះ Europa League ជាលើកទី៧របស់ខ្លួន ស្របពេល Roma នៅតែមិនអាចស្គាល់រសជាតិលើកទីពានអឺរ៉ុបនេះ ដោយទទួលបានត្រឹមរងជើងឯកជាលើកទី២។ ដោយឡែកលោក Mourinho ដែលមិនធ្លាប់ខកឱកាសនៅផ្តាច់ព្រ័ត្រអឺរ៉ុបក្នុងនាមអ្នកចាត់ការ ក៏ខកចិត្តលើកដំបូងក្នុងការដឹកនាំ Roma។ គិតមកទល់ពេលនេះ ក្រៅពី Sevilla ដែលឈ្នះ Europa League ៧លើក មាន Inter Milan, Liverpool, Juventus និង At-Madrid ធ្លាប់ឈ្នះ៣លើកដូចគ្នា ស្របពេល Germany Borussia Mönchengladbach, Tottenham Hotspur, Feyenoord, Eintracht Frankfurt, IFK Göteborg, Real Madrid, Parma, Porto និង Chelsea ឈ្នះ២លើករៀងខ្លួន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7689.txt
អ្នកចាត់ការក្រុម Manchester City លោក Pep Guardiola និយាយថាការឈ្នះពានរង្វាន់ក្លិបកំពូលប្រចាំតំបន់អឺរ៉ុបមានភាពលំបាកខ្លាំង ទម្រាំឈ្នះពានរង្វាន់លំដាប់កំពូលមួយនេះ មានភាពនឿយហត់ខ្លាំង ត្រូវការភាពអត់ធ្មត់ខ្ពស់ និងការលះបង់យ៉ាងធំ។
អ្នកចាត់ការវ័យ ៥២ឆ្នាំ បានបំពេញភាពជោគជ័យរបស់ខ្លួននៅក្រុម Man City ក្នុងការឈ្នះពានរង្វាន់ ​Champions League ដែលលោកបានតាមប្រម៉ាញ់អស់រយៈពេលជាច្រើនឆ្នាំ ជាមួយក្រុមជើងខ្លាំងនៅអង់គ្លេសនេះ។ ជ័យជម្នះ ១-០ ដែលជាគ្រាប់ធ្វើបានដោយ Rodrigo នៅនាទី៦៨ សម្រេចក្តីស្រមៃរបស់លោក Guardiola ម្តងទៀតផងដែរ។ មកដល់ពេលនេះលោក Guardiola បានតាមស្មើកំណត់ត្រារបស់លោក Sir Alex Ferguson ដែលជាអតីតអ្នកចាត់ការក្រុម Manchester United ឈ្នះពានរង្វាន់ ៣ ក្នុងមួយរដូវកាល ដោយរួមមាន Premier League, FA Cup និង Champions League ​កាលពីឆ្នាំ ១៩៩៩។ លោក Guardiola បានឈ្នះពានរង្វាន់ទាំង ៣ នេះដូចគ្នាក្នុងមួយរដូវកាល និងជាពានរង្វាន់ទី១២ ចំពោះការដឹកនាំ Man City។ ដ្បិតការឈ្នះពានរង្វាន់ ៣ ក្នុងមួយរដូវ មិនមែនជាលើកដំបូងឡើយ ព្រោះអ្នកចាត់ការសញ្ជាតិអេស្ប៉ាញ ក៏ធ្លាប់ធ្វើបានកំណត់ត្រានេះរួចមកហើយ អំឡុងពេលដឹកនាំក្រុម Barcelona កាលឆ្នាំ ២០០៩ ដោយការឈ្នះពាន La Liga, Copa del Rey និង Champions League។ អ្នកចាត់វ័យ ៥២ឆ្នាំ ឈ្នះពានរង្វាន់ Champions League លើកទី៣ ក្នុងអាជីពជាគ្រូបង្វឹករបស់ខ្លួន។ លោក ​Guardiola បានបង្ហាញមោទកភាពចំពោះសមិទ្ធិផលពិសេសមួយ ដែលបានតាមស្មើកំណត់ត្រារបស់អតីតអ្នកចាត់ការកំពូលលើពិភពលោក Sir Alex Ferguson​ ប្រចាំប្រវត្តិសាស្ត្រ Premier League។ «ពិតជាមានកិត្តិយសដែលបានតាមស្មើ និងស្ថិតនៅទន្ទឹមលោក ​Alex Ferguson។ ខ្ញុំទទួលបានការផ្ញើសារអបអរនាព្រឹកនេះ ហើយធ្វើឱ្យខ្ញុំរំភើបខ្លាំងមែនទែន វាពិតជាល្អខ្លាំងណាស់។ ការឈ្នះពានរង្វាន់មួយនេះពិតជាលំបាកខ្លាំង ព្រោះថាមានភាពនឿយហត់ខ្លាំង ការអត់ធ្មត់ ជាពិសេសគឺការលះបង់។»។ លោក Guardiola បាននិយាយបែបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_769.txt
រដ្ឋមន្រ្តីការពារជាតិឥណ្ឌូណេស៊ី លោក Prabowo Subianto នៅថ្ងៃទី១២ ខែសីហា បានទទួលសំណើរបស់បក្ស ក្នុងការតែងតាំងជាបេក្ខជនប្រជែងយកតំណែងប្រធានាធិបតី។ នេះជាការឈរឈ្មោះលើកទីបី របស់លោក Prabowo។
ក្នុងកិច្ចប្រជុំថ្នាក់ដឹកនាំរបស់បក្សGerindra នៅថ្ងៃទី១២ ខែសីហា លោក Prabowo Subianto រដ្ឋមន្រ្តីការពារជាតិឥណ្ឌូណេស៊ី និងធ្លាប់ជាកូនប្រសាររបស់លោកស៊ូហារតូ អតីតប្រធានាធិបតីឥណ្ឌូណេស៊ី បានប្រកាសថា លោកនឹងទទួលសំណើឈរឈ្មោះជាប្រធានាធិបតី បន្ទាប់ពីមានការគាំទ្រដ៏ច្រើនពីសំណាក់សមាជិកបក្ស។ «ខ្ញុំសូមប្រកាសជាមួយការទទួលខុសត្រូវដោយពេញលេញ ខ្ញុំទទួលសំណើឈរឈ្មោះជាបេក្ខជនប្រធាធិបតេយ្យឥណ្ឌូណេស៊ី»។ រដ្ឋមន្រ្តីការពារជាតិឥណ្ឌូណេស៊ី បានសង្កត់ធ្ងន់បែបនេះ។ នេះជាការឈរឈ្មោះលើកទី៣ របស់លោក Prabowo ខណៈអ្នកតាមដាននយោបាយឥណ្ឌូណេស៊ីមួយចំនួន យល់ឃើញថា លោកមិនគួរឈរឈ្មោះទៀតឡើយ បន្ទាប់ពីចាញ់ការបោះឆ្នោតនៅក្នុងឆ្នាំ២០១៩ ទល់នឹងលោកចូកូ វីដូដូ ប្រធានាធិបតីឥណ្ឌូណេស៊ី។ លោកវីដូដូ នឹងត្រូវផុតអាណត្តិជាប្រធានាធិបតីនៅក្នុងឆ្នាំ២០២៤ និងមិនអាចឈរឈ្មោះបានទៀតឡើយ ដោយសារការរឹតត្បិតរបស់រដ្ឋធម្មនុញ្ញ ដែលអនុញ្ញាតឱ្យអ្នកនយោបាយកាន់តំណែងជាប្រធានាធិបតី បានតែពីរអាណត្តិប៉ុណ្ណោះ។ កន្លងមក លោក ស៊ូហារតូ ដែលជាឪពុកក្មេក និងជាមេដឹកនាំឥណ្ឌូណេស៊ីចាប់ពីឆ្នាំ ១៩៦៨ ដល់ឆ្នាំ១៩៩៨។ កាលនោះ លោកស៊ូហារតូ ត្រូវបានចោទថា បានបំពានសិទ្ធិមនុស្ស រួមទាំងចាប់ខ្លួនសកម្មជនសិស្សសាលាផង។ យ៉ាងណាមិញ លោក Prabowo បានអះអាងថា លោកមិនបានពាក់ព័ន្ធជាមួយឪពុកក្មេក​របស់ខ្លួនឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7690.txt
ខ្សែប្រយុទ្ធសញ្ជាតិអង់គ្លេស Harry Kane ស្ថិតនៅក្នុងគោលដៅរបស់ក្លិបអធិរាជ ស Real Madrid ក្នុងយកមកជំនួសតំណែងខ្សែប្រយុទ្ធសញ្ជាតិបារាំង Karim Benzema នារដូវកាលក្រោយនេះ។
Benzema បានចាកចេញពី Real Madrid ក្រោយរួបរស់អស់រយៈពេល១៤ឆ្នាំ បន្ទាប់ពីផ្ទេរពីក្លិប Lyon កាលពីឆ្នាំ២០០៩។ មុនចាកចេញពី Real Madrid នេះ Benzema រកបាន១គ្រាប់ឱ្យក្រុមតាមស្មើ ជាមួយក្រុម​ Athletic Bilbao ក្នុងលទ្ធផល១-១ នាទឹកដី Santiago Bernabeu នៅថ្ងៃទី៥ មិថុនា។ ក្រោយការចាកចេញនេះ មិនទាន់មានព័ត៌មានផ្លូវការណាមួយថា Benzema នឹងទៅចូលរួមជាមួយក្លិបណាដែរ។ ប៉ុន្តែតាមរយៈអ្នកកាសែតកីឡាល្បីមួយរូប ដែលមានសញ្ជាតិអ៊ីតាលី Fabrizio Romano ដែលបានសរសេរលើហ្វេសប៊ុកផ្លូវការខ្លួនថា Benzema នឹងចូលរួមជាមួយក្លិប Al Ittihad របស់លីគអារ៉ាប់ប៊ីសាអូឌីត ជាមួយនឹងតម្លៃខ្លួន ក្នុងកិច្ចសន្យា ២០០លានផោន រួមនឹងអត្ថប្រយោជន៍ផ្សេងទៀត។ ចំពោះការចាកចេញរបស់ខ្សែប្រយុទ្ធសញ្ជាតិបារាំងនេះ ក្លិប Real Madrid ក៏កំពុងចន្លោះប្រហោងតំបន់ប្រយុទ្ធផងដែរ។ សម្រាប់តំបន់ប្រយុទ្ធនេះ ត្រូវបានគេមើលឃើញ Real Madrid នឹងប្រមាញ់យកខ្សែប្រយុទ្ធសញ្ជាតិអង់គ្លេស Harry Kane មកជំនួស Benzema ។ Kane ស៊ុតបញ្ចូលបាន២៨០គ្រាប់ ក្នុងការបង្ហាញខ្លួន៤៣៥ប្រកួត ឱ្យក្រុម Spur ។ បើតាមការចុះផ្សាយរបស់ BBC ក្រៅពី Kane ក្លិបអធិរាជ ស មួយនេះ ក៏ដាក់គោលដៅយកខ្សែប្រយុទ្ធ Victor Osimhen, ខ្សែប្រយុទ្ធLautaro Martinez ពីInter , Kai Havertz ពី Chelsea និង Dusan Vlahovic ពីJuventus ។​ បច្ចុប្បន្ន Real ក៏កំពុងទាក់ទងជាមួយក្លិប Dortmund ដើម្បីនាំយកខ្សែបម្រើសញ្ជាតិអង់គ្លេស Jude Bellingham មកចូលរួមជាមួយក្រុមផងដែរ។ ក្រៅពី Benzema ក៏មានកីឡាករផ្សេងទៀត ដូចជា Eden Hazard, Marco Arsensio និង Mariano Diaz ក៏នឹងត្រូវចាកចេញពីក្លិប Real នារដូវក្តៅខាងមុខនេះដែរ ក្នុងរង្វង់តម្លៃខ្លួន ជាង៧០លានអឺរ៉ូ។ នេះបើតាម BBC។ ក្នុងវ័យ៣៥ឆ្នាំ Benzema បានទទួលពានរង្វាន់ Ballon d’Or ផងដែរ កាលពីឆ្នាំ២០២២ ។ Benzema ធ្លាប់ជួយ Real ឈ្នះពានរង្វាន់ Lali ga ៤លើក និង Champion League ៥លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7691.txt
West Ham បានយកឈ្នះ Fiorentina ២-១ ដើម្បីលើកពាន Europa Conference League នៅក្រុងប្រាក សាធារណរដ្ឋឆេក។ វាជាពានតំបន់អឺរ៉ុបលំដាប់ទីបី និងជាពានដ៏សំខាន់សម្រាប់ក្រុមញញួរធំមួយនេះ ក្រោយពួកគេខកខានមិនដែលបានឈ្នះពានណាមួយសោះនារយៈពេល៤៣ឆ្នាំចុងក្រោយ។
Said Benrahma បានទាត់ប៉េណាល់ទីនាំមុខសម្រាប់ West Ham នៅនាទី៦២ ប៉ុន្តែ Giacomo Bonaventura បានតាមយកស្មើ ១-១ សម្រាប់ Fiorentina នារយៈពេល៥នាទីបន្ទាប់។ នៅនាទីចុងក្រោយមុននាទីបន្ថែម Jarrod Bowen បានស៊ុតបាល់នាំជ័យជម្នះ ២-១ សម្រាប់ញញួរធំ។ ប្រធានក្រុម Declan Rice ដែលអាចជាការប្រកួតចុងក្រោយរបស់ខ្លួនសម្រាប់ក្លិប ត្រូវបានចាត់ទុកជាវីរបុរស ដូចជាអតីតកីឡាករ Bobby Moore និង Billy Bonds ដែលនាំជ័យជម្នះដ៏ធំធេងសម្រាប់ក្លិប។ Moore ជាប្រធានក្រុមនាពេល West Ham ឈ្នះ European Cup កាលពីឆ្នាំ១៩៦៥ រីឯ Bonds រួមចំណែកជួយឲ្យក្លិបឈ្នះពាន FA Cup នៅឆ្នាំ១៩៧៥ និងឆ្នាំ១៩៨០។ ជ័យជម្នះនេះ នាំឲ្យ West Ham ទទួលបានកៅអី Europa League នារដូវកាលក្រោយ ហើយក៏ជាការបង្ហាញខ្លួន៣ឆ្នាំជាប់គ្នានៅតំបន់អឺរ៉ុប ជាប្រវត្តិសាស្ត្រក្លិបផងដែរ។ សម្រាប់ លោក David Moyes វិញ នេះជាពានដ៏ធំដែលលោកបានឈ្នះ ក្នុងអាជីពជាគ្រូបង្វឹក ចាប់ពីឆ្នាំ១៩៩៨មក។ លោកធ្លាប់បាន FA Community Shield ជាមួយ Man Utd កាលពីឆ្នាំ២០១៣ និងពានក្របខណ្ឌ Football League Second Division ជាមួយ Preston North End កាលពីឆ្នាំ២០០០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7692.txt
ក្រុម Sevilla ដាក់គោលដៅបន្តកំណត់ត្រាឈ្នះពានរង្វាន់ Europa League ជាលើកទី៧ នៅក្នុងការប្រកួតវគ្គផ្តាច់ព្រ័ត្រនាថ្ងៃទី១ ខែមិថុនា ទល់នឹងក្រុម AS Roma ដែលដឹកនាំដោយលោក Jose Mourinho។
លោក Mourinho ជាគ្រូបង្វឹកមួយរូប​ដែលឈ្នះពានរង្វាន់អឺរ៉ុបចំនួន ៥លើក​ក្នុងអាជីពដឹកនាំ ដោយក្នុងនោះកាលពីរដូវកាលមុនលោកបានជួយ Roma ឈ្នះ Europa Conference League។ ​ក្រុម Sevilla ដែលដឹកនាំដោយលោក ឬក៏ Mourinho សុទ្ធសឹងតែមិនធ្លាប់រងបរាជ័យនៅក្នុងការប្រកួតវគ្គផ្តាច់ព្រ័ត្រពានរង្វាន់អឺរ៉ុប ដោយក្រុមមកពីលីគកំពូលអេស្ប៉ាញដែលដឹកនាំដោយលោក ​ José Luis Mendilibar មានកំណត់ត្រាឈ្នះពានរង្វាន់ Europa League ចំនួន ៦ លើករួចមកហើយ។ ចំណែកលោក Mourinho គ្រូបង្វឹកសញ្ជាតិព័រទុយហ្កាល់បានក្លាយជាគ្រូបង្វឹកដំបូងក្នុងប្រវត្តិសាស្ត្រដែលឈ្នះគ្រប់ពានរង្វាន់ទ្វីបអឺរ៉ុបទាំងអស់។ ពានរង្វាន់អឺរ៉ុបដែលលោក Mourinho បានឈ្នះក្នុងនោះមាន UEFA Champions League ចំនួន ២ ជាមួយក្រុម Inter Milan និង ​FC Porto, ពានរង្វាន់ UEFA Europa League ចំនួន ២ ជាមួយ ​FC Porto និង Manchester United និង AS Roma ពានរង្វាន់ Europa Conference League។ ទោះយ៉ាងណា អ្នកចាត់ការ Roma នឹងត្រូវឆ្លងកាត់ការងារដ៏លំបាកមួយចុងក្រោយក្នុងការនាំក្រុមលោកឱ្យទទួលបានជ័យជម្នះទល់ជាមួយនឹងក្រុម ដែលអាចនិយាយបានថាជាសម្តេចនៃពានរង្វាន់ Europa League គឺ Sevilla ដែលកំពុងតែស្រែកឃ្លានក្នុងការគ្រងតំណែងពានអឺរ៉ុបមួយនេះ បន្ទាប់ពីការប្រកួតប្រជែងដ៏លំបាក់ក្នុង​លីគនៅរដូវកាលនេះ។ ធ្លាក់ទៅដល់តំបន់ពាក់កណ្តាលនៃតារាងក្របខណ្ឌ La Liga ដែលជាទីកន្លែងមិនសូវល្អសមប្រកបសម្រាប់ក្រុម Sevilla ក្លិបជើងខ្លាំងនៅក្នុង ​Europa League មួយនេះបានបណ្តេញអ្នកចាត់ការចំនួន ២រូបរួចមកហើយ ប៉ុន្តែ Sevilla បានរកឃើញផ្លូវដ៏ល្អឡើងវិញបន្ទាប់ពីធ្លាក់ចេញពី Champions League។ Sevilla មុនឈានជើងមកដល់ផ្តាច់ព្រ័ត្របានបំបាក់ក្រុម PSV Eindhoven, Fenerbahce, Manchester United និង Juventus។ ពានរង្វាន់ទាំង ៦លើក Sevilla បានឈ្នះនៅក្នុងឆ្នាំ ២០០៦, ២០០៧, ២០១៤, ២០១៥,​ ២០១៦ និង ២០២០ ហើយលើកទី៧ នេះពួកគេអាចនឹងបង្ហាញភាពខ្លាំងសារជាថ្មីតទល់ក្រុម Roma ក្នុងការប្រកួតប្រជែងមួយនេះ។ Roma ជាក្រុមមិនដែលឈ្នះពានរង្វាន់ Europa League ម្តងឡើយ ដោយត្រឹមជាក្រុមជើងឯករងក្នុងពានរង្វាន់ ​UEFA Cup ឆ្នាំ ១៩៩១ និង European Cup ក្នុងឆ្នាំ ១៩៨៤។ ពានរង្វាន់ Europa Conference League កាលពីរដូវកាលមុន ជាពានអឺរ៉ុបលើកដំបូងដែល Roma បានឈ្នះចាប់តាំងពីឆ្នាំ ១៩៦១ ដែលកាលនោះពួកគេបានឈ្នះពាន ​Inter-Cities Fair Cup៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7693.txt
ក្លិប Chelsea នៅថ្ងៃទី២៩​ ខែឧសភា តែងតាំងលោក Mauricio Pochettino ជាអ្នកចាត់ការទូទៅថ្មី។ Pochettino ជាអ្នកចាត់ការតោខៀវទី៣ ក្រោមការគ្រប់គ្រងរបស់ម្ចាស់ថ្មីលោក Todd Boehly ត្រឹមរដូវកាលដំបូង។
បើតាមការផ្សាយរបស់ក្លិប Chelsea លោក Pochettino អតីតអ្នកចាត់ការ Tottenham Hotspur និង Paris St Germain​ បានយល់ព្រមចុះហត្ថលេខាដឹកនាំក្រុមតោខៀវរយៈពេល២ឆ្នាំ ព្រមទាំងលក្ខខណ្ឌបន្ត១ឆ្នាំបន្ថែមទៀត។ អ្នកចាត់ការសញ្ជាតិអាហ្សង់ទីន វ័យ៥១ឆ្នាំរូបនេះ នឹងចូលកាន់តំណែងជំនួសលោក Frank Lampard ដែលជាគ្រូបណ្តោះអាសន្ន ចាប់ពីថ្ងៃទី១ ខែកក្កដា ឆ្នាំ២០២៣តទៅ។ Chelsea ដែលបានប្តូរម្ចាស់ និងអ្នកចាត់ការពីររូបរដូវកាល២០២២-២៣ ធ្វើមិនបានល្អនោះឡើយ ដោយបញ្ចប់ក្នុងចំណាត់ថ្នាក់ទី១២ ក្នុងក្របខណ្ឌលីគកំពូលអង់គ្លេស Premier League។ Pochettino បានក្លាយជាអ្នកចាត់ការ Chelsea ទី៣ហើយ ចាប់តាំងពីលោក Todd Boehly ឡើងជាម្ចាស់ក្លិបថ្មី បន្ទាប់ពីទិញយកភាគហ៊ុនធំពីលោក Roman Abramovich កាលពីឆ្នាំ២០២២។ អ្នកជំនួញអាម៉េរិក Boehly ដែលទន្ទឹងរង់ចាំការមកដល់របស់ Pochettino នៅ Stamford Bridge បានសរសើរគ្រូសញ្ជាតិអាហ្សង់ទីន ជាអ្នកចាត់ការលំដាប់ពិភពលោក និងមានកំណត់ត្រាដឹកនាំដ៏អស្ចារ្យ។ លោក Pochettino ចាប់ផ្តើមទទួលបានកេរ្តិ៍ឈ្មោះចាប់តាំពីងដឹកនាំ Southampton ទទួលបានចំណាត់ថ្នាក់លេខ៨ ក្នុងរដូវកាលពេញដំបូង មុនពេលទៅចូលរួមជាមួយ Spurs ក្នុងឆ្នាំ២០១៤ និងបានជួយក្រុមរហស្សនាមមាន់ខ្នាយមាសឈានដល់វគ្គផ្តាច់ព្រ័ត្រ UEFA Champions League ថែមទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7694.txt
ខ្សែប្រយុទ្ធសញ្ជាតិបារាំង Karim Benzema ចុះកិច្ចព្រមព្រៀងលេងឱ្យក្លិប Al Ittihad ក្របខណ្ឌ Pro League ក្នុងប្រទេសអារ៉ាប៊ីសាអូឌីត ក្រោយចាកចេញពីក្លិបអធិរាជ ស Real Madrid ។
Benzema ចុះកិច្ចសន្យាលេងឱ្យក្លិប Al Ittihad នេះ រយៈពេល៣ឆ្នាំ ជាមួយប្រាក់បៀវត្ស ដែលត្រូវបានគេប៉ាន់ប្រមាណថា នឹងទទួលបានជាង១០០លានដុល្លារ ក្នុងមួយឆ្នាំ។ នេះបើតាមការចុះផ្សាយរបស់ Channel News Asia។ សម្រាប់ការលេងឱ្យក្លិប Al Ittihad នេះ Benzema ចាត់ទុកថា ជាបទពិសោធន៍ថ្មីមួយទៀត របស់ខ្លួន។ «ខ្ញុំពិតជាចាប់អារម្មណ៍យ៉ាងខ្លាំង ចំពោះបទពិសោធន៍ថ្មី នៅក្នុងលីគបាល់ទាត់នៃប្រទេសផ្សេងគ្នានេះ។ ខ្ញុំពិតជាមានសំណាងណាស់ ដែលអាចសម្រេចក្ដីស្រមៃនៅក្នុងអាជីពរបស់ខ្ញុំ និងអាចសម្រេចគ្រប់យ៉ាង ដែលខ្ញុំបានធ្វើវា នៅក្នុងលីគអេស្ប៉ាញ និងអឺរ៉ុបកន្លងមក»។ នេះជាការបញ្ជាក់របស់ខ្សែប្រយុទ្ធសញ្ជាតិបារាំង វ័យ៣៥ឆ្នាំ។ Benzema ជឿជាក់ថា រូបគេ នឹងអាចជួយក្រុម Al Ittihad និងលីគអារ៉ាប៊ីសាអូឌីត ឈានទៅដល់កម្រិតខ្ពស់មួយទៀត។ អតីតខ្សែប្រយុទ្ធ Real Madrid និង Lyon រូបនេះ បាននិយាយដូច្នេះថា៖«ឥឡូវខ្ញុំមានអារម្មណ៍ថា វាជាពេលវេលាដ៏ត្រឹមត្រូវ ក្នុងការចូលរួមគម្រោង និងការប្រកួតប្រជែងថ្មីមួយនេះ។ ខ្ញុំកំពុងតែទន្ទឹងរង់ចាំការចូលរួមសហការជាមួយមិត្តរួមក្រុមថ្មី ដែលយើងត្រូវធ្វើការរួមគ្នា ក្នុងការជួយក្លិប សម្រាប់ការប្រកួតនានា ដើម្បីឱ្យលីគនៅក្នុងប្រទេសអារ៉ាប៊ីសាអូឌីតនេះ ឈានទៅកម្រិតថ្មីមួយទៀត»។ ក្លិប Al Ittihad ចាត់ទុកវត្តមានរបស់ Benzema ជាកំណត់ត្រាប្រវត្តិសាស្រ្តមួយ របស់ក្លិប។«វាបញ្ជាក់ឱ្យឃើញថា គម្រោងដ៏ធំសម្បើម នៅក្នុងលីគអារ៉ាប៊ីសាអូឌីតនេះ កំពុងធ្វើដំណើរប្រែក្លាយជោគវាសនាទៅជាលីគបាល់ទាត់ដ៏ល្អបំផុតមួយក្នុងពិភពលោក ចាប់ពីរដូវកាលក្រោយៗទៅ»។ នេះបើតាមក្លិប Al Ittihad ។ Benzema បានចាកចេញពី Real Madrid ក្រោយរួបរស់អស់រយៈពេល១៤ឆ្នាំ បន្ទាប់ពីផ្ទេរពីក្លិប Lyon កាលពីឆ្នាំ២០០៩។ ក្នុងវ័យ៣៥ឆ្នាំ Benzema បានទទួលពានរង្វាន់ Ballon d’Or ផងដែរ កាលពីឆ្នាំ២០២២ ។ Benzema ធ្លាប់ជួយ Real ឈ្នះពានរង្វាន់ Lali ga ៤លើក និង Champion League ៥លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7695.txt
Lionel Messi ប្រធានក្រុមជម្រើសជាតិអាហ្សង់ទីន នៅថ្ងៃទី១៣ ខែមិថុនា បានបញ្ជាក់ថារូបគេមិនបានគិតឡើយថានឹងអាចលេងនៅព្រឹត្តិការណ៍បាល់ទាត់ពិភពលោក FIFA World Cup ជាថ្មីម្តងទៀត។ ខ្សែប្រយុទ្ធ Paris Saint Germain ដែលជួយអាហ្សង់ទីនឈ្នះ World Cup ឆ្នាំ ២០២២ នៅកាតា បានលើកឡើងបែបនេះ ក្នុងកិច្ចសម្ភាសជាមួយប្រពន្ធផ្សព្វផ្សាយរបស់ចិន។
«ខ្ញុំបាននិយាយជាច្រើនលើករួចមកហើយកាលពីមុនថា ​World Cup ឆ្នាំ២០២២ ជាការប្រកួតចុងក្រោយរបស់ខ្ញុំ។ ខ្ញុំនឹងមើលពីរបៀបដែលអ្វីៗជាដំណើរការ ប៉ុន្តែតាមទ្រឹស្តីជាក់ស្តែង ខ្ញុំមិនគិតឡើយថាខ្ញុំនឹងអាចមានវត្តមានសម្រាប់ World Cup លើកក្រោយនេះ។»។​ នេះបើតាមសម្តីរបស់ Messi បាននិយាយក្នុងវីដេអូដែលបានបង្ហោះជាសាធារណៈនៅលើបណ្តាញសង្គម Kuaishou។ ម្ចាស់ពានរង្វាន់ Ballon d’Or ៧សម័យ បច្ចុប្បន្នកំពុងតែស្ថិតនៅក្នុងទីក្រុងប៉េកាំង ជាទីកន្លែងដែលអាហ្សង់ទីននឹងលេងការប្រកួតមិត្តភាពអន្តរជាតិទល់នឹងក្រុមអូស្ត្រាលីនាថ្ងៃទី១៥ ខែមិថុនា។ ប្រសិនបើកីឡាករឆ្នើមសញ្ជាតិអាហ្សង់ទីន វ័យ៣៦ឆ្នាំរូបនេះបង្ហាញខ្លួននៅក្នុងការប្រកួតពានរង្វាន់ World Cup 2026 រូបគេនឹងឈានដល់វ័យ ៣៩ឆ្នាំក្នុងការប្រកួតនោះ។ កាលពីដើមឆ្នាំ ២០២៣ Messi ធ្លាប់បាននិយាយប្រាប់ទៅកាន់កាសែតរបស់អាហ្សង់ទីន Ole ថារូបគេនឹងមានភាពលំបាកដើម្បីចូលរួមប្រកួតនៅព្រឹត្តិការណ៍ World Cup ដទៃទៀត។ ដោយឡែកកាលពីសប្តាហ៍មុន Messi បានប្រកាសអំពីការសម្រេចចិត្តចូលរួមក្លិប Inter Miami ស្ថិតនៅក្របខណ្ឌ Major League Soccer បន្ទាប់ពីរូបគេបានផុតកិច្ចសន្យាជាមួយក្រុម Paris Saint Germain។ ក្រុមជម្រើសជាតិអាហ្សង់ទីននឹងត្រូវជួបប្រកួតទល់ក្រុមជម្រើសជាតិអូស្ត្រាលី ដែលការប្រកួតធ្វើឡើងនៅថ្ងៃទី១៥ ខែមិថុនា នៅក្នុងកីឡដ្ឋាន Worker’s ដែលមានសមត្ថភាពផ្ទុកអ្នកទស្សនាប្រមាណ ៦៨,០០០នាក់ ស្ថិតក្នុងទីក្រុងប៉េកាំង។ គួររំលឹកថាក្រុមជម្រើសជាតិអាហ្សង់ទីន នឹងអូស្ត្រាលី​ធ្លាប់ប្រជែងគ្នានៅវគ្គ ១៦ក្រុមចុងក្រោយនៃព្រឹត្តិការណ៍ ​World Cup 2022 នៅទីក្រុងដូហា ប្រទេសកាតា ហើយកាលនោះអាហ្សង់ទីនយកឈ្នះដោយលទ្ធផល ២-១។ ខណៈដែល Messi កំពុងក្លាយជាទីចាប់អារម្មណ៍របស់ប្រជាជនចិនដែលដណ្តើមគ្នាចង់ឃើញការប្រកួតរបស់កីឡាកររូបនេះ ប៉ុន្តែថ្លៃសំបុត្រសម្រាប់ចូលទស្សនាកំពុងតែមានការកើនឡើងដល់ទៅតម្លៃ ៤,៨០០យន់ (៦៧១ដុល្លារ)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7696.txt
លោកនាយករដ្ឋមន្ត្រីថៃ ប្រាយុទ្ធ ចន្ទអូចា បានផ្តាំផ្ញើទៅកាន់ប្រតិភូកីឡាថៃ ដែលមកប្រកួតស៊ីហ្គេមឆ្នាំ ២០២៣ នៅប្រទេសកម្ពុជា ឱ្យរក្សាជំហរឆ្ងាយពីនយោបាយ។ បើតាមការផ្សាយរបស់កាសែត Bangkok Post ថ្ងៃទី២៧ ខែមេសា។
លោក ប្រាយុទ្ធ កាលពីថ្ងៃទី២៦ ខែមេសា បានរៀបចំពិធីស្វាគមន៍អត្តពលិក និងមន្រ្តីកីឡារបស់ថៃ នៅវិមានរដ្ឋាភិបាល មុនពេលក្រុមអត្តពលិក និងមន្រ្តីកីឡាទាំងនោះ ធ្វើដំណើរមកចូលរួមប្រកួតព្រឹត្តិការណ៍កីឡាស៊ីហ្គេម ដែលនឹងចាប់ពីថ្ងៃទី៥ ដល់ថ្ងៃទី១៧ ខែឧសភា។ «កុំរួមបញ្ចូលកីឡាទៅនឹងរឿងនយោបាយឱ្យសោះ។ យើងកំពុងតែរៀបចំការបោះឆ្នោត ដូច្នេះយើងមិនអាចរិះគន់រឿងរបស់កម្ពុជានោះទេ វាជាបញ្ហារបស់ពួកគេ។ យើងមានរឿងផ្ទាល់ខ្លួនរបស់យើង ហើយវាជាបញ្ហាផ្សេងគ្នា មិនត្រូវលាយឡំបញ្ចូលគ្នាឡើយ។ បើសិនអ្នកនៅបន្តធ្វើបែបនេះវានឹងក្លាយជាភាពវឹកវរ ។ តើអ្នកយល់ទេ? យើងមានបញ្ហាផ្ទាល់ខ្លួនច្រើន ដូច្នេះកុំរញ៉េរញ៉ៃនឹងបញ្ហារបស់ពួកគេ។»។ លោក ប្រាយុទ្ធ បាននិយាយប្រាប់អ្នកកាសែតបែបនេះ។ មន្ត្រីកីឡាថៃមួយចំនួន ព្រមទាំងអ្នកគាំទ្រ កំពុងតែបន្តបង្ហាញក្តីមិនសប្បាយចិត្តចំពោះកម្ពុជា ដែលបានសម្រេចចិត្តដាក់បញ្ចូលវិញ្ញាសាកីឡាគុនខ្មែរ ជាផ្នែកនៃការប្រកួតកីឡាស៊ីហ្គេម ហើយបានដកកីឡាម៉ូយថៃចេញ។ ចំពោះលើវិញ្ញាសាកីឡាគុនខ្មែរនេះ ត្រូវបានមន្ត្រីថៃ មិនបញ្ជូនអត្តពលិក សម្រាប់ចូលរួមប្រកួតលើប្រភេទវិញ្ញាសាកីឡាគុនខ្មែរនេះឡើយ។ ទាក់ទងការមកប្រកួតនៅប្រទេសកម្ពុជា លោកប្រាយុទ្ធ ក៏បានលើកឡើងបន្ថែមដូច្នេះថា៖«ខ្ញុំបានប្រាប់ប្រជាជនដែលជាអត្តពលិក និងមន្រ្តីកីឡា ដែលទៅកម្ពុជា ឱ្យបង្កើតនូវទំនាក់ទំនងល្អ ក្តីស្រលាញ់ និងការរួបរួម។ យើងត្រូវតែអត់ធ្មត់ និងតាំងចិត្ត ព្រោះថាបញ្ហាជាច្រើនបានកើតឡើងរួចហើយ ដូច្នេះយើងមិនអាចបង្កើតបញ្ហាបន្ថែមទៀតឡើយ យើងត្រូវតែស្ថិតនៅក្នុងសន្តិភាព ព្រោះយើងជាអ្នកជិតខាងគ្នា។»។ មិនត្រឹមតែនិយាយផ្តែផ្តាំទៅកាន់ក្រុមអត្តពលិក និងមន្ត្រីការប្រកួត​​ នោះទេ នាយករដ្ឋមន្ត្រីថៃ ក៏បានរិះគន់ទៅកាន់មនុស្សមួយចំនួន ដែលបានវាយប្រហារមកកាន់ប្រទេសកម្ពុជា នៅបណ្តាញសង្គមនានាផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7697.txt
ខ្សែប្រយុទ្ធសញ្ជាតិន័រវេស Erling Haaland ត្រៀមបំបែកកំណត់ត្រា ជាកីឡាករស៊ុតបញ្ចូលទីច្រើនជាងគេ នៅក្របខណ្ឌ Premier League ក្រោយជួយឱ្យ Manchester City យកឈ្នះលើ West Ham ដោយលទ្ធផល៣-០ នៅថ្ងៃទី៤ ឧសភា។
គ្រាប់បាល់ទាំង៣គ្រាប់នេះ សម្រេចបានដោយខ្សែការពារ N. Ake នៅនាទី៥០ តាមរយៈការបញ្ចូនបាល់យ៉ាងល្អពីសំណាក់កីឡាករ R. Mahrez ។ ២០នាទីក្រោយមក ខ្សែប្រយុទ្ធ Haaland ថែមមួយគ្រាប់ទៀត នៅនាទី៧០ ក្រោយពីការបញ្ជូនបាល់ពី J. Grealish មុននឹងខ្សែបម្រើស្លាប P. Foden បន្ថែមបានមួយគ្រាប់ទៀតនៅនាទី៨៥ មុនចប់ការប្រកួត។ មួយគ្រាប់របស់ Haaland បានជួយឱ្យរូបគេ ក្លាយជាកីឡាករសំខាន់ និងត្រៀមបំបែកកំណត់ត្រាស៊ុតបញ្ចូលទីច្រើនជាងគេ នៅក្របខណ្ឌ Premier League ។ គិតត្រឹមសប្ដាហ៍ទី៣៤នេះ Haaland ស៊ុតបានចំនួន៣៥គ្រាប់ ខណៈការប្រកួតនៅសល់៤ដងទៀត។ ប៉ុន្តែ Man City នៅសល់៥ប្រកួតក្នុងដៃ។ Haaland ត្រៀមបំបែកកំណត់ត្រាអតីតកីឡាករសញ្ជាតិអង់គ្លេស Ron Davies ដែលស៊ុតបញ្ចូលទីបាន ៣៧ គ្រាប់ ក្នុងការប្រកបអាជីពនៅក្លិបSouthampton ក្នុងឆ្នាំ ១៩៦៦-៦៧។ បច្ចុប្បន្ននេះ Man City ឈរនៅចំណាត់ថ្នាក់លេខ១ ដោយមាន៧៩ពិន្ទុ ក្នុងការប្រកួត៣៣លើក តាមពីក្រោយដោយ Arsenal ដែលមាន៧៨ពិន្ទុ ដែលប្រកួត៣៤លើក។ Man City មានប្រៀបជាង Arsenal ក្នុងការពានរង្វាន Premier League ដោយសារលើស១ពិន្ទុ និងសល់១ប្រកួតក្នុងដៃ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7698.txt
ក្រុម Manchester United បានយកឈ្នះ Brighton & Hove Albion នៅវគ្គពាក់កណ្តាលផ្តាច់ព្រ័ត្រពានរង្វាន់ FA Cup ដោយការស៊ុតបាល់កាត់សេចក្តី ១១ម៉ែត្រក្នុងលទ្ធផល ៧-៦ នៅ Wembley ថ្ងៃទី២៣ ខែមេសា។ Man United នឹងត្រូវជួប Manchester City វគ្គផ្តាច់ព្រ័ត្រ FA Cup ដែលជាការប៉ះគ្នាផ្តាច់ព្រ័ត្រលើកដំបូងក្នុងប្រវត្តិសាស្ត្រ។
ការប្រកួតប្រជែងគ្នាយ៉ាងស្ថិតស្វាញរវាងក្រុមបិសាចក្រហមតទល់ជាមួយនឹង Brighton ក្នុងរយៈពេល ១២០នាទី ក្រុមទាំងពីរបានព្យាយាមស៊ុតបាល់ដើម្បីស្វែករកគ្រាប់រៀងៗខ្លួន ពីការដាក់សម្ពាធ និងវាយសម្រុកគ្នាទៅវិញទៅមក ប៉ុន្តែគ្មានការស៊ុតបាល់បំប៉ោងសំណាញ់ទីលើគ្នាឡើយ។ ឈានដល់ការស៊ុតបាល់កាត់សេចក្តី ១១ម៉ែត្រ គ្រាប់បាល់ទី៧​ នៃបាល់កាត់សេចក្តី ពីសំណាក់កីឡាករ Solly March ជាកីឡាករទី៧ របស់ ​Brighton ដែលទទួលរាប់រង ប៉ុន្តែគ្រាប់បាល់នោះរូបគេបែរជាស៊ុតបាល់រំលងរបាទី មុនពេលខ្សែការពារ Victor Lindelof របស់បិសាចក្រហមអាចស៊ុតបាល់ទី៧ បញ្ចូលទី នាំជ័យជម្នះលទ្ធផល ៧-៦។ Man United នឹងត្រូវជួបក្រុម Man City នៅវគ្គផ្តាច់ព្រ័ត្រ ដែលជាក្រុមទើបប្រកួតយកឈ្នះលើក្រុម Sheffield United ក្នុងលទ្ធផល ៣-០ នៅវគ្គពាក់កណ្តាលផ្តាច់ព្រ័ត្រពានរង្វាន់ FA Cup ដូចគ្នាកាលពីថ្ងៃទី២២ ខែមេសា។ ការប្រកួតរវាង Man United និង Brighton ក្នុងវគ្គពាក់កណ្តាល់ផ្តាច់ព្រ័ត្រនេះគឺជាការជួបសងសឹងគ្នាសារជាថ្មីលើកដំបូងបង្អស់ចាប់តាំងពីឆ្នាំ ១៩៨៣ ដែលក្រុមទាំងពីរបានជួបគ្នានៅវគ្គផ្តាច់ព្រ័ត្រនៃពានរង្វាន់ FA Cup។ កាលនោះ Brighton ក៏រងបរាជ័យក្រោមថ្វីជើង Man United ដូចគ្នា។ រដូវកាល ២០២២-២៣ បិសាចក្រហមស្ថិតក្រោមការដឹកនាំរបស់លោក Erik ten Hag និងជាក្រុមម្ចាស់ជើងឯក FA Cup ១២សម័យ កំពុងតែប្រជែងពានលំដាប់ទីពីរអង់គ្លេសមួយនេះ បន្ទាប់ពីពួកគេបានឈ្នះពានរង្វាន់ EFL Cup ក្រោយខកខានជាង ៥ឆ្នាំ។ ជំនួបវគ្គផ្តាច់ព្រ័ត្ររវាងក្រុមស្ថិតនៅក្នុងទីក្រុង Manchester ដូចគ្នា នឹងក្លាយជាការប៉ះគ្នាក្នុងវគ្គផ្តាច់ព្រ័ត្រលើកដំបូងបង្អស់ក្នុងប្រវត្តិសាស្ត្រនៃក្រុមទាំងពីរ។ ការប្រកួតនឹងធ្វើឡើងនៅក្នុងកីឡដ្ឋាន Wembley ថ្ងៃទី៣ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7699.txt
ក្លិប Manchester United បានអនុញ្ញាតឱ្យខ្លួនឯងបាត់ការគ្រប់គ្រងលើការប្រកួត នៃជំនួបក្របខណ្ឌ Premier League ទល់ក្លិប Tottenham Hotspur ដែលបញ្ចប់លទ្ធផលការប្រកួតទៅត្រឹមលទ្ធផលស្មើ ២-២។ នេះជាការយល់ឃើញរបស់ Christian Eriksen ក្រុម Man Utd បន្ទាប់ពីបញ្ចប់ការប្រកួតថ្ងៃទី២៧ ខែមេសា។
ការប្រកួតដ៏ជក់ចិត្ត ក្រុម Man United រកបានគ្រាប់បាល់នាំមុខមុនដល់ទៅ២គ្រាប់ ដោយកីឡាករ Jadon Sancho និង Marcus Rashford នៅវគ្គទី១។ ព្រោះតែភាពរអាក់រអួលនៃទម្រង់លេង និងខ្វះខាតការគ្រប់គ្រងលើគូប្រកួតរបស់ក្រុមបិសាចក្រហម បានផ្តល់ឱកាសដល់កីឡាករ Pedro Porro និង Son Heung-Min អាចស្វែករកគ្រាប់បាល់ ២គ្រាប់មកវិញ ជួយសង្គ្រោះ ​​​Spurs គេចផុតពីការបាត់បង់ពិន្ទុ ក្រោមការដឹកនាំដោយគ្រូបង្វឹកបណ្តោះអាសន្ន Ryan Mason សម្រាប់ការប្រកួតដំបូង។ និយាយក្នុងសន្និសីទកាសែតក្រោយចប់ការប្រកួត Eriksen បាននិយាយចំៗពីទម្រង់លេងក្រុមហាក់មានភាពធ្វេសប្រហែសច្រើន ទើបតែងរបូតគ្រាប់បាល់នៅក្នុងការប្រកួត។ «ខ្ញុំគិតថាយើងបានបន្ថយនៅថាមពលរបស់យើង ដែលនេះជាបញ្ហា ខ្ញុំគិតថាវាបានកើតឡើងនៅការប្រកួតកន្លងទៅរួចមកហើយ នៅពេលដែលយើងគ្រប់គ្រងការប្រកួតបានហើយ មានទម្រង់ល្អហើយ ប៉ុន្តែយើងមិនបន្តធ្វើវាបន្ថែមទៀត។ យើងបានបាត់បងថាមពលបន្តិច បាត់ការគ្រប់គ្រង ហើយពួកគេមានភាពជឿជាក់​ ហើយធ្វើឱ្យលទ្ធផលប្រែប្រួល ដំបូងដូចជាធម្មតា នៅពេលយើងនាំមុខ ២-០ ប៉ុន្តែអ្វីគ្រង់យ៉ាងប្រែប្រួលលឿនណាស់។»។ នេះជាអ្វីដែល Eriksen បាននិយាយ។ លទ្ធផលស្មើបានធ្វើឱ្យ Man United តាមពីក្រោមក្រុមលេខ ៣ Newcastle United ចំនួន២ពិន្ទុ ប៉ុន្តែសល់ក្នុងដៃ១ប្រកួត។ Man United ឈរលេខ ៤ នាំមុខពិន្ទុក្រុម Spurs ដែលឈរលេខ ៥ ចំនួន ៦ពិន្ទុ និងក្រោយប្រកួត២លើកថែមទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_77.txt
អ្នកទោស វ័យ២២ឆ្នាំម្នាក់នៅពន្ធនាគារខេត្តបន្ទាយមានជ័យ បានស្លាប់ដោយសារជំងឺបេះដូង និងខ្វះអុកស៊ីសែន ទៅចិញ្ចឹមខួរក្បាល អំឡុងពេលសម្រាកព្យាបាលនៅមន្ទីរពេទ្យមិត្តភាពកម្ពុជា-ជប៉ុន ស្រុកមង្គលបូរី។ នេះបើតាមលិខិតបំភ្លឺរបស់ពន្ធនាគារខេត្តបន្ទាយមានជ័យ ចេញថ្ងៃទី២៣ មីនា។
ការចេញលិខិតបំភ្លឺរបស់ពន្ធនាគារខេត្តបន្ទាយមានជ័យ ពាក់ព័ន្ធនឹងការស្លាប់ពិរុទ្ធជនខាងលើ ដោយសារ មានអ្នកប្រើប្រាស់មួយចំនួន ចោទជាចម្ងល់ លើមន្ត្រីពន្ធនាគារ មិនព្រមបញ្ជូនអ្នកទោសដែលមានជំងឺទៅមន្ទីរពេទ្យ ទុករហូតដល់ឈឺធ្ងន់ធ្ងរ។ ភាគីពន្ធនាគារខេត្ត អះអាងថា រយៈពេលជាងមួយឆ្នាំ ដែលពិរុទ្ធជន ខាងលើជាបឃុំ ពុំធ្លាប់មានជំងឺឡើយ។ យ៉ាងណាក្ដី នៅថ្ងៃទី២០ មីនា ពិរុទ្ធជនរូបនេះ មានអាការៈមិនស្រួលខ្លួន ហើយភ្លាមៗនោះ មន្ត្រីគ្រប់គ្រងអគារពន្ធនាគារ ក៏បញ្ជូនអ្នកទោសរូបនេះ ទៅប៉ុស្តិ៍សុខភាព។ មន្ត្រីពេទ្យប៉ុស្តិ៍សុខភាព ពិនិត្យឃើញ ពិរុទ្ធជន មានសភាពហត់ខ្លាំង ពិបាកដកដង្ហើម ចុកឆ្អល់ដង្ហើម ក្អួត និងស្វាយចុងដៃចុងជើង។ បន្ទាប់ពីឃើញអ្នកទោសមានសភាពបែបនេះ មន្ត្រីពន្ធនាគារ ក៏បញ្ជូនអ្នកជំងឺទៅសង្គ្រោះបន្ទាន់ភ្លាមៗ នៅមន្ទីរពេទ្យមិត្តភាពកម្ពុជា-ជប៉ុន នាម៉ោង១១និង៣០នាទីព្រឹក។ ១០នាទីក្រោយ អ្នកជំងឺ ក៏បានទៅដល់ពេទ្យ ហើយមន្ត្រីពន្ធនាគារ ក៏ទាក់ទងទៅសាច់ញាតិអ្នកទោស។ សម្រាកនៅពេទ្យ បានមួយថ្ងៃ អ្នកទោសក៏ស្លាប់ ដោយសារជំងឺបេះដូង និងខ្វះអុកស៊ីសែន។ ពន្ធនាគារខេត្តបន្ទាយមានជ័យ បញ្ជាក់បន្ថែមពីមូលហេតុដែលអ្នកទោសស្លាប់បែបនេះ៖ «អំឡុងពេលសម្រាកព្យាបាលនៅមន្ទីរពេទ្យពិរុទ្ធជនរូបនេះ ពុំបានធូរស្រាល ក៏បានស្លាប់នៅម៉ោង១១និង៤០នាទីព្រឹក ថ្ងៃទី២១ ខែមីនា ឆ្នាំ២០២៥ នៅមន្ទីរពេទ្យមិត្តភាពកម្ពុជា-ជប៉ុន ស្រុកមង្គលបូរី ដោយសារ ជំងឺបេះដូង និងខ្វះអុកស៊ីសែនទៅចិញ្ចឹមខួរក្បាល»។ ហេតុនេះ ខាងពន្ធនាគារខេត្តបន្ទាយមានជ័យ បដិសេធទាំងស្រុង ពាក់ព័ន្ធនឹងព័ត៌មានណា ដែលចោទប្រកាន់ខុសពីការបកស្រាយខាងលើ។ ពន្ធនាគារខេត្តបន្ទាយមានជ័យ ចាត់ទុកការផ្សាយព័ត៌មាន ដែលខុសពីការបកស្រាយនេះ ជាព័ត៌មានបំភ្លើស ធ្វើឱ្យប៉ះពាល់កិត្តិយសអង្គភាពពន្ធនាគារ។ អ្នកទោសដែលស្លាប់ខាងលើ ត្រូវបានឃុំខ្លួនកាលពីថ្ងៃទី២៣ ខែធ្នូ ឆ្នាំ២០២៣ ពីបទកាន់កាប់ ឬដឹកជញ្ជូនអាវុធដោយគ្មានការអនុញ្ញាត និងបទហិង្សាដោយចេតនា, លួច និងប្រើប្រាស់សារធាតុញៀនខុសច្បាប់។ ពិរុទ្ធជនរូបនេះ មានទោស៣ឆ្នាំ ហើយអនុវត្តទោសបាន ១ឆ្នាំ ២ខែ ២៨ថ្ងៃ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_770.txt
ក្រសួងការពារជាតិ​ចិន កំពុងស្ថិត​ក្នុងស្ថានភាព​ប្រុង​ជើងការ​កម្រិត​ខ្ពស់ ហើយនឹង​បើក​ប្រតិបត្តិការ​យោធា​តាម​ការកំណត់​គោលដៅ​មួយចំនួន ដើម្បី​ជា​ចំណាត់ការ​ឆ្លើយតប និង​ការពារ​អធិបតេយ្យ​ជាតិ និង​បូរណភាព​ដែនដី​។ អ្នកនាំពាក្យ​ក្រសួងការពារជាតិ​ចិន លោក Wu Qian បានបញ្ជាក់​បែបនេះ នៅ​យប់ថ្ងៃទី​២ ខែសីហា​ ស្របពេលប្រធានសភា​តំណាង​អាម៉េរិក លោកស្រី ណាន់​ស៊ី ផេ​ឡូ​ស៊ី ធ្វើ​ទស្សនកិច្ចនៅ​តៃវ៉ាន់ ​។
​ទន្ទឹមនេះ មន្ត្រី​ចិន​ជាច្រើនរូប បាន​រិះគន់​ដំណើរ​ទស្សនកិច្ចប្រធានសភាអាម៉េ​រិកនេះ ដោយ​ចាត់ទុកថា ប៉ះពាល់​អធិបតេយ្យ​ចិន រួមទាំង​ផ្តល់​ការគាំទ្រ​ដល់​កម្លាំង​គាំទ្រ​ឯករាជ្យ​តៃវ៉ាន់​។ ​មិនតែប៉ុណ្ណោះ ទីភ្នាក់ងារ​ព័ត៌មាន​ចិន Xinhua បាន​ចុះផ្សាយ​ថា យោធា​ចិន​នឹងធ្វើ​សមយុទ្ធ​យោធា រួមទាំង​បាញ់​គ្រាប់​ពិត​នៅ​ជុំវិញ​តៃវ៉ាន់​ផង​៕ ​ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7700.txt
ក្រុមមេឃខៀវ Manchester City បានទម្លាក់ក្រុមម្ចាស់ការពារតំណែងជើងឯក Real Madrid នាវគ្គពាក់កណ្ដាលផ្ដាច់ព្រ័ត្រ Champion League នៅថ្ងៃទី១៨ ឧសភា។ សរុបទាំងពីរជើង ក្រុម Man City បានយកឈ្នះ Real Madrid ដោយលទ្ធផល ៥-១។
នាការប្រកួតជើង២នេះ ក្រុមម្ចាស់ផ្ទះអង់គ្លេស Man City បានយកឈ្នះក្រុមភ្ញៀវមកពីអេស្ប៉ាញ Real Madrid ដោយលទ្ធផល៤-០ នាកីឡដ្ឋាន Etihad ក្នុងទីក្រុង Manchester ។ ៤គ្រាប់ ដែល Man City សម្រេចបាននេះ រកបានដោយកីឡាករ B. Silva ក្រោយការបញ្ជូនបាល់ពី K. De Bruyne នានាទី២៣ មុននឹង Silva រកបានគ្រាប់ទី២ នៅនាទី៣៧។ ឈានចូលតង់ទី២ ខ្សែការពារ M. Akanji រកបានគ្រាប់ទី៣ឱ្យក្រុមមេឃខៀវ តាមរយៈការបញ្ជូនពី K. De Bruyne នៅនាទី៧៦ មុននឹង J. Alverez បន្ថែមមួយគ្រាប់ទៀត នៅនាទី៩០+១ ក្រោយបញ្ជូនបានយ៉ាងល្អ ពីP. Foden ។ ក្រុម Real Madrid ព្យាយាមវាយបកដែរ តែគ្មានសំណាង។ ក្រោយទម្លាក់ម្ចាស់ជើងឯក Champion League ១៤ សម័យនេះ Man City ត្រូវឡើងទៅជួបក្រុមមកពីអ៊ីតាលី Inter Milan នៅវគ្គផ្ដាច់ព្រ័ត្រ នាថ្ងៃទី១១ មិថុនា។ ក្រុម Man City មិនទាន់ស្គាល់រសជាតិ លើកពាន Champion League នៅឡើងទេ ខណៈ Inter Milan ធ្លាប់លើកពាននេះ ៣លើកមកហើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7701.txt
ក្លិប Manchester United នឹងវិលត្រលប់ទៅកាន់ការប្រកួតប្រជែងក្នុងពានរង្វាន់ UEFA Champions League វិញ នៅរដូវកាលក្រោយ បន្ទាប់ពីពួកគេបានប្រកួតយកឈ្នះលើក្រុម​ Chelsea ក្នុងលទ្ធផល ៤-១ នាថ្ងៃទី២៥ ខែឧសភា ដើម្បីរក្សាកៅអីក្រុមកំពូលទាំង ៤ នៅ Premier League។
គ្រាប់បាល់ទាំង ៤គ្រាប់ សម្រេចបានដោយកីឡាករ ​Casemiro, Anthony Martial, Bruno Fernandes ការស៊ុតបាល់ពិន័យ ១១ម៉ែត្រ និង ​Marcus Rashford សម្រាប់ក្រុមបិសាចក្រហម ដែលកំពុងស្រែកឃ្លានពិន្ទុ ពីការប្រកួតដែលនៅសល់ចំនួន ២ក្នុងលីគ។ Man United ធ្វើឱ្យក្រុម Liverpool ខកចិត្តដោយត្រូវធ្លាក់ទៅលេងនៅក្របខណ្ឌ Europa League នៅរដូវកាលក្រោយ។ ម្ចាស់ជើងឯក ៣សម័យ Champions League ក្រុមបិសាចក្រហម បានបរាជ័យក្នុងការឈ្នះកៅអីលេងក្នុងពានរង្វាន់លំដាប់កំពូលតំបន់អឺរ៉ុបកាលពីរដូវកាលមុន។ ក្នុងរដូវកាលនេះពួកគេកំពុងស្ថិតនៅចំណាត់ថ្នាក់លេខ ៣ មាន ៧២ពិន្ទុក្នុងដៃ ខណៈនៅសល់ ១ប្រកួតចុងក្រោយក្នុងដៃ និងមាន​ ៦ពិន្ទុដាច់ពីក្រុម Liverpool ដែលឈរនៅលំដាប់ថ្នាក់ទី៥។ ចំណាត់ថ្នាក់លេខ ៤ រក្សាបានដោយក្រុម Newcastle United ដែលនឹងវិលត្រលប់ទៅកាន់ការប្រកួត Champions League សារជាថ្មីផងដែរ ក្រោយខកខានរយៈពេលជាច្រើនឆ្នាំ។ ពួកគេបានឈ្នះកៅអីពានរង្វាន់កំពូលតំបន់អឺរ៉ុប បន្ទាប់ពីប្រកួតស្មើនឹងក្រុម Leicester City កាលពីថ្ងៃ២២ ខែឧសភា។​ សម្រាប់ក្រុមដែលដឹកនាំដោយលោក Erik ten Hag វិញ ការប្រកួតនៅក្នុងទឹកដី Old Trafford ចំនួន ១៧លើក នៃក្របខណ្ឌ Premier League មិនទាន់ស្គាល់ការបរាជ័យម្តងឡើយ ខណៈពួកគេនឹងត្រូវប្រកួតបង្គ្រប់ការប្រកួត ១ចុងក្រោយដែលនៅសល់នាចុងបញ្ចប់រដូវកាលនេះ។ បន្ទាប់ពីរក្សាបានកៅអីលេងនៅ Champions League រួចមក Man United នៅសល់ភារកិច្ចដ៏ធំមួយបន្ថែមទៀត ដោយជាការប្រកួតប្រជែងក្នុងពានរង្វាន់ FA Cup ទល់ក្រុម Manchester City ដែលការប្រកួតនឹងត្រូវធ្វើឡើងនៅថ្ងៃទី៣ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7702.txt
បុគ្គលិកផ្នែកថែទាំសុខភាពចំនួន ៨នាក់ នឹងត្រូវបន្តកាត់ទោសទាក់ទងនឹងការស្លាប់របស់លោក Diego Maradona បន្ទាប់ពីត្រូវបានចោទប្រកាន់ពីបទ«មនុស្សឃាតដោយការធ្វេសប្រហែស»។ ប្រព័ន្ធផ្សព្វផ្សាយ TN របស់អាហ្សង់ទីនបានផ្សាយដូច្នេះ នៅថ្ងៃទី១៩ ខែមេសា។
លោក Maradona វីរបុរសកីឡាបាល់ទាត់អាហ្សង់ទីន ដែលបានជួយឱ្យអាហ្សង់ទីនឈ្នះ World Cup លើកទីពីរក្នុងប្រវត្តិសាស្ត្រក្នុងឆ្នាំ ១៩៨៦ បានស្លាប់នៅក្នុងវ័យ ៦០ឆ្នាំ កាលពីខែ វិច្ឆិកា ឆ្នាំ ២០២០។ ការស្លាប់របស់លោក Maradona ដោយសារតែបេះដូងលែងដំណើរការ បន្ទាប់ពីការវះកាត់ខួរក្បាលប៉ុន្មានថ្ងៃក្រោយ។ បើតាមការរាយការណ៍របស់ទូរទស្សន៍អាហ្សង់ទីន TN តុលាការក្នុងទីក្រុង ​San Isidro ស្ថិតនៅជាយទីក្រុង ​Buenos Aires បានច្រានចោលបណ្តឹងឧទ្ធរណ៍របស់មេធាវីការពារក្តី ហើយតុលាបានបន្តតម្កល់ការចោទប្រកាន់រយៈពេលមួយឆ្នាំ ដោយព្រះរាជអាជ្ញាពីបទ «ការងារមិនប្រុងប្រយ័ត្ន និងគ្មានប្រសិទ្ធភាព» ក្នុងការព្យាបាល និងថែទាំង Maradona អតីតកីឡាករ ​Boca Juniors និង Napoli។ តាមរយៈរបាយការណ៍ដដែលនោះ ដំណើរការនៃការកាត់ក្តីនឹងទំនងធ្វើឡើងនៅក្នុងឆ្នាំ ២០២៣ នេះ ហើយជនជាប់ចោទទាំង​ ៨នាក់ អាចប្រឈមមុខនឹងការផ្តន្ទាទោសដាក់ពន្ធនាគាពីរយៈពេល ៨ ទៅ ២៥ឆ្នាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7703.txt
ចំណោមក្រុមនៃលីគកីឡាបាល់ទាត់កំពូលទាំង៥នៅអឺរ៉ុប Barcelona, Manchester City និង Napoli សុទ្ធតែបានក្លាយជាម្ចាស់ជើងឯកលីគកំពូលរៀងៗខ្លួននៅរដូវកាល ២០២២-២៣ ទោះនៅសល់ការប្រកួត។ ម្ចាស់ការពារតំណែងជើងឯក Bayern Munich និង Borussia Dortmund នៅប្រទាញប្រទង់គ្នាដល់ជំនួបចុងក្រោយ Bundesliga ដ្បិតមានគម្លាតត្រឹម២ពិន្ទុ។ Paris Saint-Germain មានភាគរយខ្ពស់បំផុត ក្នុងការគ្រង់ជើងឯកជាថ្មីបើទោះមានការប្រជែងពី Lens។
Barcelona ក្រសោបយកពាន La Liga របស់អេស្ប៉ាញរដូវកាល ២០២២-២៣ តាំងពីប៉ុន្មានសប្តាហ៍មុនម្លេះ ក្រោយក្រុមរហស្សនាមអ្នកមានបុណ្យរកបានពិន្ទុនាំមុខដាច់គូប្រជែង។ គិតត្រឹមសប្តាហ៍ទី៣៥ ក្រុមលោក Xavi Hernandez រកបាន៨៥ពិន្ទុ នាំមុខ At-Madrid ១៣ពិន្ទុ និង​ Real Madrid ១៤ពិន្ទុ ស្របពេលការប្រកួតនៅសល់៣លើកទៀតនឹងចប់រដូវកាល។ Machester City គ្រងតំណែងជើងឯករបស់ខ្លួន៣រដូកាលជាប់គ្នា នៅក្រោយពេលគូប្រជែង Arsenal ប្រកួតចាញ់ Nottingham Forest ១-០ នៅជំនួបសប្តាហ៍ទី៣៧។ កាលនោះ ក្រុមរហស្សនាមមេឃខៀវមាន៨៥ពិន្ទុ នាំមុខកាំភ្លើងធំ៤ពិន្ទុ ហើយសល់ប្រកួតក្នុងដៃ៣លើកថែមទៀត។ មិនខុសពី Bacelona និង Man City ឡើយ Napoli បានក្លាយជាជើងឯក Serie A តាំងពីប៉ុន្មានសប្តាហ៍មុនម្លេះ ដោយនាំមុខគូប្រជែងដល់ទៅជិត២០ពិន្ទុឯណោះ។ គិតត្រឹមថ្ងៃទី២៤ ខែឧសភា លីគកំពូលអ៊ីតាលីនៅសល់ការប្រកួត២លើកទៀត។ ក្រឡេកទៅលីគកំពូលអាល្លឺម៉ង់វិញ ខុសពីរដូវកាលមុខដែលក្រុមយក្ស Bayern Munich តែងដឹងខ្លួនជាម្ចាស់ពានតាំងពីមុនបញ្ចប់ការប្រកួតបិទរដូវកាល។ រដូវកាលនេះ Bayern Munich ដែលកំពុងឈរនៅចំណាត់ថ្នាក់ទី២ Bundesliga បណ្តោះអាសន្ន ត្រូវប្រជែងពិន្ទុជាមួយក្រុមកំពូលតារាង Borussia Dortmund នៅជំនួបបិទរដូវកាល ដើម្បីដឹងថាក្រុមណាជាម្ចាស់ពាន។ ឆ្លងកាត់ការប្រកួត៣៣លើក Dortmund រកបាន៧០ពិន្ទុ តាមពីក្រោយដោយម្ចាស់ការពារតំណែងជើងឯក Bayern Munich ដែលមាន៦៨ពិន្ទុ។ ជំនួបលើកចុងក្រោយសប្តាហ៍ទី៣៤ Dortmund ត្រូវជួប Mainz ស្របពេល Bayern Munich ប៉ះ FC Cologne ដែលការប្រកួតនឹងធ្វើឡើងនៅថ្ងៃទី២៧ ខែឧសភា ចុងសប្តាហ៍នេះ វេលាម៉ោង ៨ និង៣០នាទីយប់ [ម៉ោងនៅកម្ពុជា]។ សម្រាប់ក្រុម្ចាស់ការពារជើងឯក Ligue1 បារាំង PSG បើទោះនៅសល់២ប្រកួតទៀត ប៉ុន្តែក្រុមយក្សបារាំងមួយនេះមានភាគរយខ្ពស់ដើម្បី​បន្តគ្រងពានលីគកំពូលនៅរដូវកាលនេះ។ ឆ្លងកាត់ការប្រកួត៣៦លើក PSG ដែលសម្បូរទៅដោយកីឡាករល្បីៗដូចជា Messi Neymar និង Mbappe ជាដើម ស្ថិតនៅកំពូលតារាងមាន៨៤ពិន្ទុ នាំមុខ Lens ចំនួន៦ពិន្ទុ ខណៈនៅសល់២ប្រកួតចុងក្រោយដូចគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7704.txt
Cristiano Ronaldo នៅតែជាកីឡាករល្អបំផុត និងអស្ចារ្យមួយរូបនៅក្នុងវិស័យកីឡាបាល់ទាត់នាពេលបច្ចុប្បន្ន បើទោះបីរូបគេផ្លាស់ទៅលេងក្នុងទឹកដីទ្វីបអាស៊ីក្តី។ កីឡាករវ័យ ៣៨ឆ្នាំ បានផ្លាស់ទៅកាន់ក្លិប Al Nassr ជាមួយការភ្ញាក់ផ្អើលកាលពីខែមករា និងបានជ្រាបខ្លួនយ៉ាងរហ័សទៅក្នុងការប្រកួតប្រជែងក្នុងលីគកំពូលរបស់ប្រទេសអារ៉ាប៊ីសអូឌីត និងតែងតែរកបានគ្រាប់បាល់ជារឿយៗ។
ទោះយ៉ាងណា បើតាមរបាយការណ៍ដែលបានផ្សាយកាលពីមុនៗមក កីឡាករម្ចាស់ពានរង្វាន់ Ballon d’Or ៥សម័យ នៅតែអាចនឹងសម្លឹងរកមើលការចាកចេញពីប្រទេសអារ៉ាប៊ីសាអូឌីត។ ទោះជា Ronaldo កំពុងស្ថិតនៅក្នុងវ័យដែលហៀបនឹងបញ្ចប់អាជីពជាកីឡាករបាល់ទាត់ដ៏អស្ចារ្យមួយរូបលើពិភពលោកក្តី រូបគេក៏នឹងតែអាចស្វែករកក្លិបក្នុងការបន្តអាជីពប៉ុន្មានឆ្នាំទៅមុខថែមទៀត ហើយអាចនឹងទទួលបានទម្រង់លេងមួយដ៏ល្អក្នុងរយៈពេលខ្លីមួយមុនពេលបញ្ចប់អាជីពផងដែរ។ ខាងក្រោមនេះជាគោលដៅចំនួន ៦ ដែល Ronaldo អាចនឹងបន្តអាជីពបាល់ទាត់បន្តទៀតប្រសិនបើរូបគេអាចចេញពីក្លិប Al Nassr នៅចុងបញ្ចប់រដូវកាល ២០២២-២៣៖ ១. Newcastle United ក្លិប Newcastle United ទីបំផុតអាចវិលត្រលប់ចូលរួមការប្រកួតពានរង្វាន់ UEFA Champions League ជាមួយនឹងការដឹកនាំរបស់ម្ចាស់ថ្មី ហើយមកដល់ពេលនេះក្លិបរហ័សនាមសារិកាព្រៃកំពុងតែអាចទាក់ទាញចំណាប់អារម្មណ៍កីឡាករល្បីឈ្មោះនៅលើពិភពលោកឱ្យចូលរួមជាមួយពួកគេ។ វានឹងក្លាយជាសារមួយទៅកាន់ពិភពបាល់ទាត់ ប្រសិនបើ Newcastle ពិតជាអាចចុះកិច្ចសន្យា Cristiano Ronaldo សម្រាប់រដូវកាលក្រោយពិតមែន។ មិនត្រឹមតែជួយផ្តល់នូវបទពិសោធន៍ជាច្រើនដល់ក្រុមនោះទេ រូបគេក៏នឹងអាចជួយបង្កើនប្រាក់ចំណូលដល់ក្លិប ក៏ដូចជាទទួលបានចំនួនអ្នកគាំទ្រថ្មី។ រដូវកាល ២០២២-២៣ Newcastle United ពិតជាធ្វើបានល្អ តែយ៉ាងណាកីឡាករពួកគេភាគច្រើនខ្វះបទពិសោធន៍ក្នុងការលេង និងឈ្នះបានរង្វាន់ Champions League។ ២. Sporting CP ឆាកជីវិតនឹងអាចវិលចុះឡើងសម្រាប់ Ronaldo ប្រសិនបើរូបគេអាចវិលត្រលប់ទៅកាន់ក្លិបកំណើតរបស់គេនៅព័រទុយហ្កាល់គឺក្លិប Sporting CP នៅរដូវកាលក្រោយ។ តារាល្បីសញ្ជាតិព័រទុយហ្កាល់នៅតែមានទំនាក់ទំនងល្អជាមួយ Sporting ហើយវានឹងអាចក្លាយជាការស្វាគមន៍ និងការអរគុណយ៉ាងកក់ក្តៅ ប្រសិនបើ ​Ronaldo អាចបញ្ចប់អាជីបរបស់គេនៅក្លិបដែលផ្តល់ឱកាសដល់រូបគេរហូតដល់ការលេងបាល់ក្នុងកំរិតមួយដ៏ខ្ពស់នាពេលបច្ចុប្បន្ន។ ៣. AS Roma លោក Jose Mourinho កំពុងតែកសាងអ្វីមួយដ៏អស្ចារ្យនៅក្លិប Roma របស់អ៊ីតាលី ហើយពួកគេកំពុងតែស្ថិតនៅក្នុងការប្រជែងពានរង្វាន់ Europa League វគ្គផ្តាច់ព្រ័ត្រ បន្ទាប់ជួយក្រុមឈ្នះពានរង្វាន់ Europa Conference League កាលពីរដូវកាលមុន។ ឈ្នះការប្រកួតទល់ Sevilla នឹងជំរុញឱ្យពួកគេទៅប្រជែងពានរង្វាន់ UEFA Champions league បន្តទៀតនៅរដូវកាលក្រោយ។ នៅអ៊ីតាលីបច្ចុប្បន្ន ខ្សែប្រយុទ្ធដែលមានវ័យចំណាស់ៗ ដូចជា Zlatan Ibrahimovic, Edin Dzeko និង Olivier Giroud នៅតែកំពុងធ្វើព្យុះភ្លៀងក្នុងលីគកំពូលអ៊ីតាលី។ Ronaldo នៅតែអាចវិលត្រលប់ទៅកាន់ទឹកដីអ៊ីតាលី ហើយនៅតែរកបានកន្លែងលេងមួយដ៏សក្ក័សមសម្រាប់ក្រុមលោក Mourinho។ ប្រសិនបើ Roma អាចឈ្នះ Europa League និងអាចដណ្តើមបានកៅអី Champions League រដូវកាលក្រោយ Ronaldo អាចជាជម្រើសដ៏ល្អសម្រាប់លោក Jose Mourinho។ ៤. Bayern Munich Bayern Munich ក៏ជាក្លិបដ៏ល្អបំផុតមួយនាពេលបច្ចុប្បន្ន ដែលមានការប្រកួតប្រជែងខ្ពស់ទាំងនៅអាល្លឺម៉ង់ និងតំបន់អឺរ៉ុប។ ទោះជាយ៉ាងណារដូវកាលនេះ ពួកគេហាក់មានបញ្ហាទម្រង់លេង និងកំពុងប្រឈមការបាត់បង់ពានរង្វាន់ Bundesliga ទៅលើដៃក្រុមគូប្រជែង Borussia Dortmund។ Bayern Munich ក៏បានធ្លាក់ចេញពី Champions League ដោយត្រូវ ​Manchester City ទម្លាក់លទ្ធផលសរុបទាំង ២ជើង ៤-១។ Bayern Munich បច្ចុប្បន្នមានក្រុមកីឡាករល្អខ្លាំងនៅតំបន់ការពារ និងតំបន់បម្រើ ប៉ុន្តែពួកគេមានភាពខ្វះខាតខ្លាំងនៅទីតាំងអ្នកចាំទីប្រចាំក្រុម ព្រមទាំងខ្សែប្រយុទ្ធដ៏មុតស្រួចម្នាក់។ Ronaldo អាចនឹងចូលរួមធ្វើការងារជាមួយពួកគេរយៈពេល ២រដូវកាល ព្រោះតែបទពិសោធន៍លេងក្នុង Champions League អាចត្រូវបានចែករំលែកពីសំណាក់ Ronaldo ហើយរូបគេផ្ទាល់ក៏អាចស្វែករកការឈ្នះពានរង្វាន់ Bundesliga លើកដំបូងសម្រាប់អាជីពដូចគ្នា។ ៥. Chelsea ក្លិបតោខៀវ ត្រូវបានគេឃើញថាបានទិញកីឡាច្រើនជាងក្លិបដទៃនៅក្នុងរដូវកាល ២០២២-២៣ ប៉ុន្តែហាក់បីមិនទទួលបានជោគជ័យក្នុងការវិលត្រលប់ទៅកាន់ទម្រង់លេងដ៏ល្អរបស់ពួកគេនាពេលកន្លងមក។ ម្ចាស់ក្លិបថ្មីលោក Todd Boehly បានបង្ហាញឱ្យឃើញថាលោកមិនខ្មាស់អៀននោះទេក្នុងការនាំចូលកីឡាករបន្ថែមទៀតនៅក្នុងទីផ្សារដោះដូរបន្ថែមទៀតនៅរដូវកាលក្រោយ។ រឿងមួយ Ronaldo គឺជាគោលដៅមួយសម្រាប់ Chelsea ហើយរូបគេក៏អាចចុះកិច្ចសន្យារយៈពេលវែងថែមទៀត ក្នុងការជួយនាំក្រុមតោខៀវវិលត្រលប់ទៅកាន់តំបន់កំពូលនៃ Premier League សារជាថ្មី។ តែយ៉ាងណា Chelsea រដូវកាលក្រោយគ្មានវត្តមានលេងនៅក្នុង UEFA Champions League ឡើយ។ ៦. Real Madrid ជាទីកន្លែងដែលរូបគេសម្រេចក្តីស្រម៉ៃជាច្រើន ព្រមទាំងការឈ្នះពានរង្វាន់ Champions League ចំនួន ៤ ជាមួយនៅពេលប្រកបអាជីព។ Real Madrid ក៏ជាក្លិបមួយដែលជួយដល់ Ronaldo ឱ្យទទួលបានភាពជោគជ័យខ្លាំងនៅក្នុងអាជីពជាកីឡាករ។ វាមានបញ្ហាអ្វីឡើយដែល Ronaldo មិនស្ថិតនៅជាមួយនឹងក្លិបយក្សអេស្ប៉ាញម្តងទៀត តែយ៉ាងណារូបគេនៅតែជាជម្រើសកីឡាករតំបន់ប្រយុទ្ធដ៏ល្អមួយសម្រាប់ Real Madrid ក្នុងការលេងដោយគាំទ្រដល់អតីតមិត្តរួមក្រុម Karim Benzema៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7705.txt
ប្រធានាធិបតីអ៊ុយក្រែន លោក វ៉ូឡូឌីមៀ ហ្សេលេនស្គី នៅថ្ងៃទី២១ ខែឧសភា បានអំពាវនាវឱ្យពិភពលោកបង្ការសង្រ្គាមនៅពេលអនាគត តាមរយៈការធានាថា រុស្ស៊ីនឹងក្លាយជាប្រទេសឈ្លានពានចុងក្រោយ។
អត្ថបទទាក់ទង អាម៉េរិកប្រកាសផ្តល់ជំនួយយោធាទៅអ៊ុយក្រែនជាថ្មី ខណៈរុស្ស៊ីប្រកាសដណ្តើមបានក្រុងBahkmut មេដឹកនាំអ៊ុយក្រែន អញ្ជើញឥណ្ឌាឱ្យគាំទ្រផែនការសន្តិភាពរបស់ខ្លួនក្នុងកិច្ចប្រជុំ G7 ក្នុងសន្និសីទសារព័ត៌មានមួយពីកិច្ចប្រជុំក្រុមប្រទេសអ្នកមានទាំង៧ (G7) នៅក្រុង Hiroshima ក្នុងថ្ងៃទី២១ ខែឧសភា លោក វ៉ូឡូឌីមៀ ហ្សេលេនស្គី ប្រធានាធិបតីអ៊ុយក្រែន បានលើកឡើងថា ជ័យជម្នះរបស់ទីក្រុងកៀវលើក្រុងមូស្គូ នឹងធ្វើឱ្យមានការផ្លាស់ប្តូរប្រទេសឈ្លានពានអ្នកដទៃ នៅពេលអនាគត។ ទន្ទឹមនេះ មេដឹកនាំអ៊ុយក្រែន ក៏បានលើកឡើងពីផែនការសន្តិភាពរបស់ខ្លួនផង ក្នុងនោះរួមទាំងការស្តារព្រំដែនឡើងវិញ, ការដកទ័ពរបស់រុស្ស៊ី និងការធានាលើនុយក្លេអ៊ែរជាដើម។ «យើងនឹងបញ្ឈប់អ្នកឈ្លានពានដ៏មានឥទ្ធិពលផ្សេងទៀត»។ ប្រធានាធិបតីអ៊ុយក្រែន បានសង្កត់ធ្ងន់បែបនេះ នៅក្នុងថ្ងៃចុងក្រោយនៃកិច្ចប្រជុំក្រុមប្រទេស G7 ដោយបន្តថា នៅពេលប្រទេសមួយចង់បានសង្រ្គាម ពួកគេនឹងកំណត់ពិភពលោកបែបណា ប៉ុន្តែនៅពេលពួកគេចង់បានសន្តិភាព វាគ្មានចំណុចណាមួយ ដែលត្រូវផ្តើមសង្រ្គាមឡើយ។ នេះបើតាមការចុះផ្សាយរបស់សារព័ត៌មាន Al Jazeera។ ការលើកឡើងបែបនេះ ធ្វើឡើងក្រោយរុស្ស៊ីបានអបអរជ័យជម្នះលើក្រុងអ៊ុយក្រែន Bakhmut ដែលលោក​ហ្សេលេនស្គី អះអាងថា គ្មានអ្វីនៅសល់ឡើយ។ ទីក្រុងនេះ ជាសមរភូមិក្ដៅរវាងកងទ័ពអ៊ុយក្រែន និងរុស្ស៊ី ដោយកងទ័ពប្រទេសទាំង២ វាយប្រយុទ្ធគ្នាខ្លាំងដើម្បីគ្រប់គ្រងទីក្រុងនេះ។ វត្តមានរបស់លោក ហ្សេលេនស្គី ក្នុងកិច្ចប្រជុំមេដឹកនាំក្រុមប្រទេសអ្នកមានទាំង ៧ បានទទួលការសន្យាជាច្រើន ដើម្បីដាក់សម្ពាធលើរុស្ស៊ី ដែលនៅតែបន្តវាយប្រហារលើប្រទេសខ្លួន។ ប្រធានាធិបតីអាម៉េរិក ចូ បៃឌិន នៅថ្ងៃទី២១ ខែឧសភា បានប្រកាសផ្តល់ជំនួយយោធាជាថ្មីទៅអ៊ុយក្រែន ក្នុងទំហំ៣៧៥លានដុល្លារ ដោយក្នុងនោះរួមទាំងគ្រាប់រំសេវ និងរថពាសដែក។ បើតាមលោកបៃឌិន អាម៉េរិកនឹងមិនទៅណាចោលអ៊ុយក្រែនឡើយ។ ស្របគ្នានេះ ក្រុមប្រទេសG7 បានសន្យាពង្រឹងការដាក់ទណ្ឌកម្មលើរុស្ស៊ីបន្ថែមទៀត រួមទាំងបន្តផ្តល់ជំនួយទៅអ៊ុយក្រែន ក្នុងរយៈពេលវែង។ នៅថ្ងៃទី១៩ ខែឧសភា កន្លងទៅ អាម៉េរិក និងអង់គ្លេស បានដាក់ទណ្ឌកម្មលើរុស្ស៊ីជាថ្មី ក្នុងនោះមានក្រុមហ៊ុនរុស្ស៊ី, បុគ្គលពាក់ព័ន្ធ និងការហាមឃាត់លើការនាំចូលវត្ថុធាតុដើមពីរុស្ស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7706.txt
អ្នកចាត់ការក្រុមអធិរាជស Real Madrid លោក Carlo Ancelotti បានអះអាងថាក្រុមមេឃខៀវ Manchester City ពិតជាសក្ក័សមឈ្នះការប្រកួត ព្រោះពួកគេជាក្រុមមួយដ៏ខ្លាំងបំផុតក្នុងការប្រកួត។ Real Madrid រងបរាជ័យក្នុងលទ្ធផល ៤-០ ក្រោមថ្វីជើង Man City នៃការប្រកួតជើងទីពីរពានរង្វាន់ Champions League ថ្ងៃទី១៨ ខែឧសភា។
ក្រុម Man City ដឹកនាំដោយលោក Pep Guardiola បានសងសឹកក្រុម Real Madrid ដែលទម្លាក់ក្រុមខ្លួន នៅក្នុងវគ្គពាក់កណ្តាលផ្តាច់ព្រ័ត្រកាលពីរដូវកាលមុន ។ ក្រោយការខកចិត្តមួយនេះ លោក Ancelotti បាននិយាយអះអាងអំពីសមត្ថភាពរបស់ក្រុម Man City ថាជាក្រុមខ្លាំងមួយក្នុងការប្រកួត និងសក្ក័សមទទួលបានជ័យជម្នះ។ «ពួកគេលេងបានល្អខ្លាំងជាងយើង ដូច្នេះពួកគេសមតែទទួលបានជ័យជម្នះនេះ។ ការប្រកួតពួកគេបានដាក់សម្ពាធមកលើយើងដេញតាមបិទបាំង ប្រជែងយកបាល់ ហើយការងាររបស់ពួកគេធ្វើបានល្អខ្លាំងមែនទែន ព្រោះថាពួកគេបានធ្វើឱ្យយើងលំបាកដើម្បីដណ្តើមបាល់យកមកលេង ហើយពួកគេរកបានគ្រាប់បាល់នាំមុខ។ វាជារឿងឈឺចាប់ខ្លាំង សម្រាប់យើង ប៉ុន្តែរឿងទាំងនេះអាចកើតឡើងគ្រប់ពេលវេលាក្នុងការប្រកួត Champions League។»។ នេះជាសម្តីលោក Ancelotti អ្នកចាត់ការក្រុម Real ក្រោយចប់ការប្រកួត។ ចាប់តាំងពីរដូវកាលមុននៃការដឹកនាំរបស់លោក Ancelotti បានជួយ Real Madrid លើកពានរង្វាន់ ​La Liga និង Champions League ហើយក្លាយជាអ្នកចាត់ការ ដែលឈ្នះពានរង្វាន់តំបន់អឺរ៉ុបនៅលីគចំនួន ៥ផ្សេងគ្នា។ សម្រាប់រដូវកាលនេះវិញ លោកជួយ Real Madrid បានត្រឹមតែពានរង្វាន់ Spanish Cup និង FIFA Club World Cup តែប៉ុណ្ណោះ។ ពានរង្វាន់ La Liga ត្រូវបានក្រុម Barcelona ក្រសោបបានកាលពីសប្តាហ៍មុន មុនពេលក្រុមប្រកួតចាញ់ Man City ធ្លាក់ចេញពីការប្រកួត Champions League បន្ថែមទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7707.txt
លោក Erik ten Hag អ្នកចាត់ការក្លិប Manchester United រំពឹងថាក្រុមរបស់លោកនឹងជួបតទល់ជាមួយនឹងក្រុម Tottenham Hotspur ដែលពោរពេញទៅដោយកំហឹង សម្រាប់ការប្រកួត Premier League នៅថ្ងៃទី២៧ ខែមេសា ក្រោយពួកគេរងបរាជ័យយ៉ាងអាម៉ាស់ក្នុងលទ្ធផល ៦-១ ក្រោមថ្វីជើង Newcastle United រួចមក។ លោក Ten Hag ក៏ផ្តាំកូនក្រុមឱ្យរង់ចាំទប់ទល់ទៅនឹងកំហឹងទាំងនោះ និងត្រូវប្រជែងដើម្បីយកឈ្នះដើម្បីកៅអី UEFA Champions League រដូវកាលក្រោយ។
កាលពីសប្តាហ៍មុន Spurs ដែលដឹកនាំដោយគ្រូបង្វឹកបណ្តោះអាសន្នលោក ​Christian Stellini រងភាពអាម៉ាស់ខ្លាំងដោយប្រកួតចាញ់ក្រុម Newcastle និងរបូតចំណាត់ថ្នាក់ក្រុមស្ថិតក្នុងចំណោមក្រុមកំពូលតារាងទាំង៤ Top 4។ លោក Stellini វ័យ ៤៨ឆ្នាំ ក៏ត្រូវបាន Spurs បណ្តេញចេញថែមទៀត ក្រោយបានចំណាយពេលដឹកនាំក្រុមរហ័សមាន់ក្នាយមាស បន្ទាប់ពីក្លិបបានចែកផ្លូវជាមួយលោក Antonio Conte។ បច្ចុប្បន្ន Spurs ត្រូវបានដឹកនាំដោយលោក Ryan Mason ដែលជាអ្នកគ្រប់គ្រងក្រុមបណ្តោះអាសន្ន។ ចំណែកបិសាចក្រហមបច្ចុប្បន្នជាក្រុមកំពុងស្ថិតនៅចំណាត់ថ្នាក់លេង ៤ នៃតារាង Premier League ដែលមានគម្លាតពិន្ទុពី Spurs ចំនួន ៦ពិន្ទុ និងចំណេញចំនួន ២ប្រកួតក្នុងដៃ។ Man United ធ្វើដំណើរទៅកាន់ទឹកដីទីក្រុងឡុងដ៍ ខណៈនៅតែសម្លឹងមើលឱកាសឈ្នះការប្រជែងពានរង្វាន់ FA Cup វគ្គផ្តាច់ព្រ័ត្រ នៅក្នុងកីឡដ្ឋាន Wembley បន្ទាប់ពីបានទម្លាក់ក្រុម Brighton & Hove Albion នៅវគ្គពាក់កណ្តាលផ្តាច់ព្រ័ត្រ។ Man United កាលពីខែមីនា បានឈ្នះពានរង្វាន់ EFL Cup ក្រោយខកខានការឈ្នះពានរង្វាន់នានាជិត ៦ឆ្នាំ។ ក្នុងសន្និសីទកាសែតមុនការប្រកួត លោក Ten Hag និយាយថាក្រុមត្រូវកែលម្អរឡើងវិញចំពោះលទ្ធផលមិនល្អកន្លងមក និងត្រូវវាយបកសម្រាប់ជ័យជម្នះត្រលប់មកវិញ។ «យើងមានពេលខ្លះ មិនញឹកញាប់ពេកទេ ដែលយើងត្រូវត្រលប់មកវិញដើម្បីឆ្លើយតបរឿងទាំងនេះ ការពិតណាស់វាអាចច្រើនជាងអ្វីដែលខ្ញុំចង់បាន ប៉ុន្តែវាបានកើតឡើងជាមួយនឹងក្រុមដ៏អស្ចារ្យជាច្រើន ដូចជា Real Madrid ជាដើម។ សម្រាប់ Spurs ពួកគេមានភាពស្រេកឃ្លានជ័យជម្នះជាងពួកយើងទៅទៀត ដូច្នេះយើងត្រូវតែត្រៀមខ្លួនសម្រាប់ការប្រកួត ព្រោះយើងក៏ចង់ឈ្នះដូចគ្នា។»។ លោក ​Ten hag បាននិយាយបែបនេះ។ ក្រុមបិសាចក្រហម ត្រូវជួបតទល់ជាមួយ Spurs ពួកគេក៏កំពុងតែជាក្រុមស្ថិតក្នុងបញ្ហាកីឡាកររងរបួសជាច្រើនផងដែរក្នុងក្រុម។ លោក Ten Hag ក៏បានបង្ហាញក្តីបារម្ភចំពោះខ្សែបម្រើ ​Bruno Fernandes ចំពោះការរងរបួសណាមួយដែលមិនអាចដឹងមុនសម្រាប់ការប្រកួតជាមួយ Spurs ខណៈកីឡាករសំខាន់ៗមួយចំនួនកំពុងស្ថិតក្នុងបញ្ជីរបួសស្រាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7708.txt
លោក Erik ten Hag អ្នកចាត់ការ ​Manchester United បាននិយាយថាក្រុមត្រូវតែខិតខំបន្ថែមទៀត បើទោះរដូវកាលនេះ ក្រុមធ្វើបានល្អប្រសើរ។ Man Utd មានភាគរយខ្ពស់ដណ្តើមកៅអី Champions league នៅរដូវកាលក្រោយ។
ក្រុមបិសាចក្រហម មកដល់ពេលនេះត្រូវការត្រឹមតែ ១ពិន្ទុបន្ថែមទៀតប៉ុណ្ណោះពីការប្រកួតចចំនួន ២ដែលនៅសល់នៃការប្រកួតក្របខណ្ឌ Premier League ទល់ក្រុម Chelsea និង Fulham ដើម្បីក្រសោបបានកៅអីក្រុមស្ថិតក្នុងចំណាត់ថ្នាក់កំពូលទាំង ៤ ក្នុងការលេងនៅក្នុងពានរង្វាន់កំពូលអឺរ៉ុប Champions league រដូវកាលក្រោយ។ ការមកដឹកនាំរដូវកាលដំបូងរបស់លោក Ten Hag នៅ Man United លោកបានជួយបញ្ចប់ការរង់ចាំនៃការឈ្នះពានរង្វាន់នានារយៈពេលជិត ៦ឆ្នាំ ដោយបានជួយក្រុមឈ្នះពានរង្វាន់ EFL Cup កាលពីខែកុម្ភៈ។ Man United នៅសល់ការប្រជែងពានរង្វាន់ FA Cup មួយទៀត ដោយត្រូវជួបក្រុមគូប្រជែងក្នុងទីក្រុងតែមួយ Manchester City នៅវគ្គផ្តាច់ព្រ័ត្រ។ អ្នកចាត់ការសញ្ជាតិហូឡង់ អាចនឹងបញ្ចប់ការដឹកនាំនៅរដូវកាលដំបូងរបស់លោកក្នុងទឹកដីអង់គ្លេស ជាមួយពានរង្វាន់ចំនួន ២ ប្រសិនបើ Man United អាចឈ្នះ Man City នៅវគ្គផ្តាច់ព្រ័ត្របាន។ បិសាចក្រហមមានភាគរយខ្ពស់ក្នុងការលេង Champions league រដូវកាលក្រោយ ប៉ុន្តែលោក Ten Hag ទទូចថាគោលដៅក្រុមបិសាចក្រហមគឺខ្ពស់ជាងនេះនៅរដូវកាលក្រោយ ខណៈពេលក្រុមកំពុងស្វែងរកភាពរង់រឿងដូចកាលពីមុនមកវិញ។ «យើងកំពុងស្ថិតក្នុងគម្រោង យើងចង់ត្រលប់ទៅកាន់កាលពីមុន និងឈ្នះពានរង្វាន់ ហើយយើងបានឈ្នះពានរង្វាន់មួយ ប៉ុន្តែយើងចង់បានពានរង្វាន់បន្ថែមទៀត ដើម្បីប្រកួតប្រជែងឱ្យបានល្អ។ យើងកំពុងតែស្ថិតនៅក្នុងដំណើរផ្លូវ យើងគិតថាបាននឹងកំពុងតែធ្វើរឿងដ៏ត្រឹមត្រូវ ប៉ុន្តែវាអាចល្អជាងនេះ ព្រោះថាល្អ មិនមែនល្អគ្រប់គ្រាន់។»។ លោកបាននិយាយបែបនេះមុនការប្រកួតទល់ Chelsea ក្នុងទឹកដី Old Trafford ថ្ងៃទី២៥ ខែឧសភា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7709.txt
Brighton & Hove Albion ទទួលបានកៅអី UEFA Europa League ជាលើកដំបូងក្នុងប្រវត្តិសាស្ត្រក្លិប ក្រោយប្រកួតស្មើ Manchester City ១-១ ក្នុងជំនួបលីគ Premier League សប្តាហ៍ទី៣៧ នៅរាត្រីថ្ងៃទី២៤ ខែឧសភា។
ទទួលបាន១ពិន្ទុបន្ថែម តាមរយៈការបញ្ចប់ភាពឈ្នះ១២ប្រកួតជាប់គ្នារបស់ Man City ម្ចាស់ជើងឯកលីគកំពូលអង់គ្លេស Brighton បានបញ្ចប់ក្នុងចំណាត់ថ្នាក់ទី៦ បើទោះនៅសល់មួយប្រកួតចុងក្រោយ។ ១ពិន្ទុដ៏សំខាន់របស់ Brighton នេះ មានការរួមចំណែកពីខ្សែប្រយុទ្ធ Julio Cesar Enciso បន្ទាប់ពីរូបគេស៊ុតតាមស្មើវិញនៅនាទី៣៨ បន្ទាប់ពី Phil Foden រកបានគ្រាប់នាំមុខសម្រាប់ Man City នៅនាទី២៥។ ឆ្លងកាត់៣៧វប្រកួត ក្រុមលោក Roberto De Zerbi រកបាន៦២ពិន្ទុ នាំមុខក្រុមលេខ៧ Aston Villa ចំនួន៤ពិន្ទុ។ នេះមានន័យថា Aston Villa និង Tottenham Hotspur អស់ឱកាសប្រជែងកៅអី Europa League ហើយ តែនៅសល់ការប្រជែងតំណែងលេខ៧ ដើម្បីយកកៅអីវគ្គជម្រុះ Europa Conference League រដូវកាលក្រោយជាមួយ Brentford។ Spurs នៅឈរចំណាត់ថ្នាក់ទី៨ មាន៥៧ពិន្ទុ តាមពីក្រោយ Aston Villa ១ពិន្ទុ ឯ Brentford នៅលេខ៩ មាន៥៦ពិន្ទុ ខណៈនៅសល់១ប្រកួតចុងក្រោយដូចគ្នា។ តាមរយៈទម្រង់លេងដ៏ល្អ បានជួយ Brighton អាចបញ្ចប់រដូវកាលក្នុងលីគកំពូលអង់គ្លេសក្នុងចំណាត់ថ្នាក់ទី៦ ជាលើកដំបូងក្នុងប្រវត្តិសាស្ត្រ១២២ឆ្នាំ គិតចាប់តាំងពីបង្កើតក្លិបឆ្នាំ១៩០១។ និងបានកៅអីប្រកួតនៅលីគលំដាប់ទី២អឺរ៉ុបរដូវកាលក្រោយថែមទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_771.txt
ក្រុងវ៉ាស៊ីនតោន និងក្រុងតៃប៉ិនៅថ្ងៃទី១៧ ខែសីហា បានព្រមព្រៀងគ្នាក្នុងការចាប់ផ្ដើមកិច្ចចរចា​ពាណិជ្ជកម្មក្រោមគំនិតផ្ដួចផ្ដើមថ្មី ខណៈដែលភាគីទាំងពីរចង់ទទួលបានកិច្ចព្រមព្រៀងមួយដែល​ផ្ដល់​ផលប្រយោជន៍ដល់ផ្នែកសេដ្ឋកិច្ច។ កិច្ចចរចានេះក៏បង្ហាញពីការបង្កើនការគាំទ្ររបស់អាម៉េរិក​សម្រាប់​កោះតៃវ៉ាន់ផង ខណៈចិនកំពុងតែបង្កើនអំណាចនៅក្នុងតំបន់។
អ្នកតំណាងពាណិជ្ជកម្មរងរបស់អាម៉េរិក លោកស្រី Sarah Bianchi បានលើកឡើង​ក្នុង​សេចក្ដីថ្លែង​ការណ៍មួយនៅថ្ងៃទី១៧ ខែសីហា ថា អាម៉េរិក និងតៃវ៉ាន់​បានឈានដល់​ការឯកភាព​គ្នា​លើ​ក្របខណ្ឌ​នៃកិច្ចចរចា ហើយរំពឹងថាកិច្ចចរចាជុំទីមួយនឹងប្រព្រឹត្តទៅនៅដើមរដូវស្លឹកឈើជ្រុះឬខែកញ្ញា។ «យើងគ្រោងនឹងបន្តកាលវិភាគដ៏មានមហិច្ឆតាសម្រាប់ការសម្រេចបានការប្តេជ្ញាចិត្តស្តង់ដារខ្ពស់និងលទ្ធផលប្រកបដោយអត្ថន័យដែលគ្របដណ្តប់លើវិស័យពាណិជ្ជកម្មទាំង១១ ក្នុងក្របខណ្ឌនៃកិច្ច​ចរចាដែលនឹងជួយកសាងសេដ្ឋកិច្ចសតវត្សរ៍ទី២១ឱ្យកាន់តែមានភាព យុត្តិធម៌ វិបុលភាព និងភាពរឹ​ង​មាំ​»​។ លោកស្រី​ Bianchi បានសង្កត់ធ្ងន់បែបនេះ។ ក្រោមក្របខណ្ឌនៃកិច្ចចរចាដែលបានចេញផ្សាយរួមជាមួយនឹងសេចក្តីប្រកាសខាងលើ អាម៉េរិក និង​តៃវ៉ាន់បានកំណត់របៀបវារៈដ៏រឹងមាំមួយសម្រាប់ការពិភាក្សាលើបញ្ហាដូចជា ការសម្របសម្រួល​ពាណិជ្ជកម្ម និងការដករបាំងពាណិជ្ជកម្ម។ ឯកសារនោះក៏បានលើកឡើងថា ការចាប់ផ្តើមនៃ​កិច្ច​ពិភាក្សាផ្លូវការ នឹងធ្វើឡើងក្នុងគោលបំណងឈានដល់កិច្ចព្រមព្រៀង​ជាមួយការ​ប្តេជ្ញា​ចិត្ត​ស្តង់ដារ​ខ្ពស់ និងលទ្ធផលប្រកបដោយអត្ថន័យសេដ្ឋកិច្ច។ យ៉ាងណាមិញ​ក្របខ័ណ្ឌនៃកិច្ចចរចាខាងលើមិន​បាន​បញ្ចូលពី​លទ្ធភាព​នៃ​កិច្ចព្រមព្រៀង​ពាណិជ្ជកម្ម​សេរី​ដ៏​ទូលំទូលាយ​ដែល​ជា​អ្វី​ដែល​តៃវ៉ាន់​ចង់បាន​នោះ​ទេ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7710.txt
អតីតខ្សែបម្រើក្រុមជម្រើសជាតិអេស្ប៉ាញ Andre Iniesta នឹងចាកចេញពីក្រុម Vissel Kobe នៅពាក់កណ្តាលរដូវកាលនៃលីគកីឡាបាល់ទាត់កំពូលជប៉ុន J League រដូវកាលនេះ។ នេះបើតាមការបញ្ជាក់របស់ក្លិប Vissel Kobe នៅថ្ងៃទី២៥ ខែឧសភា។
អតីតកីឡាករក្រុម Barcelona ដែលទើបឈានចូលវ័យ ៣៩ឆ្នាំក្នុងខែឧសភានេះ បានចូលរួមក្លិប​​ ​Vissel Kobe ក្នុងឆ្នាំ ២០១៨ បន្ទាប់ពីបានបញ្ចប់អាជីបរបស់ខ្លួនជាមួយក្រុម Barca ដែលជាទីកន្លែងរូបគេបានឈ្នះពានរង្វាន់ដល់ទៅចំនួន ៣០ក្នុងអាជីព។ Iniesta ក៏ធ្លាប់បានឈ្នះពានរង្វាន់ World Cup 2010 និងពានរង្វាន់ Euro 2012 ជាមួយក្រុមជម្រើសជាតិអេស្ប៉ាញ។ ក្លិប Vissel Kobe បានប្រកាសពីការចាកចេញរបស់ ​Iniesta ដូច្នេះថា៖«យើងពិតជាសោកស្តាយក្នុងការប្រកាសពីការចាកចេញរបស់ Andre Iniesta ពីក្លិបរបស់យើង។ រយៈពេល ៥ឆ្នាំចាប់តាំងពីការចូលរួម យើងពិតជាថ្លែងអំណរគុណយ៉ាងជ្រាលជ្រៅចំពោះ Iniesta ដែលបានចូលរួមចំណែកយ៉ាងល្អដល់ Vissel Kobe។»។ Iniesta នឹងចាកចេញពី Vissel Kobe បន្ទាប់ពីការប្រកួតក្នុងទឹកដីទល់ក្រុម Consadole Sapporo នៅក្នុងកីឡដ្ឋាន Noevir នៅថ្ងៃទី១ ខែមិថុនា ឆ្នាំ២០២៣។ រយៈពេល ៥ឆ្នាំនៅទឹកដីជប៉ុន កីឡាករវ័យ ៣៩ឆ្នាំ បានបង្ហាញខ្លួនលេងជាមួយ Vissel Kobe ចំនួន ១៣៣ប្រកួត ដោយនៅឆ្នាំ ២០១៩ រូបគេបានជួយក្រុមឈ្នះពានរង្វាន់ Emperor’s Cup និងក្នុងឆ្នាំ ២០២០ ពានរង្វាន់ Japanese Super Cup៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7711.txt
ជើងឯក Premier League រដូវកាល២០២២-២៣ រកឃើញម្ចាស់ហើយ​ ដោយធ្លាក់ទៅលើដៃក្រុម Manchester City។ ក្រុមបាតារាង Southampton ជាក្រុមដំបូងគេដែលត្រូវកាត់ចេញទៅលីគទីពីរ Championship រដូវកាលក្រោយ។ Everton Leeds United និង Leicester City ត្រូវកាត់ក្តីនៅជំនួ​បបិទរដូវកាល ដើម្បីប្រជែងយក១ក្រុមបន្តនៅលីគកំពូល។
ឆ្លងកាត់ការប្រកួត៣៧លើករួចមក គេបានរកឃើញម្ចាស់ជើងឯក និងក្រុមអាចបន្តនៅលីគកំពូងអង់គ្លេសរដូវកាលក្រោយ និងធ្លាក់ទៅលីគទីពីរមួយចំនួន។ លើកលែងតែ Southampton ដែលនៅបាតតារាងហើយធ្លាក់ទៅ Championship រដូវកាលក្រោយដោយស្វ័យប្រវត្តិ ៣ក្រុមទៀតដែលឈរនៅចំណាត់ថ្នាក់ទី១៧ រហូតដល់១៩ នៅមិនទាន់ប្រាកដថាទៅ ឬក៏នៅនោះឡើយ។ Everton ឈរលេខ១៧ ស្ថិតនៅតំបន់សុវត្ថិភាពបណ្តោះអាសន្ន រកបាន៣៣ពិន្ទុ នាមុខក្រុមលេខ១៨ Leicester និង១៩ Leeds ដែលនៅតំបន់ត្រូវកាត់ចោល ចំនួន២ពិន្ទុដូចគ្នា។ ដោយសារមានពិន្ទុប្រដេញគ្នា ក្រុមទាំង៣នេះ នៅសល់ឱកាសមួយប្រកួតចុងក្រោយ ដែលជាប្រកួតបិទរដូវកាល ដើម្បីយកមួយក្រុមបន្តនៅលីគកំពូល និងពីរក្រុមធ្លាក់ទៅ Championship ជាមួយ Southampton។ ការប្រកួតចុងក្រោយ Everton ក្រោមការដឹកនាំរបស់លោក Sean Dyche ត្រូវទទួលភ្ញៀវ AFC Bournemouth នៅ Goodison Park ស្របពេល Leeds ដែលដឹកនាំដោយលោក Sam Allardyce បើកទ្វាកីឡដ្ឋាន Elland Road ស្វាគមន៍ Tottenham Hotspur ដែលត្រូវការឈ្នះដូចគ្នា។ Leicester របស់គ្រូបណ្តោះអាសន្ន Dean Smith ត្រូវបើកទ្វាផ្ទះ King Power ទទួល West Ham United។ Aston Villa, Spurs និង Brentford ត្រូវប្រជែងគ្នាដណ្តើមកៅអីប្រកួតវគ្គជម្រុះ Europa Conference League នៅជំនួបចុងក្រោយ។ Brighton & Hove Albion បានកៅអី Europa League ដោយស្វ័យប្រវត្តិ ស្របពេល Liverpool សល់ឱកាសតិចបំផុតដើម្បីដណ្តើមលេខ៤ពី Manchester United ដែលសល់ពីរប្រកួតក្នុងដៃ។ ការប្រកួតបិទរដូវកាលលីគកំពូលអង់គ្លេស នឹងធ្វើឡើងទាំង១០គូតែម្តង នៅថ្ងៃទី២៨ ខែឧសភា វេលាម៉ោង១០និង៣០នាទីយប់ [ម៉ោងនៅកម្ពុជា]។ ជំនួបទាំង១០គូនៅថ្ងៃបិទរដូវកាល ២០២២-២៣ រួមមាន៖ Arsenal Vs Wolverhampton Wanderers Aston Villa Vs Brighton & Hove Albion Brentford Vs Manchester City Chelsea Vs Newcastle United Crystal Palace Vs Nottingham Forest Everton Vs AFC Bournemouth Leeds United Vs Tottenham Hotspur Leicester City Vs West Ham United Manchester United Vs Fulham Southampton Vs Liverpool៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7712.txt
ប្រធានសហព័ន្ធកីឡាបាល់ទាត់ទ្វីបអាស៊ី (AFC) លោក Sheikh Salman bin Ebrahim Al-khalifa បាននិយាយថាសប្រទេសមាជិក AFC អារ៉ាប៊ីសាអូឌីតកំពុងត្រៀមរៀបចំសំណើដេញថ្លៃធ្វើជាម្ចាស់ផ្ទះពានរង្វាន់ FIFA World Cup ជាថ្មីម្តងទៀតនៅក្នុងឆ្នាំ ២០៣០ ឬ ២០៣៤។
ទ្វីបអាស៊ីធ្លាប់បានរៀបចំព្រឹត្តិការណ៍ World Cup ចំនួន ២លើករួចមកហើយ ដោយនៅក្នុងឆ្នាំ ២០០២ ដែលជប៉ុន និងកូរ៉េខាងត្បូងធ្វើជាសហម្ចាស់ផ្ទះ និងក្នុងឆ្នាំ ២០២២ នៅប្រទេសកាតា ដែលទើបបញ្ចប់នាពេលកន្លងទៅ។ ឆ្នាំ ២០២៦ World Cup កែប្រែមុខមាត់ថ្មី ដោយមានក្រុមចំនួន ៤៨ ត្រូវមានវត្តមានប្រកួតប្រជែង ហើយក៏ជាការធ្វើជាម្ចាស់ផ្ទះក្រោមកិច្ចសហការដែលមានប្រទេសចំនួន ៣ រួមគ្នាលើកដំបូង ដោយមានអាម៉េរិក កាណាដា និងម៉ិកស៊ិក។ បើតាមសម្តីលោក Sheikh Salman ជនជាតិបារែន ប្រាប់ទៅកាន់អ្នកកាសែតក្នុងទីក្រុង Beirut ប្រទេសលីបង់ កាលពីថ្ងៃទី២២ ខែឧសភា អំឡុងពេលទស្សនកិច្ចក្នុងប្រទេសស៊ីរី និងលីបង់ ថាអារ៉ាប៊ីសាអូឌីតកំពុងតែសម្លឹងមើលការដេញថ្លៃធ្វើជាម្ចាស់ផ្ទះ World Cup។ «ខ្ញុំគិតថាអារ៉ាប៊ីសាអូឌីតគឺជាប្រទេសមួយដែលសមត្ថភាពក្នុងការរៀបចំលើប្រភេទកីឡាស្រដៀងគ្នានេះ។ ប៉ុន្តែយើងបានជ្រើសរើសពេលវេលាដ៏ល្អបំផុត ២០៣០ ឬ ២០៣៤? ប្រសិនបើយើងមានឱកាសធ្វើជាម្ចាស់ផ្ទះរៀបចំការប្រកួតដ៏ល្អបំផុតនោះគឺនៅក្នុងឆ្នាំ ២០៣៤ យើងកំពុងតែសម្លឹងលើការងារនេះដូចគ្នា ហើយប្រសិនបើលក្ខខណ្ឌយើងអាចធ្វើបាននៅក្នុងឆ្នាំ ២០៣០ ជារឿង យើងរីករាយដូចគ្នា ហេតុអ្វីយើងធ្វើមិនបាន។»។ លោក Sheikh Salman បាននិយាយបែបនេះ។ សម្រាប់ការធ្វើជាម្ចាស់ផ្ទះ​ World Cup 2030 មកដល់ពេលនេះមានសមាសភាពប្រទេសដែលរួមគ្នាជាក្រុមចំនួន ២ ដោយមាន អេស្ប៉ាញ​ រួមគ្នាជាមួយព័រទុយហ្កាល់ និងម៉ារ៉ុក ជាបេក្ខភាពទីមួយ។ ចំណែក អាហ្សង់ទីន, ស៊ីលី, អ៊ុយរ៉ូហ្កាយ និងប៉ារ៉ាហ្កាយ ក៏បានរួមគ្នាដេញថ្លៃដើម្បីធ្វើជាម្ចាស់ផ្ទះជាថ្មីម្តងទៀត ដើម្បីនាំ World Cup ទៅកាន់ទីកន្លែងចាប់ផ្តើមដំបូងបង្អស់ក្នុងរយៈពេល ១០០ឆ្នាំ ដោយកាលនោះនៅក្នុងទីក្រុង Montevideo ប្រទេសអ៊ុយរ៉ូហ្កាយ។ បើតាមសម្តីលោក Sheikh Salman ដដែលបានអះអាងបន្ថែមទៀតថា លោកចង់ឱ្យសមាជិក AFC រូបរួមគ្នាដើម្បីគាំទ្រដល់សមាជិកណាមួយដែលចង់ដេញថ្លៃសម្រាប់រៀបចំការប្រកួតអ្វីមួយ ហើយក៏ទទួលបានការគាំទ្រពីទីកន្លែងដ៏ទៃផ្សេងទៀត។ ប្រធាន AFC បាននិយាយថាមកដល់ពេលនេះ ការគាំទ្រលើលក្ខខណ្ឌដេញថ្លៃធ្វើជាម្ចាស់ផ្ទះ World Cup 2030 ឬ 2034 ទទួលបានសំឡេងគាំទ្រ ៤៧ រួចមកហើយ ខណៈត្រូវការចំនួនសំឡេងគាំទ្រ ១១០ ដែលមានការគាំទ្រពីសំណាក់សហព័ន្ធមកពីទ្វីបដទៃផងដែរ ដើម្បីអាចធ្វើជាម្ចាស់ផ្ទះ World Cup បាន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7713.txt
ក្រុម ​Inter Milan ក្លាយជាក្រុមកក់កៅអីវគ្គផ្តាច់ព្រ័ត្រពានរង្វាន់ Champions League រដូវកាល ២០២២-២៣ ក្រោយប្រកួតយកឈ្នះក្រុមស្ថិតក្នុងទីក្រុងតែមួយ ​AC Milan នៅវគ្គពាក់កណ្តាលផ្តាច់ព្រ័ត្រជើងទីពីរ ដោយលទ្ធផល ១-០ នាថ្ងៃទី១៧ ខែឧសភា។
មួយគ្រាប់ជ័យជម្នះដែលនាំឱ្យ Inter Milan ឡើងវគ្គផ្តាច់ព្រ័ត្រ UCL លើកដំបូងក្រោយខកខានរយៈពេល ១២ឆ្នាំ ធ្វើបានដោយកីឡាករខ្សែប្រយុទ្ធសញ្ជាតិអាហ្សង់ទីន Lautaro Martinez នៅនាទី៧៤​ ដែលជាការបញ្ជូនបាល់ បានយ៉ាងល្អពីសំណាក់ Romelu Lukaku ដែលជាដៃគូតំបន់ប្រយុទ្ធយ៉ាងល្អ។ កាលពីជើងទីមួយ ​Inter Milan បានយកឈ្នះ AC Milan ដោយលទ្ធផល ២-០។ បន្ទាប់ពីទទួលបានជ័យជម្នះ ឡើងវគ្គផ្តាច់ព្រ័ត្រ លោក Simone Inzaghi ជាអ្នកចាត់ការប្រចាំក្រុម បាននិយាយថា ក្រុមលោកនឹងក្លាយជាក្រុមខ្សោយបំផុតក្នុងវគ្គផ្តាច់ព្រ័ត្រនៃ Champions League នៅពេលប្រកួតទល់ Real Madrid ឬ Manchester City។ «វានឹងក្លាយជារឿងធម្មតាមួយនៅពេលដែលអ្នកត្រូវជួប ​Man City ឬ Real នៅពេលអ្នកជាក្រុមខ្សោយមួយនៅទីនេះ ប៉ុន្តែបាល់ទាត់គឺតែងតែបើកជំហ។ យើងធ្លាប់ប៉ះ ​Real Madrid ឆ្នាំមុន យើងចាញ់ទាំងពីរប្រកួត ប៉ុន្តែយើងលេងបានល្អ ។ សម្រាប់ Man City យើងមិនទាន់មានព័ត៌មានអ្វីច្បាស់ពីពួកគេ យើងនឹងតាមដានលើការប្រកួតរបស់ពួកគេ។»។ លោក Inzaghi បាននិយាយបែបនេះក្រោយចប់ការប្រកួត។ ដោយឡែកកាលពីជំនួបជើងទីមួយរវាង ​Man City និង Real Madrid បានបញ្ចប់ទៅត្រឹមលទ្ធផលស្មើ ១-១ ដែលធ្វើឡើងនៅទឹកដីប្រទេសអេស្ប៉ាញ ក្នុងកីឡដ្ឋាន Santiago Bernabue។ ជំនួបជើងទីពីររវាងក្រុមទាំងពីរ នឹងត្រូវធ្វើឡើងនៅទឹកដីប្រទេសអង់គ្លេស កីឡដ្ឋាន Etihad របស់ក្រុម Man City ដែលការប្រកួតធ្វើឡើងនៅថ្ងៃទី១៨ ខែឧសភា។ ការប្រកួតវគ្គផ្តាច់ព្រ័ត្រ Champions League នឹងត្រូវធ្វើឡើងនៅកីឡដ្ឋាន Ataturk Olympic ក្នុងទីក្រុងអ៊ីស្តង់ប៊ុល ថ្ងៃទី១០ ខែមិថុនា។ តើក្រុម Inter Milan នឹងត្រូវជួបតទល់ជាមួយ Real Madrid ឬក៏ Man City? អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7714.txt
អ្នកចាំទី Hugo Lloris បង្ហាញការសុំទោសយ៉ាងក្រៀមក្រំទៅកាន់អ្នកគាំទ្ររបស់ក្រុម Tottenham Hotspur បន្ទាប់ពីប្រកួតចាញ់ក្រោមថ្វីជើង Newcastle United យ៉ាងចាស់ដៃក្នុងលទ្ធផល ៦-១ នាថ្ងៃទី២៣ ខែមេសា។
ការប្រកួតក្នុងទឹកដី St James’ Park ក្រុមភ្ញៀវ Spurs មិនដល់ ២១នាទីផង ពួកគេត្រូវបានក្រុមម្ចាស់ផ្ទះលត់ក្នុងលទ្ធផល ៥-០ រួចបាត់ទៅហើយ ខណៈក្រុមរហ័សនាមមាន់ក្នាយមាស ហាក់មានភាពរអាក់រអួលខ្លាំងក្នុងការប្រកួត។ គ្រាប់បាល់ទី ៦ របស់ Newcastle បានកើតឡើងនៅក្នុងនាទី៦៧ ក្រោយពេលដែល Spurs រកបាន ១គ្រាប់មកវិញនៅនាទី ៤៩ ដោយខ្សែប្រយុទ្ធ Harry Kane។ ភាពខ្វះខាតត្រង់តំបន់ការពារ ភាពរអាក់រអួលនៃទម្រង់លេង បានធ្វើឱ្យ Spurs បន្តឃ្លាតចេញកាន់តែឆ្ងាយពីតំបន់ក្រុមចំណាត់ថ្នាក់កំពូលទាំង ៤ ខណៈដែលក្រុមម្ចាស់ផ្ទះក្រសោបបានជ័យជម្នះធំឡើងទៅឈរនៅលំដាប់ថ្នាក់លេខ ៣។ Spurs ស្ថិតនៅចំណាត់ថ្នាក់លេខ ៥ នៃតារាង Premier League។ បរាជ័យហាក់បង្ហាញពីបញ្ហានៃការខកខានលេងក្នុងពានរង្វាន់កំពូលតំបន់អឺរ៉ុបនៅរដូវកាលក្រោយនេះ អ្នកចាំទី Hugo Lloris បានអះអាងថា ការប្រកួតចាញ់ក្រុម Newcastle បង្ហាញអំពីភាពខ្វះខាតនៃទម្រង់លេង ហើយប្រធានក្រុមរូបនេះក៏បានបង្ហាញការសុំទោសទៅកាន់អ្នកគាំទ្រ។ «វាមានភាពរញ៉េរញ៉ៃ ហើយពិតជាខ្មាស់គេខ្លាំង។ ជាដំបូងបង្អស់យើងពិតជាសុំទោសទៅកាន់អ្នកគាំទ្រ ដែលបានធ្វើដំណើរមកដល់ទីនេះ ហើយចំពោះអ្នកគាំទ្រដែលបានទស្សនាការប្រកួតមួយនេះ។ ជាការពិតយើងមិនបានបង្ហាញទម្រង់លេងល្អនៅថ្ងៃនេះ ខ្ញុំគិតថាយើងមិនមានទម្រង់លេងមួយដ៏សក្ក័សម ដែលសមស្របទៅនឹងកីឡាករ Newcastle ឡើយ។»។ Lloris បាននិយាយបែបនេះក្រោយចប់ការប្រកួត។ បញ្ហានៅក្នុងក្រុម Spurs ក្នុងរដូវកាលនេះ បានធ្វើឱ្យក្រុមធ្លាក់ចេញពីការប្រជែងពានរង្វាន់នានាដូចជា Champions League, EFL Cup និង FA Cup ។ កាលពីខែមុន ក្រុមក៏បានចែកផ្លូវជាមួយនឹងអ្នកចាត់ការលោក Antonio Conte។ ការចែកផ្លូវជាមួយអ្នកចាត់ការដ៏ជោគជ័យទាំងនៅអង់គ្លេស និងអ៊ីតាលីមួយនេះ បានកើតឡើងបន្ទាប់ពីគ្រូបង្វឹកសញ្ជាតិអ៊ីតាលី បានរិះគន់កីឡាករថា មានភាពអត្មានិយម និងមិនខិតខំប្រឹងប្រែងប្រកួតប្រជែងដើម្បីអ្នកគាំទ្រ។ Spurs ក៏បានបាត់បង់ប្រធានផ្នែកកីឡាលោក Fabio Paratici ម្នាក់ថែមទៀតក្នុងសប្តាហ៍នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7715.txt
លោក Pep Guardiola អ្នកចាត់ការទូទៅក្រុម Manchester City ដែលទើបឈ្នះជើងឯក Premier league រដូវកាល ២០២២-២៣ ទាមទារឱ្យមានការដោះស្រាយ ជុំវិញការចោទប្រកាន់ក្រុមខ្លួនបំពានផ្នែកហិរញ្ញវត្ថុ (Financial Fair Play) ក្នុងក្របខណ្ឌលីគកំពូលអង់គ្លេសឱ្យបានឆាប់។
Man City ទើបគ្រងតំណែងជើងឯកលើកទី៥ របស់ខ្លួនក្នុងរយៈពេល ៦រដូវកាលចុងក្រោយក្រោមការដឹកនាំរបស់លោក Guardiola កាលពីសប្តាហ៍មុន។ ក្លិបរហ័សនាមមេឃខៀវត្រូវបានរងការចោទប្រកាន់ពីសំណាក់ Premier League កាលពីខែកុម្ភៈ ដោយក្នុងនោះត្រូវបានរងការចោទប្រកាន់ច្រើនជាង ១០០ករណីពីការបំពានច្បាប់ហិរញ្ញវត្ថុរបស់លីគនៅចន្លោះឆ្នាំ ២០០៩ ដល់ឆ្នាំ ២០១៨។ មិនតែប៉ុណ្ណោះក្លិប Man City ក៏ត្រូវបានចោទប្រកាន់បន្ថែមពីបទមិនព្រមសហការជាមួយនឹងការ​ស៊ើប​អង្កេត​ចាប់តាំងពីឆ្នាំ ២០១៨ មកថែមទៀត។ ទោះយ៉ាងណាក្លិបយក្សអង់គ្លេសនាពេលបច្ចុប្បន្នបានបដិសេធថាមិនបានធ្វើអ្វីខុសឡើយ។ «អ្វីដែលខ្ញុំចង់បាននោះគឺ ប្រសិនបើ Premier League និងចៅក្រមអាចធ្វើអ្វីឱ្យបានលឿនតាមតែអាចធ្វើទៅបាន។ ដូច្នេះប្រសិនបើយើងបានធ្វើអ្វីខុសឆ្គង មនុស្សគ្រប់គ្នានឹងដឹង ហើយយើងពិតជាជឿជាក់ថាក្លិបនាពេលជាច្រើនឆ្នាំកន្លងមកនេះ បានធ្វើនូវរឿងដ៏ត្រឹមត្រូវ ដូច្នេះមនុស្សគ្រប់គ្នានឹងឈប់និយាយអំពីរឿងនេះបន្តទៀត។[​…] ចូលធ្វើវាឱ្យលឿន កុំរង់ចាំដល់ទៅ ២ឆ្នាំទៀតអី ហេតុអ្វីយើងមិនព្រមពន្លឿនវាឱ្យឆាប់រហ័ស? ក្នុងរយៈពេល ២៤ម៉ោង​ អង្គុយចុះជាមួយមេធាវី ធ្វើវាឱ្យបានលឿនតាមតែអាចធ្វើទៅបានសម្រាប់ផលប្រយោជន៍របស់គ្រប់គ្នា។»។ លោក Guardiola បាននិយាយប្រាប់អ្នកកាសែតបែបនេះមុនពេលត្រូវធ្វើដំណើរទៅប្រកួតទល់ក្រុម Brighton & Hove Albion។ Man City ត្រូវបានគ្រប់គ្រងដោយម្ចាស់ថ្មីដែលជាក្រុមហ៊ុន City Football Group ដែលមានទីតាំងស្ថិតក្នុងទីក្រុង Abu Dhabi នៅក្នុងឆ្នាំ ២០០៨ ហើយតាំងពីពេលនោះមក ក្លិបមួយនេះត្រូវបានរងការចោទប្រកាន់ថាបានបំពានច្បាប់ក្នុងការក្លែងបន្លំព័ត៌មានផ្នែកហិរញ្ញវត្ថុទាក់ទងទៅនឹងប្រាក់ចំណូល និងការចំណាយប្រតិបត្តិការផ្សេងៗ។ ដោយឡែក បន្ទាប់ពីបេសកកម្មដែលនៅសល់ក្នុងក្របខណ្ឌ Premier League ក្រុម Manchester City បន្តដំណើរនៃការប្រកួតរបស់ខ្លួនក្នុងការប្រជែងពានរង្វាន់ចំនួន ២ផ្សេងទៀតដែលរួមមាន FA Cup ទល់ Man United នៅថ្ងៃទី៣ ខែមិថុនា និងទល់ ​Inter Milan ក្នុងពានរង្វាន់ Champions league នៅថ្ងៃទី១០ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7716.txt
លោក ​Jurgen Klopp អ្នកចាត់ការក្រុម Liverpool ត្រូវរងពិន័យមិនឱ្យចូលទីលានប្រកួតដើម្បីដឹកនាំដោយផ្ទាល់ចំនួន ២ប្រកួត និងពិន័យជាប្រាក់ចំនួន ៧៥,០០០ផោន (៩៥,០០០ដុល្លារ) បន្ទាប់ពីលោកបានរិះគន់អាជ្ញាកណ្តាលលើប្រព័ន្ធផ្សព្វផ្សាយ ក្រោយការប្រកួត Liverpool ទល់ក្រុម ​Tottenham Hotspur កាលពីថ្ងៃទី៣០ ខែមេសាកន្លងទៅ។ នេះបើតាមការប្រកាសរបស់សមាគមបាល់ទាត់អង់គ្លេសនាថ្ងៃទី១៨ ខែឧសភា។
ការប្រកួតកាលថ្ងៃទី៣០ ខែឧសភា Liverpool បានយកឈ្នះក្នុងលទ្ធផល ៤-៣ លើ Spurs។ លោក Klopp បានចោទប្រកាន់ទៅអាជ្ញាកណ្តាលលោក Paul Tierney ថាបានប្រើវិធីមិនសមរម្យមកលើក្រុម Liverpool។ លើបញ្ហានៃការចោទប្រកាន់ពីសំណាក់លោក Klopp ស្ថាប័នអាជ្ញាកណ្តាលបានត្រួតពិនិត្យឡើងវិញនៅសំឡេងនៃការជជែកគ្នាពេលប្រកួតរបស់លោក Tierney ហើយបានបញ្ជាក់យ៉ាងច្បាស់ថាលោក Tierney កាត់សេចក្តីមានភាពយុត្តិធម៍ខុសពីអ្វីដែលលោក Klopp បាននិយាយទាំងស្រុង។ ក្រោយការត្រួតពិនិត្យយ៉ាងល្អិតល្អន់រួចមកសហព័ន្ធ FA របស់អង់គ្លេស បានចេញសេចក្តីប្រកាសថា ប្រកួតដំបូងរបស់លោក Klopp នឹងត្រូវបានហាមឃាត់មិនឱ្យចូលទីលានភ្លាមៗតែម្តង ខណៈដែលការពិន័យលើកទីពីរ នឹងត្រូវធ្វើឡើងនៅចុងបញ្ចប់រដូវកាល ២០២៣-២៤ ក្រោមលក្ខខណ្ឌថាលោក ​Klopp នឹងមិនប្រព្រឹត្តិខុសពីច្បាប់របស់ FA បន្ថែមទៀតក្នុងរយៈពេលនៃការពិន័យនេះ។ ជំនួបរវាងក្រុម Liverpool ទល់ Aston Villa នាថ្ងៃទី២០ ខែឧសភា ក្នុងក្របខណ្ឌ Premier league អ្នកចាត់ការសញ្ជាតិអាល្លឺម៉ង់នឹងមិនអាចដឹកនាំក្រុមប្រកួតដោយផ្ទាល់ឡើយ បន្ទាប់ពីការសម្រេចដាក់ពិន័យពី FA។ បច្ចុប្បន្ន Liverpool កំពុងស្ថិតនៅចំណាត់ថ្នាក់លេខ ៥ ក្នុងតារាងលីគកំពូលអង់គ្លេស ដោយមាន ៦៥ពិន្ទុ ឈរពីលើក្រុម Brighton & Hove Albion ដោយមានគម្លាតពិន្ទុ៦ពិន្ទុ ហើយពួកគេនៅសល់ ២ប្រកួតក្នុងដៃបន្ថែមទៀត។ Liverpool ក៏កំពុងតែប្រជែងតំណែងតំបន់កំពូលទាំង ៤ ដើម្បីរកឱកាសលេងក្នុងពានរង្វាន់ Champions League រដូវកាលក្រោយ ខណៈក្រុមដែលឈរលេខ ៤ Manchester United កំពុងប្រជែងពិន្ទុគ្នាយ៉ាងស្វិតស្វាញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7717.txt
ខ្សែប្រយុទ្ធវ័យក្មេង​ Bukayo Saka នាថ្ងៃទី២៣ ខែឧសភា យល់ព្រមបន្តកិច្ចសន្យារយៈពេលវែងជាក្រុមកាំភ្លើងធំ Arsenal រហូតដល់ឆ្នាំ២០២៧។ នេះបើតាមការប្រកាសរបស់ក្លិប Arsenal។
Saka សញ្ជាតិអង់គ្លេស មានវ័យ ២១ឆ្នាំ បានចូលរួមជាមួយនឹងក្រុមឈុតយុវជនរបស់ ​Arsenal តាំងតែអាយុ ៨ឆ្នាំ ហើយរូបគេបានក្លាយជាកីឡាករដ៏សំខាន់នៅក្នុងក្រុមរបស់លោក Mikel Arteta ក្នុងរយៈពេល ២រដូវកាលចុងក្រោយ។ Saka បង្ហាញខ្លួនឱ្យ Arsenal បានចំនួន ១៧៨ប្រកួតរួចមកហើយមកដល់ពេលនេះ។ សម្រាប់រដូវកាល​ ២០២២-២៣ កីឡាករវ័យ ២១ឆ្នាំ រកបានគ្រាប់បាល់ចំនួន ១៤គ្រាប់ និងបញ្ជូនបាល់ឱ្យមិត្តរួមក្រុមចំនួន ១១លើក រាល់ការប្រកួត។ កាលពីរដូវកាលមុន រូបគេក៏បានក្លាយជាកីឡាករដែលរកបានគ្រាប់បាល់ច្រើនប្រចាំក្លិបផងដែរ។ កិច្ចសន្យារបស់ Saka ត្រូវផុតកំណត់នៅរដូវកាល ២០២៣-២៤ ហើយបើតាមការផ្សាយរបស់ប្រព័ន្ធផ្សព្វផ្សាយនៃប្រទេសអង់គ្លេសបានរាយការណ៍ថា កិច្ចសន្យាថ្មីធ្វើឱ្យរូបគេបន្តស្នាក់នៅជាមួយក្លិបរហូតដល់ឆ្នាំ ២០២៧។ «ខ្ញុំពិតជាសប្បាយចិត្តខ្លាំង ហើយគិតថាទីនេះគឺជាក្លិបដ៏ត្រឹមត្រូវ ជាកន្លែងដែលត្រឹមត្រូវដើម្បីបោះជំហ៊ានថ្មីក្នុងអាជីពនៅនេះ វាជាក្លិបមួយដ៏ស្រស់ស្អាត មើលទៅថាយើងនៅទីណា។ សម្រាប់ខ្ញុំ គឺដើម្បីទទួលបាននូវសមិទ្ធិផលសម្រាប់រូបខ្ញុំផ្ទាល់ ហើយខ្ញុំក៏មានមនុស្សដ៏ត្រឹមត្រូវដែលមានមនុស្សនៅជុំវិញខ្លួនខ្ញុំប្រៀបបានដូចជាគ្រួសារមួយ​ និងនៅពេលហ្វឹកហាត់ជាមួយមិត្តរួមក្រុម និងក្រុមគ្រូបង្វឹក។ […] ខ្ញុំជឿថាយើងនឹងអាចទទួលបានជ័យជម្នះដ៏ធំ»។ Saka បាននិយាយបែបនេះប្រាប់ទៅកាន់គេហទំព័រក្លិប។ ដោយឡែក Arsenal នឹងត្រូវជួបស្វាគមន៍ Wolverhampton Wanderers សម្រាប់ជំនួបចុងក្រោយនៃរដូវកាល ២០២២-២៣ នេះ នៅថ្ងៃទី២៧ ខែឧសភា បន្ទាប់ពីពួកគេបានបាត់បង់ពានរង្វាន់ Premier League ទៅកាន់ក្រុម Manchester City៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7718.txt
លោក Mikel Arteta អ្នកចាត់ការក្រុម Arsenal និយាយថាក្រុមរបស់លោករងទុក្ខខ្លាំងបន្ទាប់ពីរងបរាជ័យក្រោមថ្វីជើងក្រុម Manchester City លទ្ធផល ៤-១ នាជំនួប Premier League ថ្ងៃទី២៦ ខែមេសា។ ទោះ Arsenal បន្តឈរនៅកំពូលតារាងនៅឡើយ ប៉ុន្តែភាសាកាយវិការរបស់លោក Arteta បានបង្ហាញថាឱកាសឈ្នះពានរបស់ក្រុមកាន់តែតិច។
ការប្រកួតនោះ Arsenal រងការដាក់សម្ពាធខ្លាំងពីសំណាក់ក្រុម Man City ក្នុងការប្រជែងដណ្តើមពិន្ទុ សម្រាប់ពានរង្វាន់លីគកំពូលអង់គ្លេសរបស់ពួកគេលើកដំបូង ក្រោយរង់ចាំរយៈពេលជិត ២០ឆ្នាំ។ លទ្ធផល ៤-១ ដែលជ័យជម្នះធ្លាក់លើក្រុមរបស់លោក Pep Guardiola គ្រាប់បាល់ធ្វើបានដោយកីឡាករ Kevin De Bruyne ចំនួន ២គ្រាប់ ខ្សែការពារ John Stones ១គ្រាប់ និង Erling Haaland ១គ្រាប់ ចំណែក ១គ្រាប់របស់ Arsenal រកបានមកវិញដោយកីឡាករ Rob Holding។ ក្រុមការពារតំណែងជើងឯក មានឱកាសខ្ពស់ឡើងទៅឈរនៅកំពូលតារាងលីគកំពូលអង់គ្លេសជំនួស Arsenal វិញ ខណៈពួកគេនៅសល់ការប្រកួតពីរលើកក្នុងដៃ។ ប្រសិនបើ Man City អាចបំបាក់ក្រុម Fulham សម្រាប់ការប្រកួតក្នុងសប្តាហ៍នេះពួកគេនឹងឡើងមកឈរកំពូលតារាងវិញ ហើយក៏នឹងអាចធ្វើឱ្យ Arsenal ខកចិត្តសារជាថ្មី។ នាសន្និសីទកាសែតក្រោយចប់ការប្រកួត លោក Arteta បានបង្ហាញអារម្មណ៍មិនសប្បាយចិត្ត ដែលបង្ហាញថាឱកាសឈ្នះពានរង្វាន់របស់ក្រុមកំពុងតែរសាត់ធ្ងាយ ប៉ុន្តែលោកបានលើកដាស់តឿនកូនក្រុមថាការប្រកួតដែលនៅសល់ត្រូវតែយកឈ្នះ។ «ខ្ញុំមិនដឹងថាត្រូវទាមទារអ្វីទេ ពិតណាស់យើងត្រូវតែលើកកីឡាកររបស់យើងជាមុនសិន ព្រោះពួកគេបានរងទុក្ខខ្លាំងនៅយប់នេះ។ យើងត្រូវតែធ្វើអ្វីគ្រប់យ៉ាង សម្រាប់រឿងរ៉ាវដែលយើងបានធ្វើមកជាយូហើយ ហើយត្រូវតែឈ្នះឡើងវិញ។»។ លោក Arteta បាននិយាយបែបនេះ។ ខណៈបរាជ័យក្រោមថ្វីជើង Man City នឹងក្លាយជារឿងដ៏កាន់តែតានតឹងសម្រាប់ការប្រជែងពានរង្វាន់ ជាការពិត Arsenal បានបាត់បង់ការខិតខំប្រឹងប្រែងរបស់ពួកគេនាពេលកន្លងមកសម្រាប់ពានរង្វាន់ Premier League។ ​ការប្រកួតស្មើ ២-២ ទល់ ​Liverpool និង West Ham United ព្រមទាំងស្មើ ៣-៣ ទល់ Southampton កន្លងមក Arsenal ចាប់ផ្តើមថមថយគម្លាតពិន្ទុនាំមុខនៅកំពូលតារាង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7719.txt
ខ្សែបម្រើប្រៀបបានជាម៉ាស៊ីនដ៏សំខាន់បំផុត ក្នុងការបង្កើតចលនានៅក្នុងក្រុមបាល់ទាត់ ដោយជាតំបន់ស្នូលទីតាំងដ៏សំខាន់ ដើម្បីគ្រប់គ្រងការប្រកួតសម្រាប់ក្រុម តភ្ជាប់ពីខ្សែការពារទៅកាន់តំបន់ប្រយុទ្ធ។ ខ្សែបម្រើភាគច្រើន ជាអ្នកមានទំនួសខុសត្រូវខ្ពស់ សម្រាប់ការលេងបាល់ក្នុងក្រុមទាំងមូល ព្រមទាំងការបង្កើតឱកាសវាយសម្រុកលើគូប្រកួត។
ពីមួយឆ្នាំទៅមួយឆ្នាំ ខ្សែបម្រើតែងតែមានបច្ចេកទេសនៃការលេងខុសៗគ្នា ហើយបច្ចេកទេសទាំងអស់នោះ ក៏បានក្លាយទៅជាកម្លាំងជំរុញ និងថាមពលដល់ក្រុមទាំងមូល។ ខ្សែបម្រើនាពេលបច្ចុប្បន្នអាចលេងទាំងនៅតំបន់ការពារបានផងដែរ បន្ថែមពីលើតួនាទីរបស់ពួកគេ ដូចទៅនឹងភាពល្អឥតខ្ចោះនៃការគ្រប់គ្រងបាល់ និងការប៉ះបាល់របស់គេអ៊ីចឹង។ ភាគច្រើននៃក្រុមខ្លាំងៗ នៅលើពិភពលោក គឺបានពឹងផ្អែកខ្លាំងទៅលើកីឡាករ ស្ថិតនៅតំបន់បម្រើកណ្តាលរបស់ពួកគេ ដើម្បីអាចមានប្រៀបយកឈ្នះក្នុងការប្រកួត ព្រមទាំងគ្រប់គ្រងការប្រកួតជាដើម។ ក្លិបខ្លះមានភាគរយឈ្នះការប្រកួតភាគច្រើន កើតចេញពីការមានខ្សែបម្រើល្អៗទាំងនេះ មាននៅក្នុងក្រុមរបស់ពួកគេ ដើម្បីបង្កើតឱកាសដល់ខ្សែប្រយុទ្ធឆ្នើមៗ ក្នុងការរកគ្រាប់បាល់ និងរកជ័យជម្នះ។ ខាងក្រោមនេះជាកីឡាករខ្សែបម្រើល្អបំផុតទាំង ៥ ដែលមានវ័យលើសពី ៣០ឆ្នាំ៖ ១. Kevin de Bruyne ក្លិប Manchester City វ័យ ៣១ឆ្នាំ ជាខ្សែបម្រើដ៏ឆ្នើមបំផុតនាពេលបច្ចុប្បន្នប្រចាំតំបន់អឺរ៉ុប និងប្រចាំនៅ Premier League។ De Bruyne ទើបតែបំបែកកំណត់ត្រាជាកីឡាករទី៥ បញ្ជូនបាល់ឱ្យមិត្តរួមក្រុមស៊ុតបាន ១០០គ្រាប់នៅ Premier League ក្នុងនាមជាកីឡាករក្រុម Manchester City។ បច្ចុប្បន្ននៅ Man City ខ្សែបម្រើសញ្ជាតិបែលហ្ស៊ិកបានក្លាយជាដៃគូបញ្ជូនបាល់យ៉ាងល្អ ទៅកាន់ Erling Haaland ដែលជាកីឡាករពូកែ ក្នុងការស៊ុតរកគ្រាប់បាល់បំផុតប្រចាំក្រុម។ ២. Casemiro ក្លិប Manchester United វ័យ ៣១ឆ្នាំ Casemiro ក៏បានក្លាយជាកីឡាករម្នាក់ដែលមានតម្លៃខ្លួនថ្លៃ ក្នុងទីផ្សារដោះដូររដូវកាលនេះ ក្នុងតំបន់អឺរ៉ុបផងដែរ។ ការមកដល់របស់គេ បានជួយកែប្រែទម្រង់លេងក្រុម Man United ខ្លាំង សឹងមិនគួរឱ្យជឿបានក្រោមការដឹកនាំរបស់លោក Erik ten Hag។ ក្លិបបិសាចក្រហមនៅក្នុងការប្រកួត ដែលមាន Casemiro នោះតែងមានភាគរយក្នុងការឈ្នះលើសចាប់ពី ៥០ភាគរយឡើង ។ ប៉ុន្តែផ្ទុយទៅវិញនៅពេលដែលគ្មានកីឡាករសញ្ជាតិប្រេស៊ីល ក្លិបហាក់ថមថយភាគរយនៃជ័យជម្នះពួកគេ ទៅតាមនោះ។ ៣. Ilkay Gundogan ក្លិប Manchester City វ័យ ៣២ឆ្នាំ Gundogan ជាខ្សែបម្រើម្នាក់ដែលមានភាពមាំទាំនៅតំបន់ដែលរូបគេលេង ចាប់តាំងពីចូលរួមជាមួយ Man City ក្នុងឆ្នាំ ២០១៦ មក។ ក្នុងនាមជាខ្សែបម្រើនៅ Man City កីឡាករសញ្ជាតិអាល្លឺម៉ង់ លេងក្នុងតួនាទីដ៏សំខាន់ប្រចាំក្លិប Man City នៅ Premier League នឹងជួយក្លិបឈ្នះពានលីគចំនួន ៤ដង។ លើសពីខ្សែបម្រើ Gundogan ក៏ពូកែក្នុងការស្វែងរកគ្រាប់បាល់សម្រាប់ក្រុមផងដែរ រួមទាំងការការពារក្រុមពីការប្រយុទ្ធរបស់គូសត្រូវ។ ៤. Luka Modric ក្លិប Real Madrid វ័យ ៣៨ឆ្នាំ Modric បានក្លាយជាវិរបុរសរបស់ក្លិប Real Madrid ទៅហើយ ក្នុងនាមជាខ្សែបម្រើការពារដ៏រឹងមាំមួយរូប ទាំងការការពារ ការគ្រប់គ្រងបាល់ គ្រប់គ្រងទម្រង់លេងក្រុម ការបញ្ជូនបាល់ ការប៉ះបាល់ជាដើម។ កីឡាករសញ្ជាតិក្រូអាស៊ីក៏បានឈ្នះពានរង្វាន់ Ballon d’Or ១ផងដែរ ក្នុងអាជីពដ៏អស្ចារ្យរបស់គេ។ ៥. Granit Xhaka ក្លិប Arsenal វ័យ ៣០ឆ្នាំ Xhaka ដើរតួរយ៉ាងសំខាន់នៅក្នុងក្រុម Arsenal នាពេលបច្ចុប្បន្ន និងក្នុងនាមជាប្រធានក្រុមរងម្នាក់ផងដែរ។ បើទោះបីជាកាលពីប៉ុន្មានឆ្នាំមុន មិនសូវទទួលជោគជ័យ ប៉ុន្តែមកដល់ពេលនេះ រូបគេធ្វើបានល្អខ្លាំងក្នុងការរក្សាទម្រង់លេងដ៏ខ្លាំងនៃក្រុមកាំភ្លើងធំ ដើម្បីប្រជែងពានរង្វាន់ Premier League៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_772.txt
រដ្ឋមន្រ្តីការបរទេស និងសហប្រតិបត្តិការអន្តរជាតិ និងជាប្រេសិតប្រធានអាស៊ាន លោក ប្រាក់ សុខុន បានបញ្ចប់ដំណើរទស្សនកិច្ចលើកទី២ នៅមីយ៉ានម៉ាហើយ។ ដំណើរទស្សនកិច្ចនេះ បានជួយឱ្យលោក ប្រាក់ សុខុន បានយល់ច្បាស់មួយកម្រិតទៀត ពីស្ថានភាពនៅមីយ៉ាន់ម៉ា។
«លើកនេះ ខ្ញុំបានស្ទាប់ស្ទង់សភាពការណ៍ក្នុងស្រុកបានកាន់តែច្រើន ដោយផ្អែកលើការផ្លាស់ប្តូរយោបល់ជាមួយតួអង្គផ្សេងៗស្តីពីវឌ្ឍនភាព និងឧបសគ្គនានាជុំវិញការអនុវត្តការព្រមព្រៀងជាឯកច្ឆន្ទប្រាំចំណុច»។ នេះបើតាមសំណេររបស់លោក ប្រាក់ សុខុន នៅលើហ្វេសប៊ុក មុននឹងវិលត្រឡប់មកមាតុប្រទេសវិញ។ លោក ប្រាក់ សុខុន មិនបានលម្អិតព័ត៌មានពីអ្វីដែលលោកបានដឹងជាសាធារណៈឡើយ។ ប៉ុន្តែលោក បានរំលេចសំណេរថា ៤ថ្ងៃនៃការជួបពិភាក្សាជាមួយភាគីពាក់ព័ន្ធ នៅមីយ៉ាន់ម៉ានេះ គឺបានផ្តោតសំខាន់លើការផ្តល់ជំនួយមនុស្សធម៌ និងកិច្ចខិតខំគាំទ្រមីយ៉ាន់ម៉ា ដើម្បីប្រយុទ្ធប្រឆាំងនឹងជំងឺកូវីដ-១៩។ បើតាម លោក ប្រាក់ សុខុន កត្តាទាំងនេះនឹងចូលរួមចំណែកដល់ការសម្រេចបាននូវគោលបំណងស្នូលនៃ «កិច្ចប្រជុំពិគ្រោះយោបល់ស្តីពីជំនួយមនុស្សធម៌អាស៊ានជូនមីយ៉ាន់ម៉ា» នៅភ្នំពេញ កាលពីដើមខែឧសភានេះ។ ប្រេសិតប្រធានអាស៊ានរូបនេះ បានសង្កត់ធ្ងន់ថា៖«ខ្ញុំក៏បានបន្តជំរុញភាគីពាក់ព័ន្ធទាំងអស់ ឱ្យមានការយោគយល់គ្នាទៅវិញទៅមកកាន់តែស៊ីជម្រៅ និងធ្វើការចរចារសម្របសម្រួលបន្ថែមទៀត ដោយសារនេះគឺជាមាគ៌ាជាក់ស្តែងបំផុតដើម្បីវិលទៅរកភាពប្រក្រតី ព្រមទាំងស្វែងរកនូវសន្តិភាព និងស្ថិរភាពយូរអង្វែង»។ ក្នុងដំណើរទស្សនកិច្ច ចាប់ពីថ្ងៃទី២៩ មិថុនា ដល់ ៣ កក្កដានេះ លោក ប្រាក់ សុខុន ប្រេសិតប្រធានអាស៊ាន និងលោក ឯកផាប់ ផាន់ថាវង្ស អគ្គលេខាធិការរងអាស៊ានទទួលបន្ទុកសហគមន៍សង្គម-វប្បធម៌អាស៊ាន (ASCC) បានជួបពិភាក្សាជាមួយលោក មីន អ៊ុងឡាំង ប្រធានក្រុមប្រឹក្សារដ្ឋបាលរដ្ឋមីយ៉ាន់ម៉ា(SAC) លើការអនុវត្តកិច្ចព្រមព្រៀងជាឯកច្ឆន្នប្រាំចំណុចរបស់អាស៊ាន និងស្ថានភាពនយោបាយ និងមនុស្សធម៌។ ប្រេសិតប្រធានអាស៊ាន និងប្រតិភូអម ក៏បានពិភាក្សាការងារជាមួយលោក វ៉ុនណា ម៉ោងល្វីន និងឯកឧត្តម កូ កូ ឡាំង ប្រធានក្រុមការងារមីយ៉ាន់ម៉ាទទួលបន្ទុកជំនួយមនុស្សធម៌ និងលោក យ៉ា ព្យេ ប្រធានគណៈកម្មាធិការសាមគ្គីភាពជាតិ និងការបង្កើតសន្តិភាព (NSPNC) ពីការអនុវត្តបទឈប់បាញ់ និងជំនួយមនុស្សធម៌ផងដែរ។ អត្ថបទទាក់ទង ប្រេសិតប្រធានអាស៊ាន នឹងទៅមីយ៉ាន់ម៉ា ជាលើកទី២ ដើម្បីតាមដានការអនុវត្តកិច្ចព្រមព្រៀង៥ ចំណុច អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_7720.txt
លោក Pep Guardiola អ្នកចាត់ការទូទៅក្រុម Manchester City នៅថ្ងៃទី១៩ ខែមេសា មើលឃើញពីការនឿយហត់របស់កូនក្រុមខ្លួន នៅមុនការប្រកួតពានរង្វាន់ FA Cup វគ្គពាក់កណ្តាលផ្តាច់ព្រ័ត្រទល់ Sheffield United ក្នុងកីឡដ្ឋាន Wembley សប្តាហ៍នេះ។ ការលើកឡើងរបស់អ្នកចាត់ការសញ្ជាតិអេស្ប៉ាញ ធ្វើឡើងបន្ទាប់ពី Man City បានទម្លាក់ Bayern Munich ដើម្បីឡើងទៅវគ្គពាក់កណ្តាលផ្តាច់ព្រ័ត្រ UEFA Champions League។
ក្រុម Man City ប្រកួតស្មើលទ្ធផល ១-១ ទល់ Bayern Munich ក្នុងវគ្គ ៨ក្រុងចុងក្រោយជើងទីពីរ ឈ្នះក្នុងលទ្ធផលសរុបទាំងពីរជើង ៤-១ ហើយបានបន្តដំណើរឡើងទៅកាន់វគ្គពាក់កណ្តាលផ្តាច់ព្រ័ត្រដោយជួបជាមួយនឹងក្រុមម្ចាស់ការពារតំណែងឯក Real Madrid។ Man City ត្រូវប្រជែងពានរង្វាន់ចំនួន៣ផ្សេងគ្នាក្នុងរដូវកាល ២០២២-២៣នេះ ដែលរួមមាន Premier League, Champions League និង FA Cup។ ក្នុងលីគកំពូលអង់គ្លេស ក្រុមរបស់លោក Guardiola កំពុងតែប្រជែងខ្លាំងបំផុតជាមួយ Arsenal ដោយតាមពីក្រោយត្រឹមតែ ៤ពិន្ទុប៉ុណ្ណោះ ដោយសល់១ប្រកួតក្នុងដៃ។ «ក្រុមពិតជានឿយហត់ខ្លាំង ដូច្នេះខ្ញុំមិនដឹងទេថាយើងនឹងត្រូវសម្រាកយ៉ាងណាដើម្បីលេងទល់នឹងក្រុម ​Sheffield United ព្រោះយើងត្រូវលេងនៅថ្ងៃទី២២ ខែមេសា តទៀត»។ លោក Guardiola បាននិយាយបែបនេះ។ FA Cup វគ្គពាក់កណ្តាលផ្តាច់ព្រ័ត្រនេះ Manchester United ត្រូវជួប Brighton & Hove Albion នៅថ្ងៃដូចគ្នានោះ។ ក្រៅពីនិយាយទាក់ទង់ការប្រកួត អ្នកចាត់ការសញ្ជាតិអេស្ប៉ាញ ក៏បានលើកឡើងអំពីបញ្ហារបួសរបស់ខ្សែការពារ Nathan Ake ផងដែរ។ ក្រុមគ្រូពេទ្យសង្ស័យថាខ្សែការពារសញ្ជាតិហូឡង់រូបនេះ រងរបួសសរសៃពួរ ក្រោយបញ្ចប់ការប្រកួតទល់ Bayern Munich។ Man City ម្ចាស់ការពារតំណែងជើងឯក Premier League មានការប្រកួតច្រើនក្នុងរដូវកាលនេះ។ តាមរយៈទម្រង់ប្រកួតលេចធ្លោ ក្រុមរហស្សនាមមេឃខៀវ មានឱកាសលើកពាន៣ក្នុងមួយរដូវកាល ២០២២-២៣នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)